
ΠΡΟΛΟΓΟΣ 


”Τό Κράτος κι ο Ιστορικός του Ρόλος” είχε ετοιμαστεί γιά ένα 
λόγο που θά διαβαζόταν τό Μάρτη τού 1896 στην αίθουσα Μίλ Κο¬ 
λάν στό Παρίσι σ’ ένα πιθανό ακροατήριο $.000 ατόμων, θά ήταν 
μια από τις διαλέξεις που είχε οργανώσει ο Ζάν Γκράβ εκδότης τού 
αναρχικού περιοδικού "Ία ΚβνοΙΙβ”. Ο Κροπότκιν όμως δέν πα¬ 
ρέδωσε τό κείμενο γιατί φτάνοντας στή Διέπη, στό δρόμο γιά τό 
Παρίσι, τόν σταμάτησαν καί τού είπαν ότι είχε απελαθεί απ' τή 
Γαλλία κι όη θά έπρεπε νά φύγει μέ τό πρώτο πλοίο. Σέ περίπτω¬ 
ση αντίστασης θά φυλακιζόταν. Σ' ένα γράμμα στόν Γκιγιώμ, έξι 
χρόνια αργότερα τό 1902, ο Κροπότκιν περιγράφει τί συνέβηκε ι 

Ένας αστυνομικός μέ πλησίασε. "Κύριε Κροπότκιν πρέπει νά 
σάς πώ δυό λόγια Είμαι αστυνομικός.” "Πολύ καλά.” Παρουσιά¬ 
στηκε σάν Κύριος Μετάε· 1 ("Ισπανικής καταγωγής" πρόσθετε κά¬ 
θε φορά που επαναλάμβανε τό όνομά τον.) 

Μού διάβασε ένα γράμμα απ' τόν ΒσιίφεοΙε 3 (Γάλλο υπουρ¬ 
γό) που περιλάμβανε πάνω κάτω τό ακόλουθαι "Σέ περίπτωση που 
ο Κροπότκιν αποβιβαστεί, πληροφορήστε τον ότι έχει απελαθεί 
κι ότι πρέπει νά φύγει μέ τό πρώτο πλοίο. Άν αντισταθεί, φυλα¬ 
κίστε τον.” 

"Εντάξει" αποκρίθηκα. "θά τηλεγραφήσω στή γυναίκα μου 
καί τόν Γκράβ.” Καί αυτό έκανα 

Όσο γιά τήν επιστροφή μου, είχα φτάσει μέ τό δεύτερο ημε¬ 
ρήσιο πλοίο, η θάλασσα ήταν φουρτουνιασμένη - τόσο άγρια που 
άν καί δέν είχα υποφέρει ποτέ ξανά από ναυτία αναγκάστηκα νά 
ξαπλώσω (Μόλις άρχιζα νά αναρρώνω απ’ τή γρίπη). ”θά φύγω 
αύριο τό πρωί", απάντησα, "μέ τό πρώτο πλοίο". 

"Όχι", απάντησε ο Κύριος Μετάβε, Ισπανικής καταγωγής, μέ 
μια γκριμάτσα "Πρέπει νά γυρίσετε αμέσως μέ τό νυχτερινό πλοίο. 
Αλλιώς θά πρέπει νά σάς στείλω στή φυλακή. Τό κελί σας είναι 
ήδη έτοιμο.” 

Μετά τηλεγράφησαν σ' όλη τή Γαλλία... γιά νά μάθουν άν μπο¬ 
ρώ νά μείνω στό διπλανό ξενοδοχείο (μέ δυό αστυνομικούς στό δι¬ 
πλανό δωμάτιο) ή θά έπρεπε νά μεταφερθώ στή φυλακή. Ο Υπο¬ 
διευθυντής τής αστυνομίας δέν δέχτηκε νά αναλάβει αυτή τή μεγά¬ 
λη ευθύνη. Ούτε ο διευθυντής. Τηλεφώνησαν ακόμη καί στή Νί¬ 
καια (όπου αναμενόταν από στιγμή σέ στιγμή ο διάδοχος τού Ρώ- 

σικου θρόνου). 

Στις δέκα πλησίασε ο κύριος Μοτάβε ακτινοβολώντας από χα¬ 
ρά. "Ο υπουργός σάς επιτρέπει νά περάσετε τή νύχτα στό ξενοδο¬ 
χείο.” 

Έχοντας πετύχει τά αιτήματά του ο Κροπότκιν ρωτήσει "Εί¬ 
ναι καλός ο καιρός ” καί όταν τόν διαβεβαίωσαν γι' αυτό πρόσθε- 
σε« "Τότε ειδοποιήστε τόν Υπουργό ότι φεύγω μέ τό νυχτερινό 
πλοίο.” 

Οι βιογράφοι τού Κροπότιαν, Γούντκοκ καί Αβακούμοβιτς 
σχολιάζουν τό γράμμα ως εξήςι "Ήθελε προφανώς νά τραβήξει 
μέχρι τά άκρα τήν αρχή του νά μή δέχεται τίποτα από τό κράτος, 
ακόμα κι άν τό είχε κερδίσει μέ τό ίδιο του τό πείσμα." 


Ο αναγνώστης θά πρέπει νά είναι έτοιμος νά αντιμετωπίσει 
τό κείμενο σάν γραπτό ηλικίας κοντά ενός αιώνα. Αυτό βέβαια 
δέν μειώνει καθόλου τήν αξία του, απαιτεί όμως κάποια συγκατά¬ 
βαση όταν ο Κροπότκιν αναφέρεται σέ "σύγχρονό” του γεγονότα 
καί, μέ τόν οπτιμισμό τής εποχής του, προβλέπει τήν "επερχόμενη 
επανάσταση". 


1. Μ·η1α: σκατός. 



1 . 


Επιλέγοντας τό κράτος καί τόν ιστορικό του ρόλο σά θέ¬ 
μα αυτής τής μελέτης, ικανοποιώ, νομίζω, μιά ανάγκη 
που έχει γίνει πολύ αισθητή στήν εποχή μας: τήν ανάγκη 
νά εξεταστεί σέ βάθος αυτή καθαυτή η έννοια τού κρά¬ 
τους, νά μελετηθεί η ουσία του, ο ρόλος του ατό παρελ¬ 
θόν κι εκείνος που μπορεί ίσως νά κληθεί νά παίξει στό 
μέλλον. 

Πάνω απ' όλα εκείνο που χωρίζει τούς σοσιαλιστές 
είναι τό ζήτημα τού Κράτους. Μπορούμε νά διακρίνου¬ 
με δυό βασικές τάσεις στις φράξιες που υπάρχουν ανάμε- 
σά μας κι οι οποίες αντιστοιχούν σέ διαφορές στήν ιδιο¬ 
συγκρασία καθώς επίσης καί στον τρόπο σκέψης, αλλά 
πάνω απ’ όλα στό βαθμό που πιστεύουμε στήν επερχό- 
μενη επανάσταση. 

Απ’ τή μιά μεριά είναι εκείνοι που ελπίζουν νά πετύ- 
χουν τήν κοινωνική επανάσταση διαμέσου τού Κράτους, 
διατηρώντας ή ακόμα καί επεκτείνοντας τις περισσότε¬ 
ρες απ' τις εξουσίες του γιά νά χρησιμοποιηθούν υπέρ 
τής επανάστασης. Κι υπάρχουν καί εκείνοι, σάν κι εμάς, 
που θεωρούν τό Κράτος μέ τήν τωρινή του μορφή, τήν 
ίδια του τήν ουσία καί μέ οποιοδήποτε προσωπείο κι άν 
εμφανιστεί, εμπόδιο στήν κοινωνική επανάσταση, τή με¬ 
γαλύτερη τροχοπέδη στή γέννηση μιάς κοινωνίας βασι¬ 
σμένης στήν ισότητα καί τήν ελευθερία" διακρίνουν επί¬ 
σης καί τά ιστορικά μέσα που είναι προορισμένα νά εμπο¬ 
δίσουν αυτή τήν άνθηση. Οι τελευταίοι απεργάζονται 
τήν κατάργηση τού Κράτους κι όχι τή μεταρρύθμισή του. 

Είναι φανερό ότι η διαίρεση είναι βαθιά. Αντιστοιχεί 
σέ δυό αντιτιθέμενες τάσεις, που στήν εποχή μας είναι 
έκδηλες σ' όλη τή φιλοσοφική σκέψη, τή λογοτεχνία, 
καθώς επίσης καί τή δράση. Καί άν οι κυρίαρχες απόψεις 
γιά τό Κράτος παραμένουν τόσο συγκεχυμένες όσο είναι 
σήμερα, δέν υπάρχει καμιά αμφιβολία ότι όταν — καί ελ¬ 
πίζουμε σύντομα - οι κομμουνιστικές ιδέες τεθούν σέ 
πρακτική εφαρμογή στήν καθημερινή ζωή τών κοινοτή¬ 
των, θ* αρχίσουν οι πιό πεισματικοί αγώνες. 

Έχοντας τόσο συχνά κατακρίνει τό σημερινό Κράτος, 
επιβάλλεται νά αναζητήσουμε τήν αιτία τής εμφάνισής 

του, νά μελετήσουμε σέ βάθος τό ρόλο του στό παρελθόν 
καί νά τό συγκρίνουμε μέ τούς θεσμούς που αντικατέ¬ 
στησε. 

Πρώτα απ' όλα άς συμφωνήσουμε τι ακριβώς θέλου¬ 
με να συμπεριλάβουμε στόν όρο Κρότος. 

Υπάρχει βέβαια, η Γερμανική Σχολή, που αρέσκεται 
νά συγχέει τό Κ ρ ά τ ο ς μέ τήν Κοινωνία. Οι κα¬ 
λύτεροι Γερμανοί στοχαστές καί πολλοί απ’ τούς Γάλ¬ 
λους είναι ένοχοι γι’ αυτή τή σύγχυση, γιατί δέν μπορούν 
νά συλλάβουν μιά κοινωνία χωρίς τόν Κρατικό συγκεν¬ 
τρωτισμό κι εξαιτίας αυτού οι αναρχικοί κατηγορούνται 
συνήθως ότι θέλουν νά "καταστρέφουν τήν κοινωνία" 
κι ότι υποστηρίζουν μιά επιστροφή "στό διαρκή πόλεμο 
τού καθένα εναντίον όλων". 

Ωστόσο, τό νά υποστηρίζεις κάτι τέτοιο είναι σά νά 
παραβλέπεις εντελώς τις προόδους που έγιναν τά τελευ¬ 
ταία 30 ιδιότυπα χρόνια στό πεδίο τής Ιστορίας. Είναι 
σά νά παραβλέπεις τό γεγονός ότι ο Άνθρωπος ζούσε 
σέ Κοινωνίες χιλιάδες χρόνια πριν ακόμη ακουστεί τό 
όνομα Κρότος. Είναι σά νά ξεχνάς ότι σ' ότι αφορά τήν 
Ευρώπη, η καταγωγή τού Κράτους είναι πρόσφατη — μό¬ 
λις ξεκινά απ’ τό 16ο αιώνα. Τέλος είναι σά ν’ αγνοείς 
ότι οι πιό δοξασμένες εποχές τής ανθρώπινης Ιστορίας 
είναι αυτές όπου οι πολιτικές ελευθερίες κι η κοινοτική 
ζωή δέν είχαν ακόμα καταστραφεί απ' τό Κράτος κι όπου 
μεγάλος αριθμός ανθρώπων ζούσε σέ κοινότητες κι ελεύ¬ 
θερες ομοσπονδίες. 

Τό Κράτος είναι μιά μόνο απ' τις μορφές που υιοθέ¬ 
τησε η κοινωνία στήν ιστορική πορεία. Γιατί λοιπόν νά 
μήν κάνουμε μιά διάκριση ανάμεσα σ’ εκείνο που είναι 
σταθερό καί σ’ εκείνο που είναι τυχαίο; 

Τό Κράτος συγχέεται επίσης μέ τήν Κ υ β έ ρ- 
ν η σ η. Αφού δέν μπορεί νά υπάρξει Κράτος χωρίς Κυ¬ 
βέρνηση, έχει ειπωθεί μερικές φορές ότι πρέπει νά επι¬ 
διώκουμε τήν απουσία τής Κυβέρνησης καί όχι τήν κα¬ 
τάργηση τού Κράτους. 

Ωστόσο, μού φαίνεται ότι τό Κράτος κι η Κυβέρνηση 
είναι δυό έννοιες διαφορετικής τάξης. Η ιδέα τού Κρά¬ 
τους σημαίνει κάτι εντελώς διαφορετικό απ’ τήν ιδέα τής 
Κυβέρνησης. Περιλαμβάνει όχι μόνο τήν ύπαρξη μιάς ε- 



ξουσίας τοποθετημένης πάνω απ’ τήν κοινωνία, αλλά επί¬ 
σης μιά εδαφική συγκέντρωση, καθώς 
επίσης καίτή συγκέντρωση πολλών λει¬ 
τουργιών της κοινωνικής ζωής στά χέ¬ 
ρια λίγων. Φέρνει μαζί της κάποιες νέες σχέσεις με¬ 
ταξύ τών μελών τής κοινωνίας, που δέν υπήρχαν πριν τήν 
εγκαθίδρυση τού Κράτους. Πρέπει ν’ αναπτυχθεί ένας ο¬ 
λόκληρος νομοθετικός καί αστυνομικός μηχανισμός γιά 
νά υποτάξει κάποιες τάξεις στήν κυριαρχία άλλων. 

Αυτή η διάκριση, που μπορεί νά μήν είναι φανερή μέ 
τήν πρώτη ματιά, ξεπροβάλλει ιδιαίτερα όταν μελετάμε 
τήν καταγωγή τού Κράτους. 

Πραγματικά, δέν υπάρχει παρά μόνο ένας τρόπος γιά 
νά κατανοήσουμε αληθινά τό Κράτος κι αυτός είναι η με¬ 
λέτη τής ιστορικής του εξέλιξης κι αυτό θά προσπαθή¬ 
σουμε νά κάνουμε εδώ. 

Η Ρωμαϊκή Αυτοκρατορία ήταν ένα Κράτος μέ τήν 
πραγματική έννοια τής λέξης. Παραμένει μέχρι σήμερα 
τό ιδεώδες τού νομοθέτη. Τά όργανά της κάλυπταν μιά 
τεράστια επικράτεια μ’ ένα πυκνό δίκτυο. Όλα είχαν σάν 
επίκεντρο τή Ρώμη: η οικονομική καί στρατιωτική ζωή, ο 
πλούτος, η παιδεία, η άρνηση, ακόμα κι η θρησκεία. Απ’ 
τή Ρώμη έρχονταν οι νόμοι, οι δικαστές, οι λεγεώνες που 
υπεράσπιζαν τήν επικράτεια, οι ύπατοι κι οι θεοί. Ολό¬ 
κληρη η ζωή τής αυτοκρατορίας ανάτρεχε στή Σύγκλητο 
ή αργότερα στόν Καίσαρα, τόν παντοδύναμο, παντογνώ¬ 
στη θεό τής Αυτοκρατορίας. Κάθε επαρχία, κάθε περιοχή 
είχε τό Καπιτώλιο της σέ μικρογραφία, τή μικρή μερίδα 
τής Ρωμαϊκής ύπατης εξουσίας νά κυβερνάει κάθε όψη 
τής καθημερινής ζωής. Ένας μόνο νόμος που είχε επι¬ 
βληθεί απ’ τή Ρώμη εξούσιαζε τήν Αυτοκρατορία, που 
δέν αντιπροσώπευε μιά ομοσπονδία συμπολιτών αλλά ή¬ 
ταν απλά ένα κοπάδι υπηκόων. 

Ακόμα καί τώρα οι νομομαθείς κι οι εξουσιαστές εξα¬ 
κολουθούν νά εκτιμούν τήν ενότητα εκείνης τής αυτοκρα¬ 
τορίας, τό ενωτικό πνεύμα τών νόμων της, καί όπως τό 
διατυπώνουν, τήν ομορφιά κι αρμονία εκείνης τής οργά¬ 
νωσης. 

Αλλά η εσωτερική αποσύνθεση που επιταχύνθηκε 
απ' τήν εισβολή τών βαρβάρων, η εξαφάνιση τής τόπι- 



κής ζωής, που, απ’ τή μιά μεριά, δέν μπορούσε πιά ν’ α- 
ντισταθε’ι στις εξωτερικές επιθέσεις κι απ’ τήν άλλη, 
στή γάγγραινα που απλωνόταν απ' τό κέντρο’ η κυριαρ¬ 
χία τών πλούσιων που είχαν ιδιοποιηθεί τή γή κι η εξα¬ 
θλίωση αυτών που τήν καλλιεργούσαν — όλα αυτά υπο¬ 
βίβασαν τήν αυτοκρατορία σέ σφαγείο καί πάνω σ' αυτά 
τά ερείπια οικοδομήθηκε ένας νέος πολιτισμός, που δέν 
είναι άλλος απ’ τό δικό μας. 

Έτσι, άν αγνοήσουμε τούς πολιτισμούς τής αρχαιό¬ 
τητας καί συγκεντρώσουμε τήν προσοχή μας στήν κατα¬ 
γωγή καί τήν εξέλιξη τού νεαρού βαρβαρικού πολιτισμού 
μέχρι τήν εποχή που γέννησε, μέ τή σειρά του, τά σύγ¬ 
χρονα κράτη μας, θά μπορέσουμε νά συλλάβουμε τήν ου¬ 
σία τού Κράτους. Αυτό είναι καλύτερο απ’ τό ν’ ασχολη¬ 
θούμε μέ τή μελέτη τής Ρωμαϊκής Αυτοκρατορίας ή εκεί¬ 
νης τού Μεγάλου Αλέξανδρου ή ξανά τών δεσποτικών 
μοναρχιών τής Ανατολής. 

Παίρνοντας σάν αφετηρία αυτούς τούς ισχυρούς βάρ¬ 
βαρους ανατροπείς τής Ρωμαϊκής Αυτοκρατορίας, θά 
μπορέσουμε νά ιχνηλατήσουμε τήν εξέλιξη ολόκληρου 
τού πολιτισμού μας απ’ τις απαρχές του ώς τήν Κρατική 
του φάση. 

2 . 

Οι περισσότεροι απ’ τούς φιλόσοφους τού 18ου αιώνα 
είχαν πολύ στοιχειώδεις ιδέες γύρω απ' τήν καταγωγή 
τών κοινωνιών. 

Σύμφωνα μ' αυτούς, η Ανθρωπότητα ζούσε αρχικά 
σέ μικρές, απομονωμένες οικογένειες κι οι διαρκείς πό¬ 
λεμοι μεταξύ τους ήταν η κανονική κατάσταση τών πραγ¬ 
μάτων. Αλλά μιά ωραία ημέρα, διαπιστώνοντας επιτέλους 
τά μειονεκτήματα αυτής τής ατέλειωτης διαμάχης, οι 
άνθρωποι αποφάσισαν νά ενώσουν τις δυνάμεις τους. Οι 
σκορπισμένες οικογένειες σύναψαν ένα κοινωνικό συμ¬ 
βόλαιο κι υποτάχθηκαν οικειοθελώς σέ μιά αρχή, που 
— χρειάζεται νά τό πώ; — έγινε η αφετηρία καθώς επίσης 
κι ο εγκαινιαστής όλης τής προόδου. Καί χρειάζεται νά 
προσθέσουμε αυτό, που όλοι διδαχθήκαμε στό σχολείο, 
ότι οι σημερινές κυβερνήσεις μας έχουν κρατηθεί ώς τώ- 

ρα μέσα στά όρια τού ευγενικού αυτού ρόλου, νά είναι 
τό "αλάτι τής γής", οι ειρηνοποιοί κι οι εκπολιτιστές τής 
ανθρώπινης φυλής; 

Αυτή η ιδέα κυριάρχησε στό 18ο αιώνα, μιά περίοδο 
που ελάχιστα ήταν γνωστά γιά τήν καταγωγή τού Αν¬ 
θρώπου* καί θά πρέπει νά προσθέσουμε ότι στά χέρια 
τών εγκυκλοπαιδιστών καί τού Ρουσσώ η ιδέα τού "κοι¬ 
νωνικού συμβολαίου" έγινε ένα όπλο ενάντια στό θεϊκό 
δικαίωμα τών βασιλιάδων. Μολοντούτο, παρά τις υπηρε¬ 
σίες που μπορεί νά πρόσφερε στό παρελθόν, η θεωρία 
αυτή πρέπει νά θεωρηθώ λαθεμένη. 

Η αλήθεια είναι ότι όλα τά ζώα, μέ τήν εξαίρεση μερι¬ 
κών σαρκοφάγων καί πουλιών αρπακτικών καί μερικών 
ειδών που τείνουν νά εξαφανιστούν, ζούν σέ κοινωνίες. 
Στόν αγώνα τής επιβίωσης τά αγελαία είδη πλεονεκτούν 
απέναντι στά άλλα. Σέ κάθε ταξινόμηση ζώων βρίσκονται 
στήν κορφή τής πυραμίδας καί δέν μπορεί νά υπάρξει η 
παραμικρή αμφιβολία ότι τά πρώτα πλάσματα μέ ανθρώ¬ 
πινα χαρακτηριστικά ζούσαν ήδη κοινωνικά. 

Ο Άνθρωπος δέν δημιούργησε τήν κοινωνία* η κοι¬ 
νωνία υπήρχε πριν απ’ αυτόν. 

Τώρα ξέρουμε επίσης — καί μάς τό έδειξε αυτό πει¬ 
στικά η ανθρωπολογία — ότι η αφετηρία τής Ανθρωπό¬ 
τητας δέν ήταν η οικογένεια αλλά τό γένος, η φυλή. Η 
πατριαρχική οικογένεια όπως τή ξέρουμε, ή όπως περι- 
γράφεται στις Εβραϊκές παραδόσεις, εμφανίστηκε πολύ 
αργότερα. Ο Άνθρωπος έζησε δεκάδες χιλιάδες χρόνια 
στή φάση τού γένους ή τής φυλής — άς τήν ονομάσου¬ 
με πρωτόγονη ή άν θέλετε, άγρια φυλή — στή διάρκεια 
τής οποίας ανέπτυξε όλα τά είδη θεσμών, συνηθειών καί 
εθίμων, πολύ νωρίτερα απ’ τούς θεσμούς τής πατριαρχι¬ 
κής οικογένειας. 

Στις φυλές αυτές, η ξεχωριστή οικογένεια δέν υπήρ¬ 
χε περισσότερο απ’ όσο υπάρχει μεταξύ τόσων άλλων 
"κοινωνικών" θηλαστικών. Κάποια διάκριση μέσα στή 
φυλή υπήρχε μάλλον μεταξύ γενεών καί από μιά πολύ 
μακρινή εποχή, που ανατρέχει πίσω στήν αυγή τής αν¬ 
θρώπινης φυλής, είχαν επιβληθεί περιορισμοί γιά ν’ απο¬ 
τρέψουν τις σεξουαλικές σχέσεις μεταξύ διαφορετικών 
γενεών, που επιτρέπονταν ωστόσο, στά άτομα τής ίδιας 

γενεάς. Ίχνη αυτής τής περιόδου μπορούν νά βρεθούν 
ακόμα σέ μερικές σύγχρονες φυλές καθώς επίσης καί 
στή γλώσσα, τά έθιμα καί τις προλήψεις ανθρώπων ε¬ 
νός πολύ ανώτερου πολιτισμού. 

Τό. κυνήγι καί η συλλογή τροφής απασχολούσαν α¬ 
πό κοινού όλη τή φυλή που μόλις ικανοποιούσε τήν πεί¬ 
να της αφοσιωνόταν μέ πάθος στούς συμβολικούς χο¬ 
ρούς της. Μέχρι σήμερα συναντάμε φυλές που βρίσκο¬ 
νται πολύ κοντά στήν πρωτόγονη αυτή φάση, ζώντας 
στήν περιφέρεια τών μεγάλων ηπείρων ή κοντά στις ο¬ 
ρεινές περιοχές, στά πιό απρόσιτα μέρη τού κόσμου. 

Συνακόλουθα, η συσσώρευση ατομικής ιδιοκτησίας 
δέν θά μπορούσε νά πραγματοποιηθεί, αφού οτιδήποτε 
αποτελούσε προσωπικό κτήμα ενός μέλους τής φυλής 
καταστρεφόταν ή καιγόταν εκεί όπου θαβόταν τό σώμα 
του. Αυτό γίνεται ακόμα καί σήμερα (καί στήν Αγγλία) 
απ’ τούς γύφτους κι οι επιτήδειες τελετουργίες τών 
"πολιτισμένων" ανθρώπων φέρουν ακόμα τή σφραγίδα 
αυτού τού έθιμου. Έτσι οι Κινέζοι καίνε χάρτινα ομοιώ¬ 
ματα τών προσωπικών αντικειμένων τού νεκρού καί στις 
κηδείες στρατιωτικών αρχηγών τό άλογό τους, τό σπαθί 
τους καί τά διακριτικά τους τούς ακολουθούνε μέχρι τόν 
τάφο. Τό περιεχόμενο τού θεσμού έχει χαθεί, αλλά η 
μορφή του επέζησε. 

Αυτοί οι πρωτόγονοι άνθρωποι, μακριά απ’ τό νά εκ¬ 
φράζουν περιφρόνηση γιά τήν ανθρώπινη ζωή, μισούσαν 
τό αίμα καί τό φόνο. Τό χύσιμο αίματος θεωρούνταν τό¬ 
σο σοβαρό ζήτημα που κάθε χυμένη σταγόνα — όχι μόνο 
από άνθρωπο αλλά καί από κάποιο ζώο - απαιτούσε νά 
χάσει ο επιτιθέμενος ίση ποσότητα απ’ τό δικό του αίμα. 

Επιπλέον, ο φόνος μέσα στή φυλή ήταν κάτι ε ν τ ε- 
λώςάγνωστο’ λογουχάρη, ανάμεσα στούς Ινσίτες 
ή τούς Εσκιμώους - εκείνους τούς επιζώντες τής Λίθι¬ 
νης Εποχής που κατοικούν στις Αρκτικές ζώνες — ή ανά¬ 
μεσα στούς Αλέτιους κλπ. ξέρουμε σίγουρα ότι μ ε τ α- 
ξύ τών ατόμωντήςφυλήςδέν είχε γίνει ού¬ 
τε ένας φόνος γιά 50,60 ή καί περισσότερα χρόνια. 

’Οταν όμως φυλές διαφορετικής καταγωγής, χρώμα¬ 
τος καί γλώσσας συναντιόντουσαν στήν πορεία τών με- 
τακινήσεών τους, αυτό κατέληγε συχνά σέ πόλεμο. Είναι 

αλήθεια ότι ακόμα καί τότε οι άνθρωποι προσπαθούσαν 
νά κάνουν αυτές τις επαφές πιό ειρηνικές. Η παράδοση 
- όπως οι Μέην, Πόστ καί Ε. Νύς τόσο καλά μάς έδει¬ 
ξαν — ανάπτυσσε ήδη τά σπέρματα αυτού που μέ τόν και¬ 
ρό θά γινόταν τό Διεθνές Δίκαιο. Λογουχάρη, ένα χωριό 
δέν δεχόταν επίθεση δίχως νά προειδοποιηθούν οι κάτοι¬ 
κοί του. Κανείς δέν θά τολμούσε ποτέ νά σκοτώσει κά¬ 
ποιον στό μονοπάτι που χρησιμοποιούσαν οι γυναίκες 
γιά νά φτάσουν στήν πηγή. Καί συχνά γιά νά γίνει ειρήνη 
ήταν απαραίτητο νά ισορροπηθεί ο αριθμός τών νεκρών 
κι απ' τις δυό μεριές. 

Ωστόσο, όλες αυτές καί πολλές άλλες προφυλάξεις 
δέν ήταν αρκετές: Η αλληλεγγύη περιοριζόταν στά όρια 
τής φυλής ή τού γένους. Καυγάδες που ξέσπαγαν ανάμε¬ 
σα σέ άτομα διαφορετικών φυλών ή γενών μπορούσαν 
νά καταλήξουν στή βία ή ακόμα καί σέ φόνο. 

Από εκείνη τήν περίοδο ένας γενικός νόμος άρχισε 
ν’ αναπτύσσεται ανάμεσα στις φυλές καί τά γένη. "Τά 
μέλη σας πλήγωσαν ή σκότωσαν έναν από μάς’ επομένως 
έχουμε τό δικαίωμα νά σκοτώσουμε ή νά προκαλέσουμε 
ένα ανάλογο τραύμα σ’ έναν από σάς" καί δέν είχε σημα¬ 
σία σέ ποιόν αφού η φυλή ήταν πάντα υπεύθυνη γιά τις 
ατομικές πράξεις τών μελών της. Οι γνωστοί στίχοι τής 
Βίβλου: "Αίμα αντί αίματος, οφθαλμόν αντί οφθαλμού, 
οδόντα αντί οδόντος, πληγήν αντί πληγής, ζωήν αντί 
ζωής" — αλλά όχι παραπάνω, όπως τόσο καλά τό διατυ¬ 
πώνει ο Κενιγκσβάρτερ οφείλουν εκεί τήν προέλευσή 
τους. Ήταν η δική τους αντίληψη γιά τή δικαιοσύνη... 
καί δέν υπάρχει λόγος νά αισθανόμαστε ανώτεροι αφού 
η αρχή "ζωήν αντί ζωής" που επικρατεί στούς κώδικές 
μας δέν είναι παρά μ ιό μόνο απ’ τις πολλές που έχουν 
επιζήσει. 

Είναι φανερό ότι μιά ολόκληρη σειρά θεσμών (καί 
πολλοί άλλοι που δέν έχω αναφέρει) καθώς επίσης κι 
ένας ολόκληρος κώδικας ηθικής τής φυλής είχαν ήδη 
αναπτυχθεί στή διάρκεια τής πρωτόγονης φάσης. Κι 
αυτός ο πυρήνας κοινωνικών εθίμων διατηρήθηκε ζωντα¬ 
νός μόνο απ’ τή χρήση, τά έθιμα καί τις παραδόσεις. Δέν 
υπήρχε καμιά εξουσία γιά νά τόν επιβάλλει. 

Δέν υπάρχει αμφιβολία ότι η πρωτόγονη κοινωνία 

είχε προσωρινούς αρχηγούς. Ο μάγος, ο βροχοποιός 
— ο μορφωμένος τής εποχής — επιδίωκε νά επωφεληθεί 
απ’ τις γνώσεις του γιά τή φύση προκειμένου νά εξουσιά¬ 
σει τούς συνανθρώπους του. Παρόμοια, εκείνος που μπο¬ 
ρούσε ευκολότερα νά αποστηθίσει τις παροιμίες καί τά 
τραγούδια στά οποία ήταν ενσαρκωμένη όλη η παράδοση 
αποκτούσε επιρροή. Στις λαϊκές γιορτές απάγγειλε αυτές 
τις παροιμίες καί τά τραγούδια στά οποία ήταν ενσωμα¬ 
τωμένες οι αποφάσεις που είχαν παρθεί στήν τάδε περί¬ 
πτωση απ’ τή λαϊκή συνέλευση. Σέ πολλές μικρές φυλές 
αυτό γίνεται ακόμα. Ξεκινώντας από εκείνη τήν εποχή 
αυτά τά "μορφωμένα" άτομα επιδίωκαν νά εξασφαλίσουν 
έναν ηγετικό ρόλο γιά τούς εαυτούς τους μεταδίδοντας 
τή γνώση τους μόνο σέ λίγους εκλεκτούς, τούς μυημέ- 
νους. Όλες οι θρησκείες, ακόμα κι οι τέχνες καί τά επαγ¬ 
γέλματα ξεκίνησαν μέ "μυστήρια" κι η σύγχρονη έρευνα 
δείχνει τό σημαντικό ρόλο που έπαιζαν οι μυστικές εται¬ 
ρείες τών μυημένων στή διατήρηση μερικών παραδοσια¬ 
κών πρακτικών στά πρωτόγονα γένη. Τά σπέρματα τής 
εξουσίας υπάρχουν ήδη εκεί. 

Είναι εύλογο ότι οι θαρραλέοι, οι τολμηροί καί, πάνω 
απ' όλα οι συνετοί, έγιναν επίσης προσωρινοί αρχηγοί 
στις μάχες μέ άλλες φυλές ή στή διάρκεια μεταναστεύ¬ 
σεων. Αλλά δέν υπήρχε καμιά συμμαχία ανάμεσα στό 
φορέα τού "νόμου" (εκείνον που είχε αποστηθίσει τήν 
παράδοση καί τις προηγούμενες αποφάσεις), τόν στρα¬ 
τιωτικό αρχηγό καί τό μάγο* καί τό Κράτος δέν είχε 
περισσότερη σχέση μ’ αυτές τις φυλές απ’ ότι έχει μέ τις 
κοινωνίες τών μυρμηγκιών ή τών μελισσών, ή μέ τούς 
σύγχρονούς μας Παταγόνες καί τούς Εσκιμώους. 

Μολοντούτο, η φάση αυτή κράτησε πολλές χιλιάδες 
χρόνια κι οι βάρβαροι που λεηλάτησαν τή Ρωμαϊκή Αυ¬ 
τοκρατορία είχαν μόλις περάσει κι αυτοί εκείνη τή φάση. 

Στούς πρώτους αιώνες τής δικής μας ιστορικής περιό¬ 
δου έγιναν εκτεταμένες μεταναστεύσεις φυλών καί συ¬ 
νομοσπονδιών φυλών που εγκαταστάθηκαν στήν Κεντρι¬ 
κή καί Βόρεια Ασία. Ολόκληρα κύματα από μικρές φυλές 
διώχτηκαν από περισσότερο ή λιγότερο πολιτισμένους 
λαούς που είχαν κατέβει απ’ τά υψίπεδα τής Ασίας — 
διωγμένοι ίσως κι οι ίδιοι απ' τή γρήγορη αποξήρανση 

αυτών τών υψιπέδων 1 — και απλώθηκαν σ' όλη τήν Ευ¬ 
ρώπη εκτοπίζοντας ο ένας τόν άλλον κι αφομοιωνόμενοι 
ατό ταξίδι τους πρός τή Δύση. 

Στήν πορεία αυτών τών μεταναστεύσεων, στήν οποία 
τόσες πολλές φυλές διαφορετικής καταγωγής αφομοιώ¬ 
θηκαν, η πρωτόγονη φυλή, που υπήρχε ακόμα ανάμεσα 
ατούς άγριους κατοίκους τής Ευρώπης, δέν μπόρεσε νά 
αποφύγει τή διάλυση. Η φυλή ήταν βασισμένη στήν κοι¬ 
νή καταγωγή καί τή λατρεία τών προγόνων. Ποιά όμως 
κοινή καταγωγή μπορούσαν νά επικαλεσθούν αυτά τά 
συνοθυλεύματα ανθρώπων, που ήταν προϊόν τής σύγχυ¬ 
σης τών μεταναστεύσεων, τών εκτοπίσεων, τών διαφυλε- 
τικών πολέμων, στή διάρκεια τών οποίων μπορούσε κα¬ 
νείς νά παρατηρήσει ήδη τήν εμφάνιση τής πατριαρχικής 
οικογένειας που ο πυρήνας της σχηματίστηκε απ’ τήν 
αποκλειστική κατοχή κάποιων γυναικών που είχαν αρ- 
παχθεί ή κερδηθεί από γειτονικές φυλές. 

Οι παλιοί δεσμοί είχαν σπάσεΓ γιά νά αποφευχθεί η 
διάλυση (που συνέβηκε πράγματι σέ ορισμένες φυλές 
που εξαφανίστηκαν οριστικά) έπρεπε νά καθιερωθούν 
νέοι σύνδεσμοι. Κι αυτό έγινε διαμέσου τής κοινής κατο¬ 
χής τής γής - τής περιοχής στήν οποία είχε τελικά εγκα¬ 
τασταθεί κάθε συνοθύλευμα 2 . 

Η κοινή κατοχή μιάς συγκεκριμένης περιοχής - αυ¬ 
τής τής μικρής κοιλάδας ή εκείνων τών λόφων — έγινε 
η βάση γιά μιά νέα κατανόηση. Οι προγονικοί θεοί έχα¬ 
σαν κάθε νόημα' έτσι οι τοπικοί θεοί εκείνης τής μικρής 
κοιλάδας ή αυτού τού ποταμού, ή εκείνου τού δάσους, 
έδωσαν τή θρησκευτική τους επικύρωση στά νέα συνο¬ 
θυλεύματα αντικαθιστώντας τούς θεούς τής πρωταρχι¬ 
κής φυλής. Αργότερα ο Χριστιανισμός, πάντα πρόθυμος 
νά προσαρμοστεί μέ τά παγανιστικά κατάλοιπα, τούς με¬ 
τέτρεψε σέ τοπικούς αγίους. 

Από κεί καί πέρα η κοινότητα τού χωριού, αποτελού- 
μενη εξολοκλήρου ή κατά ένα μέρος από ξεχωριστές οι¬ 
κογένειες - ενωμένες ωστόσο απ’ τήν κοινή κατοχή τής 
γής - έγινε ο βασικός σύνδεσμος στούς επερχόμενους 
αιώνες. Σέ απέραντες περιοχές τής Ανατολικής Ευρώ¬ 
πης, τής Ασίας, καί τής Αφρικής η οργάνωση αυτή επι¬ 
βιώνει ακόμα. Οι βάρβαροι - Σκανδιναβοί, Γερμανοί, 

Σλάβοι, κλπ. — που κατέστρεψαν τή Ρωμαϊκή Αυτοκρα¬ 
τορία ζούσαν κάτω από μιά τέτοια οργάνωση. Μελετώ¬ 
ντας τούς κώδικες τών βαρβάρων εκείνης τής περιόδου 
καθώς επίσης καί τις συνομοσπονδίες κοινοτήτων χω¬ 
ριών που υπάρχουν σήμερα μεταξύ τών Μογγόλων, τών 
Ινδών, ,τών Καμπύλ 3 , τών Αφρικανών, τών Ινδοϊστών, 
έγινε δυνατό ν' ανασυνθέσουμε στό σύνολό της τή μορ¬ 
φή αυτή τής κοινωνίας που ήταν η αφετηρία τού σημε¬ 
ρινού πολιτισμού μας. 

Άς ρίξουμε λοιπόν μιά ματιά στό θεσμό αυτό. 


3. 

Η κοινότητα τού χωριού αποτελούνταν τότε, όπως συμ¬ 
βαίνει καί σήμερα, από ξεχωριστές οικογένειες. Η γή ό¬ 
μως ήταν κοινή ιδιοκτησία όλων τών οικογενειών τού ί¬ 
διου χωριού. Τή θεωρούσαν κοινή κληρονομιά καί τή 
μοιράζονταν μεταξύ τους μέ βάση τό μέγεθος κάθε οικο¬ 
γένειας - τις ανάγκες καί τό δυναμικό της. Στήν ανατο¬ 
λική Ευρώπη, τήν Ινδία, τήν Ιάβα κλπ. εκατοντάδες εκα¬ 
τομμύρια ανθρώπινα όντα ζούν ακόμα μ' αυτό τόν τρόπο. 
Είναι τό ίδιο είδος συστήματος που εγκαθιδρύθηκε ελεύ¬ 
θερα, στήν εποχή μας, από Ρώσους χωρικούς στή Σιβη¬ 
ρία, όταν τό Κράτος τούς έδωσε τήν ευκαιρία νά χρησι¬ 
μοποιήσουν τήν τεράστια αυτή περιοχή μέ τό δικό τους 
τρόπο. 

Σήμερα η καλλιέργεια τής γής σέ μιά κοινότητα χω¬ 
ριού γίνεται από κάθε νοικοκυριό ξεχωριστά. Αφού η 
καλλιεργήσιμη γή είναι μοιρασμένη μεταξύ τών οικογε¬ 
νειών (καί μπορεί νά ξαναμοιραστεί άμα χρειαστεί) ο κα¬ 
θένας καλλιεργεί τό χωράφι του όσο καλύτερα μπορεί. 
Αρχικά όμως, η γή δουλευόταν από κοινού, κι αυτό τό 
έθιμο εξακολουθεί νά ισχύει σέ πολλά μέρη,τουλάχιστον 
σ' ένα κομμάτι τής γής. Όσο γιά τό ξεχέρσωμα τών δα¬ 
σότοπων, τό χτίσιμο γεφυρών, μικρών φρούριων καί 
πύργων που χρησιμοποιούνταν σάν καταφύγια σέ περί¬ 
πτωση εισβολής — όλες αυτές οι δραστηριότητες πραγ¬ 
ματοποιούνταν από κοινού, όπως ακριβώς εκατοντάδες 
εκατομμύρια χωρικών συνεχίζουν νά τό κάνουν εκεί ό¬ 
που η κοινότητα τού χωριού άντεξε απέναντι στό σφετε- 

ρισμό τού Κράτους. Η "κατανάλωση" όμως — γιά νά χρη¬ 
σιμοποιήσουμε έναν σύγχρονο όρο — λειτουργούσε ήδη 
σέ οικογενειακή βάση: κάθε οικογένεια είχε τό δικό της 
κοπάδι, τόν δικό της λαχανόκηπο κι αποθέματα. Τά μέσα 
γιά τή συγκέντρωση καί τήν κληροδότηση των προσωπι¬ 
κών αγαθών κι αντικειμένων — που συσσωρεύονταν μέσω 
τής κληρονομιάς — είχαν ήδη εισαχθεί. 

Σέ όλες τις υποθέσεις της η κοινότητα τού χωριού 
ήταν κυρίαρχη. Νόμος ήταν τό τοπικό έθιμο κι η ολομέ¬ 
λεια τών οικογενειακών αρχηγών, ανδρών καί γυναικών, 
ήταν ο δικαστής, ο μόνος δικαστής γιά όλα τά ζητήματα 
είτε πολιτικά είτε ποινικά. Όταν ένας κάτοικος υπόβαλε 
μιά διαμαρτυρία γιά έναν άλλον καί κάρφωνε τό μαχαίρι 
του στό χώμα, στό σημείο όπου συνεδρίαζε κανονικά η 
κοινότητα, η τελευταία έπρεπε νά βρει τήν ποινή σύμφω¬ 
να μέ τό τοπικό έθιμο μόλις επιβεβαιωνόταν τό αδίκημα 
απ' τούς κριτές τών αντίδικων. 

Επειδή δέν έχω τόν κατάλληλο χώρο γιά νά απαριθ¬ 
μήσω όλες τις ενδιαφέρουσες πλευρές αυτής τής φάσης, 
πρέπει νά παραπέμψω τόν αναγνώστη στήν Αλληλο¬ 
βοήθεια. Θά αρκεστώ νά αναφέρω εδώ ότι όλοι 
οι θεσμοί που έμελλε νά καταλάβουν αργότερα τά Κράτη 
πρός όφελος μειονοτήτων, όλες οι νομικές έννοιες που 
υπάρχουν ατούς κώδικές μας (κι έχουν ακρωτηριαστεί 
γιά χάρη μειονοτήτων), κι όλες οι μορφές δικαστικών 
διαδικασιών, στό μέτρο που προσφέρουν εγγυήσεις στό 
άτομο, αντλούν τήν καταγωγή τους απ' τήν κοινότητα 
τού χωριού. Έτσι όταν φανταζόμαστε ότι έχουμε κάνει 
μεγάλη πρόοδο καθιερώνοντας λογουχάρη τούς ενόρ¬ 
κους, δέν έχουμε κάνει τίποτ’ άλλο απ' τό νά επιστρέ¬ 
φουμε στό θεσμό τών λεγάμενων "βαρβάρων", αφού 
προηγουμένως τόν αλλάξαμε πρός όφελος τής άρχουσας 
τάξης. Τό Ρωμαϊκό δίκαιο απλώς ενσωματώθηκε μέ τό 
εθιμικό. 

Η αίσθηση τής εθνικής ενότητας αναπτυσσόταν ταυ¬ 
τόχρονα διαμέσου μεγάλων, ελεύθερων ομοσπονδιών 
κοινοτήτων χωριών. 

Η κοινότητα τού χωριού βασισμένη στήν κοινή κατο¬ 
χή καί πολύ συχνά στήν κοινή καλλιέργεια τής γής, κι ό¬ 
ντας κυρίαρχη τότε, σά δικαστής όσο καί σά νομοθέτης 


17 



τού εθιμικού δίκαιου, ικανοποιούσε τις περισσότερες α¬ 
νάγκες τής κοινωνικότητας. 

Όχι όμως όλες: υπήρχαν κι άλλες που έπρεπε νά ικα¬ 
νοποιηθούν. Σύμφωνα μέ τό πνεύμα τής εποχής όμως δέν 
προσφεύγανε σέ μιά κυβέρνηση μόλις μιά νέα ανάγκη γι¬ 
νόταν αισθητή. Αντίθετα, τά ίδια τά άτομα έπαιρναν τήν 
πρωτοβουλία νά συγκεντρωθούν, νά ενώσουν τις δυνά¬ 
μεις τους καί νά ομοσπονδοποιηθούν γιά νά δημιουργή¬ 
σουν μιά συμμαχία, μικρή ή μεγάλη, πολυάριθμη ή περιο¬ 
ρισμένη, που θά ικανοποιούσε τή νέα ανάγκη. Κι η κοι¬ 
νωνία ήταν συνακόλουθα κυριολεκτικά καλυμμένη, από 
ένα δίκτυο ορκισμένων αδελφοτήτων, συντεχνιών αμοι¬ 
βαίας βοήθειας, "εταιρειών" τόσο μέσα στό χωριό όσο κι 
έξω απ' αυτό, στήν ομοσπονδία. 

Μπορούμε νά παρατηρήσουμε αυτή τή φάση κι αυτό 
τό πνεύμα, ακόμα καί σήμερα, ανάμεσα σέ διάφορες βαρ- 
βαρικές ομοσπονδίες, που δέν ενσωματώθηκαν ατά σύγ¬ 
χρονα Κράτη, που έχουν μιμηθεί τό Ρωμαϊκό ή μάλλον 
τό Βυζαντινό πρότυπο. 

Έτσι, γιά νά πάρουμε ένα παράδειγμα ανάμεσα σέ 
πολλά άλλα, οι Καμπύλ, έχουν διατηρήσει τήν κοινότητα 
τού χωριού μέ τά χαρακτηριστικά που μόλις ανέφερα: 
κοινή γή, κοινοτικά δικαστήρια κλπ. Ο άνθρωπος όμως 
αισθάνεται τήν ανάγκη νά δράσει έξω απ' τά στενά όρια 
τού χωριού του. Έτσι μερικοί περιπλανιούνται στόν κό¬ 
σμο αναζητώντας τήν περιπέτεια σά γυρολόγοι. Άλλοι 
επιδίδονται σέ κάποιο επάγγελμα ή τέχνη. Καί κείνοι οι 
γυρολόγοι καί κείνοι οι τεχνίτες ενώνονται σέ "αδελφό¬ 
τητες" ακόμα κι όταν ανήκουν σέ διαφορετικά χωριά, φυ¬ 
λές ή συνομοσπονδίες. Τά ταξίδια σέ μακρινούς τόπους 
απαιτούν ένωση γιά αλληλοβοήθεια, γιά αμοιβαία ανταλ¬ 
λαγή τών μυστικών ενός επαγγέλματος κι έτσι ενώνουν 
τις δυνάμεις τους. Ορκίζονται αδελφοσύνη καί τήν εφαρ¬ 
μόζουν μ’ έναν τρόπο που προκαλεί βαθιά εντύπωση 
στούς Ευρωπαίους. Είναι αληθινή αδελφοσύνη κι όχι α¬ 
πλώς κούφιες λέξεις. 

Επιπλέον, η ατυχία μπορεί νά πλήξει οποιονδήποτε. 
Ποιος ξέρει άν αύριο σ’ έναν καυγά, ένας συνήθως ευγε¬ 
νικός καί ήσυχος άνθρωπος, δέ θά ξεπεράσει τά καθιερω¬ 
μένα όρια τής ευπρέπειας καί τής κοινωνικότητας; Ποιος 

ξέρει άν θά χτυπήσει ή θά πληγώσει; Θά χρειαστεί νά 
πληρωθεί μεγάλη αποζημίωση στόν προσβεβλημένο ή 
πληγωμένο* θά χρειαστεί νά διεκδικήσει κανείς τό δίκιο 
του μπροστά στή συνέλευση τού χωριού, ν’ αναπαραστή- 
σει τά γεγονότα μέ τή μαρτυρία 6, 10, ή 12 "ορκισμένων 
αδελφών". Ένας ακόμα λόγος γιά νά μπει κανείς στήν 
αδελφότητα 

Εξάλλου, ο άνθρωπος αισθάνεται τήν ανάγκη ν’ ανα- 
μιχθεί στήν πολιτική, νά εμπλακεί σέ μιά συνωμοσία ή 
νά προπαγανδίσει μιά συγκεκριμένη ηθική άποψη ή ένα 
συγκεκριμένο έθιμο. Τέλος, η εξωτερική ειρήνη πρέπει 
νά διαφυλάσσεται, νά συνάπτονται συμμαχίες μέ άλλες 
φυλές, νά συγκροτούνται πλατιές ομοσπονδίες, νά διαδί¬ 
δονται στό εξωτερικό στοιχεία τού διαφυλετικού δί¬ 
καιου. ’Ε λοιπόν γιά νά ικανοποιήσουν όλες αυτές τις α¬ 
νάγκες, μιάς συναισθηματικής ή διανοητικής τάξης, οι 
Καμπύλ, οι Μογγόλοι, οι Μαλαίσιοι δέν απευθύνονται 
σέ κάποια κυβέρνηση - άλλωστε δέν έχουν καμιά. 

Όντας άνθρωποι τού εθιμικού δίκαιου καί τής ατομι¬ 
κής πρωτοβουλίας, δρούν γιά τόν εαυτό τους χωρίς νά έ¬ 
χουν εξαχρειωθεί απ’ τή φθοροποιό δύναμη τής κυβέρνη¬ 
σης καί τής Εκκλησίας. Ενώνονται αυθόρμητα, συγκρο¬ 
τούν ορκισμένες αδελφότητες, πολιτικές, θρησκευτικές 
κι επαγγελματικές ενώσεις - συντεχνίες όπως τις 
ονόμασαν στό Μεσαίωνα καί Κόφ όπως τις λένε σήμερα 
οι Καμπύλ. Καί αυτά τά Κόφ επεκτείνονται πέρα απ’ τά 
όρια τού χωριού, σέ μήκος καί σέ πλάτος, μέσα στήν έ¬ 
ρημο, ακόμα καί σέ ξένες πόλεις κι η αδελφοσύνη εφαρ¬ 
μόζεται σ’ αυτές τις ενώσεις. Τό ν' αρνηθεί κανείς βοή¬ 
θεια σ’ ένα άλλο μέλος τού Κόφ - ακόμα κι όταν κινδυ¬ 
νεύει νά χάσει τήν περιουσία ή τή ζωή του — θεωρείται 
πράξη προδοσίας απέναντι στήν "αδελφότητα" καί αντι¬ 
μετωπίζεται σάν "αδελφοκτονία". 

Ότι συναντούμε σήμερα μεταξύ τιΰν Καμπύλ, τών 
Μογγόλων, τών Μαλαίσιων, κλπ. ήταν η ίδια ακριβώς η 
ουσία τής ζωής τών Ευρωπαίων βαρβάρων απ’ τόν 5ο ώς 
τόν 12ο ή ακόμα καί τόν 15ο αιώνα. Κάτω απ’ τό όνομα 
συντεχνία, ένωση αλληλοβοήθειας 
{/ΗεηάίΜρ), α δελφότητα, κλπ. βρίσκουμε ενώσεις 
φτιαγμένες γιά τήν αμοιβαία άμυνα, γιά νά εκδικούνται 

τις προσβολές που δέχονταν ορισμένα μέλη τής ένωσης 
καί γιά νά εκφράζουν αλληλεγγύη, γιά ν' αντικαθιστούν 
τήν εκδίκηση "οφθαλμόν αντί οφθαλμού", μέ τήν αποζη¬ 
μίωση, τήν οποία ακολουθούσε συνήθως η ένταξη τού ε¬ 
πιτιθέμενου στήν αδελφότητα, γιά τήν άσκηση ενός επαγ¬ 
γέλματος, γιά νά βοηθούν σέ περίπτωση αρρώστιας, γιά 
νά υπερασπίζονται τήν περιοχή, γιά νά εμποδίζουν τούς 
σφετερισμούς κάποιας γεννώμενης εξουσίας, γιά τό εμπό¬ 
ριο, γιά τήν εφαρμογή τής "καλής γειτονίας", γιά προπα¬ 
γάνδα — μέ μιά λέξη γιά όλα αυτά που οι Ευρωπαίοι, εκ¬ 
παιδευμένοι απ’ τή Ρώμη, τούς καίσαρες καί τούς Πάπες, 
περιμένουν σήμερα απ’ τό Κράτος. Είναι ακόμα πολύ αμ¬ 
φίβολο άν υπήρχε σ’ αυτή τήν περίοδο κάποιος άνθρω¬ 
πος, ελεύθερος ή δουλοπάροικος, εκτός απ' αυτούς που 
είχαν διωχθεί απ’ τις αδελφότητές τους, που νά μήν ανή¬ 
κε σέ κάποια συντεχνία ή αδελφότητα, καθώς επίσης καί 
στήν κοινότητά του. 

Οι Σκανδιναβικές Σ ά γ κ α ς 4 εκθειάζουν τά επιτεύγ¬ 
ματα τών αδελφότητων, κι η αφοσίωση τών ορκισμένων 
αδελφών είναι τό θέμα τών ωραιότερων ποιημάτων. Φυ¬ 
σικά, η Εκκλησία κι οι γεννώμενοι βασιλιάδες, εκπρόσω¬ 
ποι τού Βυζαντινού (ή τού Ρωμαϊκού) δίκαιου, που επα¬ 
νεμφανίστηκαν, εκτοξεύουν τούς αφορισμούς τους, τούς 
κανόνες καί τούς νόμους τους ενάντια στις αδελφότητες, 
ευτυχώς όμως παράμειναν νεκρό γράμμα. 

Ολόκληρη η ιστορία αυτής τής εποχής χάνει τό νόη¬ 
μά της καί γίνεται εντελώς ακατανόητη όταν δέν παίρνει 
κανείς υπόψη αυτές τις αδελφότητες, που ξεπετάχτηκαν 
παντού γιά νά αντιμετωπίσουν τήν πληθώρα τών ανα¬ 
γκών στήν οικονομική καί προσωπική ζωή τών ανθρώ¬ 
πων. 

Γιά νά εκτιμήσει κανείς τήν τεράστια πρόοδο που επι¬ 
τεύχθηκε απ’ αυτό τό διπλό θεσμό τών κοινοτήτων τών 
χωριών καί τών ελεύθερων ορκισμένων αδελφότητων 
— έξω από οποιαδήποτε Ρωμαϊκή Χριστιανική ή Κρατιστι- 
κή επιρροή — άς πάρει γιά παράδειγμα τήν Ευρώπη όπως 
ήταν τήν εποχή τής βαρβαρικής εισβολής κι άς τή συγκρί¬ 
νει μ’ αυτό που έγινε στόν 10ο καί τόν 11ο αιώνα. Τό ατι¬ 
θάσευτο δάσος κατακτιέται κι αποικίζεταΓ χωριά γεμί¬ 
ζουν τή χώρα καί περιτριγυρίζονται από λιβάδια καί θα- 

μνότοπους, προστατευμένα από μικρά φρούρια που συν¬ 
δέονται μέ μονοπάτια που διασχίζουν τά δάση καί τά έλη. 

Σ’ αυτά τά χωριά βρίσκει κανείς τά σπέρματα τών 
βιομηχανικών τεχνών κι ανακαλύπτει ένα ολόκληρο δί¬ 
κτυο θεσμών γιά τή διατήρηση τής εσωτερικής καί τής 
εξωτερικής ειρήνης. Σέ περίπτωση φόνου ή τραυματι¬ 
σμού οι χωρικοί δέν επιδιώκουν πιά, όπως στή φυλή, νά 
σκοτώσουν ή νά τραυματίσουν ανάλογα τόν επιτιθέμενο, 
ή ακόμα κάποιον απ’ τούς συγγενείς ή τούς συγχωρια¬ 
νούς του. Εκείνοι που καταφεύγουν ακόμα σ' αυτήν τήν 
αρχή (απ’ όπου κι οι ατέλειωτοι πόλεμοί τους), είναι μάλ¬ 
λον οι ληστές-φεουδάρχες, ενώ μεταξύ τών χωρικών η 
αποζημίωση που ρυθμίζεται από κριτές, γίνεται ο κανό¬ 
νας μέ τόν οποίο αποκαθίσταται η ειρήνη κι ο επιτιθέμε¬ 
νος υιοθετείται συχνά, άν όχι πάντα, απ’ τήν οικογένεια 
που αδίκησε. 

Η διαιτησία γιά όλες τις αντιδικίες γίνεται ένας βαθιά 
ριζωμένος θεσμός καθημερινής χρήσης - ενάντια καί 
παρά τούς επισκόπους καί τούς γεννώμενους βασιλί¬ 
σκους που θά ήθελαν κάθε διαφορά νά τίθεται υπόψη 
τους ή υπόψη τών πρακτόρων τους γιά νά κερδίσουν 
τό φρέντ - τό πρόστιμο που επέβαλε προηγούμενα τό 
χωριό στούς διασαλευτές τής ειρήνης όταν παρουσίαζαν 
τή διαφορά τους καί που σήμερα ιδιοποιούνται οι βασι¬ 
λιάδες κι οι επίσκοποι. 

Καί τέλος, εκατοντάδες χωριά έχουν ήδη ενωθεί σέ 
ισχυρές ομοσπονδίες που έχουν ορκισθεί εσωτερική ει¬ 
ρήνη, που θεωρούν τήν περιοχή τους κοινή κληρονομιά’ 
κι είναι ενωμένα γιά αμοιβαία προστασία. Αυτό ήταν τό 
σπέρμα τών Ευρωπαϊκών εθνών. Καί μέχρι σήμερα 
μπορεί κανείς νά μελετήσει αυτές τις ομοσπονδίες εν δρά¬ 
σει στή Μογγολική, Τουρκο-Φιλλανδική καί Μαλαισιανή 
φυλή. 

Στό μεταξύ μαύρα σύννεφα συγκεντρώνονται στόν ο¬ 
ρίζοντα. ’Αλλες ενώσεις - κυρίαρχων μειονοτήτων - ι¬ 
δρύονται επίσης, επιδιώκοντας σιγά-σιγά νά μετατρέψουν 
τούς ελεύθερους αυτούς ανθρώπους σέ είλωτες, υποτε¬ 
λείς. Η Ρώμη είναι νεκρή, αλλά η παράδοσή της ξαναγεν- 
νιέται κι η Χριστιανική εκκλησία, στοιχειωμένη απ’ τά 
οράματα τών Ανατολικών Θεοκρατιών, προσφέρει τήν 

ισχυρή της βοήθεια στίς νέες δυνάμεις που προσπαθούν 
νά εδραιωθούν. 

Ο Άνθρωπος, μακριά απ' τό νά είναι τό αιμοδιψές 
τέρας που θέλουν τόν παρουσιάζουν γιά νά δικαιολογή¬ 
σουν έτσι τήν ανάγκη νά τόν εξουσιάζουν, προτιμούσε 
πάντα τήν ειρήνη καί τήν ησυχία. Καυγατζής μάλλον πα¬ 
ρά άγριος, προτιμάει τό κοπάδι του, τή γή του καί τήν 
καλύβα του απ’ τό νά υπηρετεί στό στρατό. Γι’ αυτό τό 
λόγο - όχι πριν σταματήσουν οι μεγάλες μεταναστεύσεις 
τών βαρβάρων, όχι πριν οι ορδές κι οι φυλές οχυρωθούν, 
λίγο-πολύ, στίς αντίστοιχες περιοχές τους — βλέπουμε 
ότι η υπεράσπιση τής περιοχής ενάντια σέ νέα κύματα 
μεταναστών ανατίθεται σέ κάποιον που προσλαμβάνει 
μιά μικρή συμμορία τυχοδιωκτών. — σκληροτράχηλων 
πολεμιστών ή ληστών — γιά νά τόν ακολουθεί, ενώ η 
συντριπτική πλειοψηφία ασχολείται μέ τήν κτηνοτρο¬ 
φία καί τήν καλλιέργεια τής γής. Κι αυτός ο υπερασπι¬ 
στής σύντομα αρχίζει νά συσσωρεύει πλούτη. Δίνει άλο¬ 
γα καί σίδερο (που ήταν τότε πανάκριβα) στόν εξαθλιω¬ 
μένο καλλιεργητή που δέν έχει ούτε άλογο ούτε άροτρο 
καί τόν υποβιβάζει σέ δούλο. Αρχίζει επίσης νά βάζει τά 
θεμέλια τής στρατιωτικής κυριαρχίας. 

Ταυτόχρονα, η παράδοση, που έφτιαχνε τό δίκαιο, ξε¬ 
χνιέται σιγά-σιγά απ' τήν πλειοψηφία. Σέ κάθε χωριό μό¬ 
νο μερικοί γέροι μπορούν νά θυμηθούν τούς στίχους καί 
τά τραγούδια που περιείχαν τις "προγενέστερες αποφά¬ 
σεις" στίς οποίες στηρίζεται τό εθιμικό δίκαιο, καί στίς 
γιορτές τά επαναλαμβάνουν μπροστά στήν κοινότητα. 
Καί σιγά-σιγά μερικές οικογένειες ειδικεύονται από πατέ¬ 
ρα σέ γιό, στήν απομνημόνευση αυτών τών τραγουδιών 
καί τών στίχων, διατηρώντας τήν καθαρότητα τού νό¬ 
μου. Οι χωρικοί έπρεπε νά πάνε σ' αυτούς γιά νά επιλύ¬ 
σουν τις περίπλοκες διαφορές τους, ιδιαίτερα όταν δύο 
ομοσπονδίες δέν δέχονταν τις αποφάσεις τών κριτών που 
είχαν εκλεγεί ανάμεσά τους. 

Η πριγκιπική κι η βασιλική εξουσία αρχίζει ήδη ν’ α¬ 
ναπτύσσεται σ’ αυτές τις οικογένειες κι όσο περισσότερο 
μελετώ τούς θεσμούς εκείνης τής περιόδου, τόσο βλέπω 
ότι τό εθιμικό δίκαιο έκανε πολύ περισσότερα γιά τή δη¬ 
μιουργία αυτής τής εξουσίας απ’ ότι η δύναμη τού ξί- 

φους. Ο άνθρωπος αφέθηκε νά σκλαβωθεί, πολύ περισ¬ 
σότερο απ’ τήν επιθυμία του νά "τιμωρήσει" τόν επιτιθέ¬ 
μενο "σύμφωνα μέ τό νόμο" παρά από άμεση στρατιωτι¬ 
κή κατάκτηση. 

Κι έτσι συντελείται σταδιακά η πρώτη "συγκέντρωση 
των εξουσιών", η πρώτη αμοιβαία εξασφάλιση κυριαρ¬ 
χίας — απ’ τό δικαστή καί τόν στρατιωτικό αρχηγό — ενά¬ 
ντια στήν κοινότητα τού χωριού. Ένας καί μόνος άνθρω¬ 
πος αναλαμβάνει τις δυό αυτές λειτουργίες. Περιστοιχί¬ 
ζεται από οπλισμένους άντρες γιά νά εκτελέσει τις δικα¬ 
στικές αποφάσεις. Οχυρώνεται στόν πύργο του, συσσω¬ 
ρεύει γιά τήν οικογένειά του τά πλούτη τής εποχής 
— ψωμί, ζώα, σίδερο — καί σιγά-σιγά επιβάλλει τήν κυ¬ 
ριαρχία του πάνω ατούς αγρότες τής περιοχής. 

Ο μορφωμένος εκείνης τής εποχής, δηλαδή ο μάγος 
ή ο ιερέας, τού προσφέρει σύντομα τήν υποστήριξή του, 
είτε γιά νά μοιραστεί τήν εξουσία του, είτε γιά νά τήν πά¬ 
ρει ο ίδιος στά χέρια του, προσθέτοντας τή δύναμη καί 
τή γνώση τού εθιμικού δίκαιου στις ικανότητές του σά 
φοβερού μάγου. Από κεί προέρχεται η κοσμική εξουσία 
τών επισκόπων στόν 9ο, 10ο καί 11ο αιώνα. 

Θά χρειαζόμουνα μάλλον μιά ολόκληρη σειρά διαλέ¬ 
ξεων παρά ένα κεφάλαιο γιά νά ασχοληθώ σέ βάθος μέ 
τό θέμα αυτό που είναι τόσο γεμάτο μέ νέα διδάγματα, 
καί νά εξιστορήσω πώς οι ελεύθεροι άνθρωποι έγιναν 
σταδιακά δούλοι, αναγκασμένοι νά δουλεύουν γιά τόν 
φεουδάρχη, κοσμικό ή κληρικό’ πώς η εξουσία δημιουρ- 
γήθηκε στά χωριά καί στις πόλεις, μ’ ένα αβέβαιο, διστα- 
χτικό τρόπο* πώς οι αγρότες ενώθηκαν, εξεγέρθηκαν, α¬ 
γωνίστηκαν, γιά ν’ αντιταχθούν σ’ αυτή τήν αυξανόμενη 
κυριαρχία* πώς αφανίστηκαν σ’ εκείνες τις επιθέσεις ενά¬ 
ντια στά χοντρά τείχη τών κάστρων, κι ενάντια ατούς σι¬ 
δηρόφρακτους άνδρες που τά υπεράσπιζαν. 

Μού αρκεί νά πώ ότι γύρω στόν 10ο μέ 11ο αιώνα ό¬ 
λη η Ευρώπη φαινόταν νά κατευθύνεται πρός τή δημιουρ¬ 
γία εκείνων τών βαρβαρικών βασιλείων, που είναι παρό¬ 
μοια μ’ αυτά που βρίσκουμε σήμερα στήν καρδιά τής Α¬ 
φρικής, ή μ' εκείνες τις θεοκρατίες γιά τις οποίες μα¬ 
θαίνουμε στήν Ανατολική ιστορία. Αυτό δέν μπορούσε νά 
συμβεί σέ μιά μέρα. Τά σπέρματα όμως αυτών τών μι- 

κρών βασιλείων, κι αυτών τών μικρών θεοκρατιών, βρί¬ 
σκονταν ήδη εκεί κι εκδηλώνονταν όλο καί περισσότερο. 

Ευτυχώς τό "βαρβαρικό" πνεύμα — Σκανδιναβικό, 
Σαξονικό, Κέλτικο, Γερμανικό, Σλάβικο - που γιά εφτά 
ή οχτώ αιώνες παρακινούσε τούς ανθρώπους νά επιδιώ¬ 
κουν -τήν ικανοποίηση τών αναγκών τους διαμέσου τής 
ατομικής πρωτοβουλίας κι ελεύθερων συμφωνιών μετα¬ 
ξύ τών αδελφότητων καί τών συντεχνιών - ευτυχώς, αυ¬ 
τό τό πνεύμα διατηρήθηκε ατά χωριά καί τις πόλεις. Οι 
βάρβαροι αφέθηκαν νά σκλαβωθούν, δούλευαν γιά τόν 
αφέντη, αλλά τό πάθος τους γιά ελεύθερη δράση καί ε¬ 
λεύθερες συμφωνίες δέν είχε ακόμα εξατμιστεί. Οιαδελ- 
φότητές τους ήταν πιό ζωντανές από κάθε άλλη φορά κι 
οι σταυροφορίες δέν κατάφεραν παρά νά τις δημιουργή¬ 
σουν καί νά τις αναπτύξουν στή Δύση. 

Κι έτσι, η επανάσταση τών αστυκών κοινοτήτων, που 
ήταν προϊόν τής ένωσης τών κοινοτήτων τών χωριών καί 
τών ορκισμένων αδελφότητων τού τεχνίτη καί τού έμπο¬ 
ρου - τήν οποία προετοίμαζε από καιρό τό ομοσπονδιακό 
πνεύμα τής εποχής - ξέσπασε τόν 11ο καί 12ο αιώνα μέ 
εκπληκτικά αποτελέσματα στήν Ευρώπη. Στήν Ιταλία μά¬ 
λιστα είχε ήδη αρχίσει απ’ τόν 10ο αιώνα. 

Αυτή η επανάσταση, που οι περισσότεροι ακαδημαϊ¬ 
κοί ιστορικοί προτιμούν νά αγνοούν εντελώς ή νά υποτι¬ 
μούν, έσωσε τήν Ευρώπη απ’ τήν καταστροφή που τήν 
απειλούσε. Σταμάτησε τήν ανάπτυξη τών θεοκρατιών καί 
δεσποτικών βασιλείων στά οποία θά μπορούσε κάλλιστα 
νά είχε τελειώσει ο πολιτισμός μας, καταρρέοντας μετά α¬ 
πό λίγους αιώνες πομπώδικου μεγαλείου, όπως ακριβώς 
έγινε μέ τούς πολιτισμούς τής Μεσοποταμίας, τής Ασσυ¬ 
ρίας καί τής Βαβυλωνίας. Άνοιξε τό δρόμο γιά ένα νέο 
τρόπο ζωής: εκείνο τών ελεύθερων κοινοτήτων. 

4. 

Είναι εύκολο νά καταλάβει κανείς γιατί οι σύγχρονοι ι¬ 
στορικοί, εκπαιδευμένοι στό Ρωμαϊκό τρόπο σκέψης κι 
επιδιώκοντας νά συσχετίσουν όλους τούς θεσμούς μέ τή 
Ρώμη, δυσκολεύονται τόσο πολύ νά εκτιμήσουν τό κοινο¬ 
τικό κίνημα που υπήρχε στόν 10ο καί τόν 11ο αιώνα. Αυ- 

τό τό κίνημα που επιβεβαίωσε ζωτικά τό άτομο, που κα- 
τάφερε νά δημιουργήσει μιά κοινωνία διαμέσου τής ελεύ¬ 
θερης ομοσπονδίας τών ανθρώπων, τών χωριών καί τών 
πόλεων, ήταν η πλήρης άρνηση τής ενωτικής, συγκεντρω¬ 
τικής Ρωμαϊκής αντίληψης μέ τήν οποία εξηγείται η ιστο¬ 
ρία στά πανεπιστημιακά μας μαθήματα. Ούτε είναι άλλω¬ 
στε συνδεμένο μέ κάποια ιστορική προσωπικότητα ή ο- 
ποιοδήποτε κεντρικό θεσμό. 

Είναι μιά φυσική ανάπτυξη που ανήκει, όπαις η φυλή 
κι η κοινότητα τού χωριού, σέ μιά ορισμένη φάση τής αν¬ 
θρώπινης εξέλιξης καί όχι σέ κάποιο συγκεκριμένο έθνος 
ή περιοχή. Αυτός είναι ο λόγος που η ακαδημαϊκή επιστή¬ 
μη δέν μπορεί νά είναι ευαίσθητη απέναντι στό πνεύμα 
της καί που οι Ωγκυστίν Θιερύ κι οι Σισμόντις, ιστορικοί 
που κατάλαβαν αληθινά τό κλίμα τής περιόδου, δέν είχαν 
οπαδούς στή Γαλλία, όπου ο Λυσέρ είναι ακόμα ο μόνος 
που συνεχίζει, λίγο-πολύ, τήν παράδοση τού μεγάλου ι¬ 
στορικού τής Μεροβίγγειας καί τής κοινοτικής περιόδου. 
Εξηγεί παραπέρα γιατί, στήν Αγγλία καί τήν Γερμανία, η 
έρευνα αυτής τής περιόδου καθώς επίσης κι η εκτίμηση 
τών κινητήριων δυνάμεων της έχουν πολύ πρόσφατη 
προέλευση. 

Η κοινότητα τού Μεσαίωνα, η ελεύθερη πόλη, κατά¬ 
γεται απ’ τή μιά μεριά απ' τήν κοινότητα τού χωριού κι 
απ’ τήν άλλη απ’ τις χιλιάδες αδελφότητες καί συντε¬ 
χνίες που εμφανίζονταν εκείνη τήν περίοδο ανεξάρτητα 
απ’ τήν τοπική ένωση. Σάν ομοσπονδία ανάμεσα στά δυό 
αυτά είδη ενώσεων, μπόρεσε νά επιβληθεί κάτω απ' τήν 
προστασία τών ενισχυμένων προμαχώνων καί πύργων 
τους. 

Σέ πολλές περιοχές η εξέλιξη ήταν ειρηνική. Αλλού 
- κι αυτό ισχύει γενικά γιά τή Δυτική Ευρώπη - δέν ή¬ 
ταν παρά τό αποτέλεσμα μιάς επανάστασης. Μόλις οι κά¬ 
τοικοι μιάς συγκεκριμένης πόλης αισθάνονταν ότι τούς 
προστάτευαν ικανοποιητικά τά τείχη τους, έφτιαχναν μιά 
κοινότητα. Ορκίζονταν αμοιβαία νά ξεχάσουν όλα τά εκ¬ 
κρεμή ζητήματα που είχαν σχέση μέ προσβολές, φόνους, 
τραυματισμούς καί δεσμεύονταν, σέ σχέση μέ τις διαφο¬ 
ρές που μπορεί νά προέκυπταν στό μέλλον, νά μήν προ- 
σφύγουν ξανά σέ δικαστή άλλο απ’ τούς επιτρόπους που 

οι ίδιοι όριζαν. Σέ κάθε τέχνη ή γειτονική συντεχνία, σβ 
κάθε ορκισμένη αδελφότητα αυτό εφαρμοζόταν από και¬ 
ρό. Τέτοιος ήταν ο τρόπος ζωής ατό παρελθόν σέ κάθε 
κοινότητα τού χωριού, πριν ο επίσκοπος κι ο βασιλίσκος 
καταφέρουν νά καθιερώσουν κι αργότερα νά επιβάλλουν, 
τόν δικαστή τους. 

Τά χωριουδάκια τώρα κι οι ενορίες που έφτιαξαν τήν 
πόλη καθώς επίσης κι οι συντεχνίες κι οι αδελφότητες 
που αναπτύχθηκαν μέσα σ’ αυτή, έβλεπαν τόν εαυτό τους 
σά μιά ατηϋα $ 5 , όριζαν τούς δικαστές τους καί ορκίζονταν 
στή μόνιμη ένωση μεταξύ όλων αυτών τών ομάδων. 

Σύντομα συντάχθηκε κι έγινε δεκτός ένας καταστα¬ 
τικός χάρτης. Όταν χρειαζόταν έστελναν κάποιον ν’ αντι¬ 
γράψει τόν καταστατικό χάρτη μιάς γειτονικής μικρής 
κοινότητας (γνωρίζουμε χιλιάδες τέτοιους καταστατι¬ 
κούς χάρτες) κι η κοινότητα ιδρυόταν. Ο επίσκοπος ή ο 
πρίγκιπας που ήταν μέχρι τότε ο δικαστής τής κοινότη¬ 
τας καί συχνά, λίγο-πολύ, ο αφέντης της, μπορούσαν α¬ 
νάλογά μέ τις συνθήκες νά αποδεχτούν τό/αίί ααοοτηρίί 6 
ή ν' αντιταχθούν μέ τή δύναμη τών όπλων στή νέα κοι¬ 
νότητα. Συχνά ο βασιλιάς - δηλαδή ο πρίγκιπας που επι¬ 
δίωκε νά είναι κοινωνικά ανώτερος απ’ τούς άλλους πρί¬ 
γκιπες καί που τά ταμεία του ήταν πάντα άδεια - "ανα¬ 
γνώριζε" τόν καταστατικό χάρτη παίρνοντας χρήματα. 
’ Ετσι απόφευγε νά επιβάλλει τόν δ ι κ ό τ ο υ δικαστή 
στήν κοινότητα, ενώ ταυτόχρονα τό κύρος του ανέβαινε 
στά μάτια τών άλλων φεουδαρχών. Αυτός όμως δέν ήταν 
σέ καμιά περίπτωση ο κανόνας. Εκατοντάδες κοινότητες 
παράμειναν δραστήριες χωρίς καμιά άλλη εξουσία έξω 
απ’ τήν καλή τους θέληση, τούς προμαχώνες καί τις λόγ¬ 
χες τους. 

Στήν πορεία ενός αιώνα τό κίνημα αυτό εξαπλώθηκε 
μ’ ένα εντυπωσιακά αρμονικό τρόπο σ’ όλη τήν Ευρώπη 
— σίγουρα από μίμηση — καλύπτοντας τή Σκωτία, τή Γαλ¬ 
λία, τις Κάτω Χώρες, τή Σκανδιναβία, τή Γερμανία, τήν 
Ιταλία, τήν Πολωνία καί τή Ρωσία. Κι όταν τώρα συγκρί¬ 
νουμε τούς καταστατικούς χάρτες καί τήν εσωτερική ορ¬ 
γάνωση όλων αυτών τών κοινοτήτων, μένουμε έκπληκτοι 
απ’ τήν ουσιαστική ομοιομορφία τους καί τήν οργάνωση 
που αναπτύχθηκε στή σκιά αυτών τών "κοινωνικών συμ- 

βόλαιιυν". Τι θαυμάσιο δίδαγμα γιά τούς Ρωμαϊστές καί 
τούς Εγελιανούς γιά τούς οποίους η υποταγή στό νόμο 
είναι τό μόνο μέσο γιά νά επιτευχθεί ομοιομορφία στούς 
θεσμούς. 

Απ’ τόν Ατλαντικό μέχρι τή μέση τού ρού τού Βόλγα, 
απ’ τή Νορβηγία μέχρι τή Σικελία, η Ευρώπη καλυπτό¬ 
ταν μέ τέτοιες κοινότητες — που μερικές έγιναν πυκνο- 
κατοικημένες πόλεις όπως η Φλωρεντία, η Βενετία, η 
Αμιένη, η Νυρεμβέργη, τό Νοβγκορόντ, ενώ άλλες παρά- 
μειναν χωριά τών εκατό ή ακόμα καί τών είκοσι οικογε¬ 
νειών, που αγωνίζονταν νά επιζήσουν καί που, αντιμετω¬ 
πίζονταν ωστόσο σάν ίσοι από τά πιό εύπορα αδέλφια 
τους. 

Σάν οργανισμοί που έσφυζαν από ζωή, οι κοινότητες 
αναπτύχθηκαν προφανώς μέ διαφορετικούς τρόπους. 
Η γεωγραφική θέση, η φύση τού εξωτερικού εμπορίου, 
η αντίσταση στις επιθέσεις — όλ' αυτά πρόσφεραν σέ κά¬ 
θε κοινότητα τή δική της ιστορία. Αλλά γιά όλες η βασι¬ 
κή αρχή ήταν η ίδια. Η ίδια ένωση αμοιβαίας βοήθειας 
(ι ατηϋθ8 ) τών κοινοτήτων τών χωριών καί τών συντεχνιών 
τών γύρω περιοχών, είτε πρόκειται γιά τό Πσκόβ στή 
Ρωσία καί τό Μπρύζ στή Φλάνδρα, γιά ένα χωριό τριακο- 
σίων κατοίκων στή Σκωτία ή γιά τήν εύπορη Βενετία μέ 
τά νησιά της, γιά ένα χωριό τής Βόρειας Γαλλίας ή γιά 
κάποιο στήν Πολωνία ή ακόμα καί γιά τήν Ωραία 
Φλωρεντία. Οι θεσμοί τους σέ γενικές γραμμές 
ήταν ίδιοι. 

Γενικά η πόλη — τής οποίας τά τείχη γίνονταν μακρύ- 
τερα καί παχύτερα μέ τήν αύξηση τού πληθυσμού κι η ο¬ 
ποία προστατευόταν από πύργους που ψήλωναν όλο καί 
πιό πολύ καί χτίζονταν απ’ τή μιά ή τήν άλλη γειτονιά 
ή συντεχνία κι επομένως παρουσίαζαν ιδιαίτερα χαρα¬ 
κτηριστικά - χωριζόταν σέ 4, 5 ή 6 τμήματα ή τομείς, 
που απλώνονταν από τήν ακρόπολη ή τόν καθεδρικό ναό 
πρός τούς προμαχώνες τής πόλης. Σέ κάθε τομέα κατοι¬ 
κούσε βασικά μιά "τέχνη" ή επάγγελμα, ενώ τά νέα ε¬ 
παγγέλματα — οι "νεαρές τέχνες" — καταλάμβαναν τά 
προάστια, που μέ τόν καιρό θά περιφράζονταν μ’ ένα 
νέο προστατευτικό τείχος. 

Ο δρόμος ήη ενορία, αντιπροσώπευε τήν εδαφι- 

κή μονάδα, που αντιστοιχούσε στήν προηγούμενη κοινό¬ 
τητα τού χωριού. Κάθε δρόμος ή ενορία είχε τή λαϊκή 
του συνέλευση, τήν "αγορά" του, τό λαϊκό του δικαστή¬ 
ριο, τόν ιερέα του, τήν πολιτοφυλακή του, τή σημαία 
του καί συχνά τή σφραγίδα του, τό σύμβολο τής κυριαρ¬ 
χίας του. Άν καί ομοσπονδοποιημένος μέ άλλους δρό¬ 
μους, διατηρούσε μολοντούτο τήν ανεξαρτησία τόυ. 

Η επαγγελματική μονάδα, που συχνά ήταν λίγο-πολύ 
ταυτισμένη μέ τή γειτονιά ή μέ τόν τομέα, ήταν η συντε¬ 
χνία — τό εργατικό σωματείο. Η τελευταία είχε επίσης 
τούς αγίους της, τή συνέλευσή της, τήν αγορά της καί 
τούς δικαστές της. Είχε τούς χρηματικούς της πόρους, 
τή γή'της, τήν πολιτοφυλακή της καί τή σημαία της. Εί¬ 
χε επίσης τή σφραγίδα της, σύμβολο τής κυριαρχίας της. 
Σέ περίπτωση πολέμου η πολιτοφυλακή της, άν τό θεω¬ 
ρούσε σκόπιμο, ενωνόταν μέ εκείνες των άλλων συντε¬ 
χνιών καί έβαζε τή σημαία της δίπλα στή μεγάλη σημαία 
(οαπο58β) τής πόλης. 

Έτσι η πόλη ήταν η ένωση συνοικιών, δρόμων, ενο¬ 
ριών καί συντεχνιών, έκανε τή γενική τής συνέλευση στή 
μεγάλη αγορά, είχε τό μεγάλο καμπαναριό της, τούς ε¬ 
κλεγμένους δικαστές της καί τή σημαία της, γιά νά συ¬ 
σπειρώνει τις πολιτοφυλακές τών συνοικιών καί συντε¬ 
χνιών. Σύναπτε σχέσεις μέ άλλες πόλεις, σάν κυρίαρχη, 
ομοσπονδοποιούνταν μέ όποιον ήθελε, συμμαχούσε είτε 
μέσα είτε έξω απ’ τά εθνικά όρια. Έτσι τά Πέντε Λιμάνια 
γύρω απ’ τό Ντόβερ ομοσπονδοποιήθηκαν μέ Γαλλικά 
καί Γερμανικά λιμάνια, καταμήκος τής Μάγχης, τό Ρώσι- 
κο Νοβγκορόντ ήταν σύμμαχος τής Γερμανοσκανδιναβι- 
κής Χάνσα 7 κλπ. 

Στις εξωτερικές της σχέσεις κάθε πόλη διέθετε όλα 
τά χαρακτηριστικά τού σύγχρονου Κράτους κι από τότε 
διαμορφώθηκε, μέ ελεύθερες συμφωνίες, αυτό που αρ¬ 
γότερα έμελλε νά γίνει γνωστό σά διεθνές δίκαιο, που 
υπόκειτο στήν έγκριση τής κοινής γνώμης σ’ όλες τις πό¬ 
λεις, ενώ αργότερα περισσότερο παραβιάστηκε παρά έ¬ 
γινε σεβαστό απ' τά Κράτη. 

Σέ πόσες περιπτώσεις μιά πόλη, ανίκανη "νά απαγγεί¬ 
λει τήν ποινή" σέ κάποια ιδιαίτερα περίπλοκη περίπτω¬ 
ση, δέν έστειλε κάποιον ν’ "αναζητήσει τήν ποινή" σέ μιά 

γειτονική πόληΐ Πόσο συχνά δέν εκδηλώθηκε εκείνο τό 
κυρίαρχο πνεύμα τής εποχής - η διαιτησία μάλλον παρά 
η εξουσία τού δικαστή - όταν δυό κοινότητες χρησιμο¬ 
ποιούσαν μιά τρίτη σά διαιτητήI 

Οι συντεχνίες ενεργούσαν επίσης μ’ αυτό τόν τρόπο. 
Οι εμπορικές κι επαγγελματικές τους σχέσεις ξεπερνού- 
σαν τά όρια τής πόλης κι οι συμφωνίες τους γίνονταν χω¬ 
ρίς νά παίρνουν υπόψη τήν εθνικότητα. Κι όταν μέσα 
στήν άγνοιά μας κομπάζουμε γιά τά διεθνή εργατικά μας 
συνέδρια ξεχνάμε ότι ήδη απ' τόν 15ο αιώνα γίνονταν 
διεθνή συνέδρια επαγγελματιών, ακόμη καί μαθητευόμε- 
νων. 

Τέλος, η πόλη είτε υπερασπιζόταν τόν εαυτό της ενά¬ 
ντια σέ επιτιθέμενους καί διεξήγαγε σκληρό πόλεμο ενά¬ 
ντια ατούς φεουδάρχες τής περιοχής, εκλέγοντας κάθε 
χρόνο ένα ή δύο στρατιωτικούς διοικητές γιά τις πολιτο¬ 
φυλακές της, είτε δεχόταν ένα "στρατιωτικό υπερασπι¬ 
στή" — έναν πρίγκιπα ή δούκα που τόν διάλεγε γιά ένα 
χρόνο καί τόν έδιωχνε όποτε ήθελε. Αυτός, έπαιρνε γιά 
τή συντήρηση τών στρατιωτών του τά έσοδα τών δικα¬ 
στικών προστίμων, απαγορευόταν όμως νά παρεμβαίνει 
στις υποθέσεις τής πόλης. 

Ή, άν η πόλη ήταν πολύ αδύναμη γιά νά ελευθερω¬ 
θεί απ’ τούς γειτονικούς φεουδάρχες άρπαγες, διατηρού¬ 
σε σά λίγο-πολύ σταθερό στρατιωτικό υπερασπιστή, τόν 
επίσκοπο ή τόν πρίγκιπα μιάς συγκεκριμένης οικογένειας 
— τών Γκουέλφων ή τών Γκιμπελίνων στήν Ιταλία, τής οι¬ 
κογένειας Ρούρικ στή Ρωσία ή τών Όλγκερντς στή Λι¬ 
θουανία. Ήταν όμως ζηλότυπα άγρυπνη, εμποδίζοντας 
τήν εξουσία τού επισκόπου ή τού πρίγκιπα νά επεκταθεί 
πέρα απ’ τούς ανθρώπους που στρατοπέδευαν στό κά¬ 
στρο. Τούς απαγόρευαν ακόμα καί νά μπαίνουν στήν πό¬ 
λη χωρίς άδεια. Μέχρι σήμερα ο βασιλιάς τής Αγγλίας 
δέν μπορεί νά μπει στήν Πόλη τού Λονδίνου χωρίς τήν 
άδεια τού Λόρδου Δήμαρχου. 

Θά άξιζε νά αναφερθούμε λεπτομερειακά στήν οικο¬ 
νομική ζωή τών Μεσαιωνικών πόλεων. Πάντως παραπέ¬ 
μπω όποιον ενδιαφέρεται γι’ αυτό τό θέμα σέ ότι έχω 
γράψει στήν Αλληλοβοήθεια, όπου στηρίζομαι 
πάνω σ’ έναν τεράστιο όγκο σύγχρονης ιστορικής έρευ- 

νας πάνω σ’ αυτό τό θέμα. Εδώ αρκεί άπλά νά σημειώ¬ 
σουμε, ότι τό εσωτερικό εμπόριο διεξαγόταν μόνο απ’ τΙς 
συντεχνίες — κι όχι απ’ τούς τεχνίτες ατομικά — οι τιμές 
καθορίζονταν μέ αμοιβαία συμφωνία. Επιπλέον, στήν αρ¬ 
χή εκείνης τής περιόδου τό εξωτερικό εμπόριο διεξαγό¬ 
ταν .αποκλειστικά καί μόνο απ’ τήνπό- 
λ η. Καί μόνο αργότερα έγινε μονοπώλιο τής Εμπορικής 
Συντεχνίας κι ακόμη αργότερα μεμονωμένων εμπόρων. 

Επίσης, κανείς δέν δούλευε τις Κυριακές ή τά απο¬ 
γεύματα τού Σαββάτου (ημέρα μπάνιου). Η πόλη αναλάμ¬ 
βανε πάντα τήν προμήθεια τών βασικών καταναλωτικών 
αγαθών κι αυτό τό έθιμο διατηρήθηκε σέ μερικές Ελβε¬ 
τικές πόλεις αναφορικά μέ τό καλαμπόκι ώς τά μέσα τού 
19ου αιώνα. 

Καταλήγοντας, όπως δείχνει ένα τεράστιο πλήθος 
στοιχείων από πολλές πηγές, ποτέ είτε πριν είτε μετά, 
η ανθρωπότητα δέν γνώρισε μιά περίοδο σχετικής ευημε¬ 
ρίας γιά όλους, σάν εκείνη τών Μεσαιωνικών πόλεων. 
Η φτώχεια, η ανασφάλεια κι η εκμετάλλευση τής χειρω¬ 
νακτικής εργασίας, που υπάρχουν ατούς καιρούς μας, 
ήταν τότε άγνωστες. 

5. 

Μέ αυτά τά στοιχεία - τήν ελευθερία, τήν αναπτυσσόμε¬ 
νη απ' τήν απλή στή σύνθετη οργάνωση, τήν παραγωγή 
καί τήν ανταλλαγή απ’ τά διάφορα επαγγέλματα (συντε¬ 
χνίες), τό εξωτερικό εμπόριο που διεξαγόταν από ολό¬ 
κληρη τήν πόλη κι όχι από άτομα, τήν αγορά προμηθειών 
απ’ τήν πόλη καί τήν επαναπώλησή τους στούς πολίτες 
σέ τιμή κόστους - μέ τέτοια στοιχεία οι Μεσαιωνικές πό¬ 
λεις έγιναν τούς δυό πρώτους αιώνες τής ελεύθερης ύ¬ 
παρξής τους κέντρα ευημερίας γιά όλους τούς κατοίκους 
τους, κέντρα πλούτου καί κουλτούρας, που δέν έχουμε 
ξαναδεί ποτέ. 

Δέν χρειάζεται παρά νά συμβουλευτούμε τά ντοκου¬ 
μέντα που κάνουν δυνατή τή σύγκριση τών αναλογιών 
τής αμοιβής τής εργασίας καί τού κόστους τών προϊό¬ 
ντων - ο Ρότζερς τό έκανε όσον αφορά τήν Αγγλία καί 
πολλοί Γερμανοί συγγραφείς όσον αφορά τή Γερμανία - 

γιά νά δούμε ότι η αμοιβή ενός τεχνίτη, ακόμη κι ενός 
απλού ημερομίσθιου εργάτη, έφθανε σέ τέτοιο ύψος 
που δέν έχει επιτευχθεί στήν εποχή μας ούτε κι απ’ τήν 
ελίτ τών εργαζόμενων. Τά λογιστικά βιβλία τών κολ- 
λεγίων τού Πανεπιστήμιου τής Οξφόρδης (που ξεκινώ¬ 
ντας απ’ τόν 12ο καλύπτουν επτά αιώνες), μερικών Αγ¬ 
γλικών κτημάτων, καθώς επίσης κι ενός μεγάλου αριθ¬ 
μού Γερμανικών καί Ελβετικών πόλεων τό επιβεβαιώ¬ 
νουν. 

Άν σκεφτούμε επίσης τήν καλλιτεχνική τελειότητα 
καί τήν ποσότητα τής διακοσμητικής εργασίας τήν οποία 
ο τεχνίτης εκείνης τής περιόδου επένδυε, όχι μόνο στά 
έργα τέχνης που παρήγαγε, αλλά καί στό πιό απλό ερ¬ 
γαλείο τού νοικοκυριού — ένα κιγκλίδωμα, ένα κηροπή¬ 
γιο, ένα κεραμικό — συνειδητοποιούμε ότι ο τεχνίτης δέν 
ήξερε τι σημαίνει βιασύνη στή δουλειά, ούτε δούλευε υ¬ 
περβολικά όπως συνηθίζεται στήν εποχή μας. Καί μπο¬ 
ρούσε νά σφυρηλατήσει, νά κάνει γλυπτική, νά υφάνει 
ή νά κεντήσει όπως ελάχιστοι απ’ τούς καλλιτέχνες-εργά- 
τες ανάμεσά μας μπορούν νά τό κάνουν σήμερα. 

Επιπλέον πρέπει νά ρίξει κανείς μιά ματιά στόν κατά¬ 
λογο τών δωρεών πρός τις εκκλησίες, τά κοινοτικά σπί¬ 
τια τής ενορίας, τής συντεχνίας ή τής πόλης τόσο σέ έρ¬ 
γα τέχνης — διακοσμητικά ταμπλώ, γλυπτά, σφυρήλατο 
σίδερο, χυτό μέταλλο - όσο καί σέ χρήματα γιά νά κατα¬ 
λάβει τό βαθμό τής ευημερίας που είχαν φτάσει οι πόλεις 
αυτές. Μπορεί επίσης νά δει κανείς τό ερευνητικό κι ε¬ 
φευρετικό πνεύμα που εκδηλωνόταν καί τήν πνοή τής ε¬ 
λευθερίας που έμπνεε τά έργα τους, τό αίσθημα τής αδελ¬ 
φικής αλληλεγγύης που αναπτυσσόταν σ' εκείνες τις συ¬ 
ντεχνίες στις οποίες ήταν ενωμένοι οι άνθρωποι τού ίδιου 
επαγγέλματος, όχι μόνο γιά εμπορικούς καί τεχνικούς 
λόγους αλλά μέ δεσμούς κοινωνικότητας κι αδελφοσύ¬ 
νης. Μήπως δέν ήταν πράγματι συντεχνιακός κανόνας τό 
νά κάθονται δυό αδελφοί στό κρεβάτι ενός άρρωστου 
αδελφού τους - ένα έθιμο που απαιτούσε οπωσδήποτε 
αφοσίωση σ’ εκείνη τήν εποχή τών μολυσματικών ασθε¬ 
νειών καί τής πανούκλας - καί νά τόν ακολουθήσουν μέ¬ 
χρι τόν τάφο φροντίζοντας κατόπιν τή χήρα καί τά παιδιά 
τουΙ 

Η αξιοθρήνητη φτώχεια, η μιζέρια, η αβεβαιότητα 
γιά τό αύριο γιά τήν πλειοψηφία, κι η απομόνωση στή 
φτώχεια, που είναι χαρακτηριστικά τών σύγχρονων πό- 
λεών μας, ήταν εντελώς άγνωστα σ’ αυτές τις "ελεύθε¬ 
ρες .οάσεις που εμφανίστηκαν τόν 12ο αιώνα στή μέση 
τής φεουδαλικής ζούγκλας". 

Στις πόλεις αυτές αναπτύχθηκε κι άνθισε ένας ολό- 
τελα νέος πολιτισμός, μ’ έναν τρόπο πρωτοφανή ακόμα 
καί γιά τά σημερινά δεδομένα, προστατευόμενος απ’ τις 
κατακτημένες ελευθερίες τους κι εμπνεόμενος απ’ τό 
πνεύμα τής ελεύθερης συμφωνίας καί τής ελεύθερης 
πρωτοβουλίας. 

Όλη η σύγχρονη βιομηχανία προέρχεται απ’ αυτές 
τις πόλεις. Σέ τρεις αιώνες οι βιομηχανίες καί οι τέχνες 
απόκτησαν τέτοια τελειότητα που ο αιώνας μας μόνο 
στήν ταχύτητα παραγωγής μπόρεσε νά τις ξεπεράσει, 
σπάνια όμως στήν ποιότητα κι ακόμη σπανιότερα στήν 
ουσιαστική ομορφιά τού προϊόντος. Όλες οι τέχνες που 
μάταια προσπαθούμε ν' αναβιώσουμε τώρα — η ομορφιά 
ενός Ραφαήλ, η δύναμη κι η τόλμη ενός Μιχαήλ Αγγέ¬ 
λου, η τέχνη κι η ειδημοσύνη ενός Λεονάρντο ντα Βίντσι, 
η ποίηση καί η γλώσσα ενός Δάντη κι όχι λιγότερο η 
αρχιτεκτονική στήν οποία οφείλουμε τούς καθεδρικούς 
ναούς τής Λαόν, τής Ρέμ, τής Κωλωνίας, τής Πίζας, τής 
Φλωρεντίας — όπως τόσο καλά τό διατύπωσε ο Βίκτωρ 
Ουγκό "Ιβ ρβιιρίβ βη βιί Ιβ τηαςοη ,Λ — οι θησαυροί κα¬ 
θαρής ομορφιάς τής Βενετίας καί τής Φλωρεντίας, τά 
δημαρχεία τής Βρέμης καί τής Πράγας, οι πύργοι τής 
Νυρεμβέργης καί τής Πίζας καί πάει λέγοντας αά ΐηβηϊ- 
ΐιιτη 9 , ήταν όλα προϊόν εκείνης τής εποχής. 

Θέλετε μήπως νά μετρήσετε τήν πρόοδο εκείνου τού 
πολιτισμού μ’ ένα βλέμμα; Τότε συγκρίνετε τόν τρούλο 
τού Αγίου Μάρκου στή Βενετία μέ τις χονδροειδείς αψί¬ 
δες τών Νορμανδών’ τούς πίνακες τού Ραφαήλ μέ τά κε¬ 
ντήματα τών Ταπισερί Μπαγιώ’ τά όργανα μαθηματικών 
καί φυσικής καί τά ρολόγια τής Νυρεμβέργης μέ τις κλε¬ 
ψύδρες τών προηγούμενων αιώνων' τήν πλούσια γλώσ¬ 
σα ενός Δάντη μέ τά λατινοχωριότικα τού 10ου αιώνα. 
Ένας νέος κόσμος είχε γεννηθεί ανάμεσα στούς δυό. 

Μέ τήν εξαίρεση εκείνης τής άλλης δοξασμένης περιό- 

δου - τών ελεύθερων πόλεων επίσης - τής αρχαίας Ελ¬ 
λάδας, η ανθρωπότητα δέν είχε κάνει ποτέ ένα τέτοιο γι- 
γάντιο βήμα μπροστά. Ποτέ, σ' ένα διάστημα δυό ή τριών 
αιώνων, δέν υπόστηκε ο άνθρωπος τέτοιες βαθιές αλλα¬ 
γές ούτε επέκτεινε τόσο τήν εξουσία του πάνω στις φυσι¬ 
κές δυνάμεις. 

Σκέφτεστε ίσως τόν πολιτισμό καί τήν πρόοδο τού 
αιώνα μας που τόσο πολύ παινεύεται; Κι όμως. Σέ κάθε 
του εκδήλωση δέν είναι παρά τό παιδί τού πολιτισμού 
που αναπτύχθηκε μέσα στις ελεύθερες κοινότητες. Όλες 
οι μεγάλες ανακαλύψεις τής σύγχρονης επιστήμης - η 
πυξίδα, τό ρολόι, η τυπογραφία, οι θαλάσσιες ανακαλύ¬ 
ψεις, τό μπαρούτι, ο νόμος τής βαρύτητας, η ατμοσφαιρι¬ 
κή πίεση, τής οποίας η ατμομηχανή δέν είναι παρά μιά ε¬ 
ξέλιξη, τά χημικά στοιχεία, η επιστημονική μέθοδος που 
ήδη σκιαγραφήθηκε απ' τόν Ρότζερ Μπέικον κι εφαρμό¬ 
στηκε στά Ιταλικά πανεπιστήμια — από πού προέρχονται 
όλα αυτά άν όχι απ’ τις ελεύθερες πόλεις, στόν πολιτι¬ 
σμό που αναπτύχθηκε κάτω από τήν προστασία τών κοι¬ 
νοτικών ελευθεριών; 

Θά επισημάνετε ίσως ότι ξεχνώ τις εσωτερικές συ¬ 
γκρούσεις, τούς τοπικούς αγώνες μέ τούς οποίους είναι 
γεμάτη η ιστορία αυτών τών κοινοτήτων, τις ταραχές 
στούς δρόμους, τούς σκληρούς πολέμους ενάντια ατούς 
άρχοντες, τις εξεγέρσεις τών "νέων τεχνών" ενάντια στις 
"παλιές τέχνες", τό αίμα που χύθηκε στούς αγώνες αυ¬ 
τούς καί στά αντίποινα που επακολούθησαν. 

Όχι, στήν πραγματικότητα δέν ξεχνώ τίποτα. Αλλά 
σάν τούς Λεό καί Μπότα — τούς δύο ιστορικούς τής Με¬ 
σαιωνικής Ιταλίας — καί τούς Σισμόντι, Φεράρι, Τζίνο 
Καπόνι καί τόσους άλλους, βλέπω ότι οι αγώνες αυτοί 
ήταν η ίδια ακριβώς η εγγύηση τής ελεύθερης ζωής σέ 
μιά ελεύθερη πόλη. Διακρίνω μιά ανανέωση, μιά νέα ώ¬ 
θηση πρός τήν πρόοδο μετά από κάθε τέτοιο αγώνα. 

Έχοντας ξαναμετρήσει λεπτομερειακά αυτούς τούς 
αγώνες καί τις συγκρούσεις κι έχοντας επίσης μετρήσει 
τό μεγαλείο τής προόδου που επιτεύχθηκε - ενώ στούς 
δρόμους χυνόταν αίμα, η ευημερία εξασφαλιζόταν γιά ό¬ 
λους τούς κατοίκους κι ο πολιτισμός ανανεωνόταν — οι 
Λεό καί Μπότα κατέληξαν σ' ένα συμπέρασμα που είναι 

απόλυτα σωστό καί τό οποίο μού έρχεται συχνά στό μυα¬ 
λό: θά ήθελα νά τό έβλεπα χαραγμένο ανεξίτηλα στό μυα¬ 
λό κάθε σύγχρονου επαναστάτη. "Μιά κοινότητα — εί¬ 
παν — δέν παρουσιάζει τήν εικόνα μιάς ηθικής ολότητας, 
δέν δείχνει καθολική ως πρός τόν τρόπο τού είναι της, ό¬ 
πως καί τό ίδιο τό ανθρώπινο μυαλό, εκτός κι άν 
έχει δεχτεί τή σύγκρουση, τήν αντίθε¬ 
ση". 

Ναι, η σύγκρουση, διεξαγόμενη ελεύθερα, χωρίς κά¬ 
ποια εξωτερική δύναμη τό Κράτος, νά προσθέτει τό τερά¬ 
στιο βάρος του καταστρέφοντας τήν ισορροπία υπέρ μιάς 
τών δυνάμεων που έχουν εμπλακεί στόν αγώνα. 

Πιστεύω, μαζί μέ τούς δυό αυτούς συγγραφείς, ότι 
συχνά "η επιβολή τής ειρήνης έχει προκαλέσει μεγαλύτε¬ 
ρη ζημιά, γιατί ενώνονται τά αντίθετα στήν προσπάθεια 
δημιουργίας μιάς γενικής πολιτικής τάξης καί θυσιάζο¬ 
νται οι ατομικότητες κι οι μικροί οργανισμοί προκειμένου 
ν’ απορροφηθούν σ’ ένα ογκώδες, άχρωμο κι άψυχο σύ¬ 
νολο". 

Γι’ αυτό τό λόγο οι κοινότητες — στό βαθμό που δέν 
επιδίωκαν νά γίνουν κι οι ίδιες Κράτη καί νά επιβάλλουν 
γύρω τους "τήν υποταγή σ’ ένα ογκώδες, άχρωμο κι ά¬ 
ψυχο σύνολο" — μεγάλωναν καί κέρδιζαν μιά νέα παρά¬ 
ταση ζωής μετά από κάθε αγώνα κι άνθιζαν απ’ τήν κλαγ¬ 
γή τών σπαθιών στούς δρόμους, ενώ δυό αιώνες αργότε¬ 
ρα ο ίδιος πολιτισμός κατάρρευσε σάν αποτέλεσμα τών 
πολέμων που προκάλεσαν τά Κράτη. 

Στήν κοινότητα, ο αγώνας απόβλεπε στήν κατάκτηση 
καί τήν υπεράσπιση τής ελευθερίας τού ατόμου, στήν αρ¬ 
χή τού φεντεραλισμού, στό δικαίωμα ένωσης καί δράσης, 
ενώ οι Κρατικοί πόλεμοι είχαν σάν σκοπό τήν καταστρο¬ 
φή αυτών τών ελευθεριών, τήν υποταγή τού ατόμου, τόν 
εκμηδενισμό τού ελεύθερου συμβολαίου καί τήν ένωση 
τών ανθρώπων σέ μιά καθολική υποδούλωση στό βασι¬ 
λιά, τό δικαστή καί τόν πάπα: στό Κράτος. 

Εκεί ακριβώς βρίσκεται η διαφορά. Υπάρχουν αγώ¬ 
νες καί συγκρούσεις που είναι καταστροφικές. Κι υπάρ¬ 
χουν κι εκείνοι που οδηγούν τήν ανθρωπότητα μπροστά. 

Στήν πορεία τού 16ου αιώνα οι σύγχρονοι βάρβαροι θά 
καταστρέψουν όλο αυτό τον πολιτισμό τών Μεσαιωνικών 
πόλεων. Οι βάρβαροι αυτοί δέν κατάφεραν στήν πραγ¬ 
ματικότητα νά τόν εκμηδενίσουν, αλλά ανέστειλαν τήν 
πρόοδο τουλάχιστον γιά δυό ή τρεις αιώνες. Τόν ώθη¬ 
σαν πρός μιά διαφορετική κατεύθυνση όπου αγωνίζεται 
τώρα η ανθρωπότητα χωρίς νά ξέρει καλά-καλά πώς νά 
ξεφύγει. 

Υπόταξαν τό άτομο. Τού στέρησαν όλες του τις ε¬ 
λευθερίες περιμένοντας απ’ αυτό νά ξεχάσει τις βασι¬ 
σμένες στήν ελεύθερη συμφωνία καί πρωτοβουλία ενώ¬ 
σεις του. Ο σκοπός τους ήταν νά ισοπεδώσουν όλη τήν 
κοινωνία σέ μιά κοινή υποταγή στόν αφέντη. Κατέστρε¬ 
ψαν όλους τούς δεσμούς μεταξύ τών ανθρώπων διακη¬ 
ρύσσοντας ότι μόνο τό Κράτος καί η Εκκλησία θά πρέπει 
από δώ καί πέρα ν' αποτελούν τόν ενωτικό δεσμό τών υ¬ 
πηκόων τους' ότι μόνο η Εκκλησία καί τό Κράτος έχουν 
καθήκον νά φροντίζουν τά βιομηχανικά, εμπορικά, δικα¬ 
στικά, καλλιτεχνικά, συναισθηματικά συμφέροντα, τά ο¬ 
ποία οι άνθρωποι τού 12ου αιώνα συνήθιζαν νά ικανο¬ 
ποιούν άμεσα. 

Ποιοι είναι λοιπόν αυτοί οι βάρβαροι; Είναι τό Κρά¬ 
τος: η τριπλή συμμαχία, που τελικά επιβλήθηκε, τού 
στρατιωτικού αρχηγού, τού Ρωμαϊκού δικαστή, καί τού 
πάπα — που συνιστούν κι οι τρεις μιά αμοιβαία εξασφά¬ 
λιση κυριαρχίας — οι τρεις ενωμένοι σέ μιά εξουσία που 
θά διατάζει στ’ όνομα τών συμφερόντων τής κοινωνίας 
καί θά συντρίψει τήν ίδια αυτή κοινωνία. 

Αναρωτιέται φυσικά κανείς πώς κατάφεραν οι νέοι 
αυτοί βάρβαροι νά υπερφαλαγγίσουν τις κοινότητες που 
ήταν μέχρι τότε τόσο ισχυρές. Πού βρήκαν τή δύναμη νά 
τις κατακτήσουν. 

Τή βρήκαν αρχικά στό χωριό. ’Οπως ακριβώς οι αρ¬ 
χαίες Ελληνικές κοινότητες αποδείχθηκαν ανίκανες νά 
εξαφανίσουν τή δουλεία καί γι' αυτό τό λόγο χάθηκαν, 
έτσι κι οι κοινότητες τού Μεσαίωνα απότυχαν νά ελευθε¬ 
ρώσουν απ’ τή δουλοπαροικία τόν αγρότη ταυτόχρονα 
μέ τόν κάτοικο τής πόλης. 

Είναι αλήθεια ότι σχεδόν παντού, τόν καιρό τής χει¬ 
ραφέτησής του, ο κάτοικος τής πόλης — κι ο ίδιος ένας 
μισθωτός τεχνίτης - είχε προσπαθήσει νά πάρει τήν ύ¬ 
παιθρο μέ τό μέρος του γιά νά τή βοηθήσει νά ελευθερω¬ 
θεί. Γιά δυό αιώνες οι κάτοικοι τών Ιταλικών, Ισπανικών 
καί Γερμανικών πόλεων είχαν εμπλακεί σ’ έναν σκληρό 
πόλεμο ενάντια στούς φεουδάρχες. Οι κάτοικοι τών αυ- 
τόδιοικούμενων πόλεων επέδειξαν καρτερικότητα κι α¬ 
γωνιστικόν ηρωικά σ’ αυτό τόν πόλεμο εναντίον τών 
κάστρων. Έδωσαν τό αίμα τους γιά νά κυριεύσουν τούς 
φεουδαλικούς πύργους καί νά ισοπεδώσουν τό δάσος 
που τούς περιτριγύριζε. 

Ωστόσο, πέτυχαν μόνο κατά ένα μέρος. Κουρασμέ¬ 
νοι απ’ τόν πόλεμο σύναψαν τελικά ειρήνη πάνω στις 
πλάτες τών χωρικών. Γιά νά εξαγοράσουν τήν ειρήνη 
τους παρέδωσαν τούς αγρότες στόν άρχοντα εφ' όρου 
ζωής, στό μέτρο που αυτός ζούσε έξω απ' τήν περιοχή 
που είχε κατακτήσει η κοινότητα. Στήν Ιταλία καί τή 
Γερμανία κατέληξαν νά δεχτούν τόν άρχοντα σάν κάτοι¬ 
κο τής πόλης μέ τόν όρο ότι θά ερχόταν νά ζήσει στήν 
κοινότητα. Αλλού μοιράστηκαν τήν κυριαρχία του πά¬ 
νω στούς αγρότες. Κι έτσι ο άρχοντας εκδικήθηκε αυ¬ 
τόν τόν "χυδαίο όχλο" τών πόλεων τόν οποίο μισούσε 
καί περιφρονούσε, κάνοντας τό αίμα νά τρέξει στούς 
δρόμους απ’ τούς αγώνες καί τήν εφαρμογή τής αντεκ¬ 
δίκησης ανάμεσα στις οικογένειες τών ευγενών, που δέν 
παρουσίαζαν τή διαφορά τους στούς επίτροπους καί τούς 
κοινοτικούς δικαστές αλλά τήν έλυναν μέ τό σπαθί στό 
δρόμο, στρέφοντας ένα μέρος τών κατοίκων τής πόλης 
ενάντια σ’ ένα άλλο. 

Ο άρχοντας διέφθειρε επίσης τήν κοινότητα μέ τά 
ρουσφέτια, τις ίντριγκες, τόν αρχοντικό τρόπο ζωής του, 
καί τή μόρφωση που είχε αποκτήσει στήν Αυλή τού επι¬ 
σκόπου ή τού βασιλιά. Παρακινούσε τήν κοινότητα νά 
μοιραστεί τις φιλοδοξίες του. Κι έτσι ο κάτοικος τής πό¬ 
λης κατέληξε νά μιμείται τόν άρχοντα. Έγινε μέ τή σειρά 
του άρχοντας καί πλούτισε κι ο ίδιος απ’ τό εξωτερικό 
εμπόριο ή τήν εκμετάλλευση τής εργασίας τών δουλοπά¬ 
ροικων που είχαν μαντρωθεί στά χωριά. 

Μετά απ’ αυτό ο χωρικός ταύτισε τήν τύχη του μέ 

τούς βασιλιάδες, τούς αυτοκράτορες, τούς εκκολαπτόμε¬ 
νους Τσάρους καί τούς Πάπες όταν αυτοί άρχιζαν νά οι¬ 
κοδομούν τά βασίλειά τους καί νά υποδουλώνουν τίς πό¬ 
λεις. Κι όπου ο χωρικός δέν βάδιζε κάτω απ' τίς διατα¬ 
γές τους δέν έκαναν τίποτα γΓ αυτό. 

Στήν ύπαιθρο, σ’ ένα πανίσχυρο κάστρο, που βρισκό¬ 
ταν στή μέση αγροτικών κοινοτήτων, ήταν που εγκαθι- 
δρύθηκε σιγά-σιγά η μοναρχία. Στό 12ο αιώνα υπήρχε 
μόνο κατ’ όνομα καί ξέρουμε σήμερα τί νά σκεφτούμε 
γιά τούς περιπλανόμενους κακοποιούς, αρχηγούς μικρών 
συμμοριών από ληστές που έδιναν αξία στόν εαυτό τους 
μ’ αυτό τό όνομα: ένα όνομα που έτσι κι αλλιώς — όπως 
τόσο σωστά παρατήρησε ο Αυγουστίνος Θιερύ — δέν σή- 
μαινε καί πολλά εκείνη τήν εποχή όταν υπήρχε ο "βασι¬ 
λιάς τών δικαστηρίων" (ο ανώτερος, ο πρεσβύτερος), 
ο "βασιλιάς τών διχτυών" (μεταξύ τών ψαράδων), ο "βα¬ 
σιλιάς τών ζητιάνων". 

Σιγά-σιγά, στά τυφλά, κάποιος Βαρώνος που είχε ευ¬ 
νοϊκή θέση σέ μιά περιοχή, που ήταν πιό ισχυρός ή πιό 
πανούργος απ’ τούς άλλους, θά πετύχαινε ν’ ανέβει πά¬ 
νω απ’ τούς οοηβ’βνβε 10 του. Η εκκλησία έσπευσε νά τόν 
υποστηρίξει. Καί μέ τή βία, μέ ραδιουργίες, μέ τό χρήμα, 
μέ τό σπαθί, καί τό δηλητήριο άν χρειαζόταν, ένας τέ¬ 
τοιος φεουδάρχης βαρώνος θά μεγάλωνε τή δύναμή του 
σέ βάρος τών άλλων. Η βασιλική εξουσία όμως δέν κα- 
τάφερε ποτέ νά επιβληθεί σέ μιά ελεύθερη πόλη που είχε 
τή θορυβώδη αγορά της, τήν ΐατρείαπ τοοίί 11 της ή τό 
βυθό τού ποταμού της γιά τούς τυράννους. Τά κατάφερε 
ωστόσο, στις πόλεις που είχαν αναπτυχθεί στήν καρδιά 
τής υπαίθρου. 

Αφού μάταια προσπάθησαν νά εγκαθιδρύσουν αυτή 
τήν εξουσία στή Ρέμ ή στή Λαόν, ήταν στό Παρίσι - ένα 
συνοθύλευμα χωριών καί μικρών πόλεων περικυκλωμέ¬ 
νων από μιά πλούσια ύπαιθρο που δέν είχε ακόμα γνωρί¬ 
σει τή ζωή τών ελεύθερων πόλεων, ήταν στό Γουένσμιν- 
στερ, τίς πύλες τής πυκνοκατοικημένης πόλης τού Λον¬ 
δίνου, ήταν στό Κρεμλίνο, χτισμένο ανάμεσα στά πλού¬ 
σια χωριά τής όχθης τού ποταμού Μόσκβα, αφού απότυ- 
χε στό Σούζνταλ καί τό Βλαντιμίρ — όχι όμως καί στό 
Νοβγκορόντ, τό Πσκόκ, τή Νυρεμβέργη, τή Λαόν ή τή 

Φλωρεντία — που εγκαθιδρύθηκε η βασιλική εξουσία. 

Οι αγρότες τών γύρω περιοχών προμήθευσαν μέ τρό¬ 
φιμα, άλογα κι άνδρες τις εκκολαπτόμενες μοναρχίες, 
ενώ τό εμπόριο - που σ’ αυτή τήν περίπτωση ήταν βασι¬ 
λικό κι όχι κοινοτικό — μεγάλωνε τά πλούτη τους. Η 
εκκλησία τούς περίβαλε μέ τήν προσοχή της. Τούς προ- 
στάτευσε, τούς βοήθησε μέ τόν πλούτο της, επινόησε 
γιά χάρη τους τόν τοπικό τους άγιο καί τά θαύματά του. 
Περίβαλε μέ σεβασμό τήν Παναγία τών Παρισίων, τήν 
Οπτασία τής Παρθένου τής Ιβηρίας στή Μόσχα. Κι ενώ 
ο πολιτισμός τών ελεύθερων πόλεων, απελευθερωμένος 
απ’ τούς επισκόπους, συγκέντρωνε τή νεανική του ορμή, 
η εκκλησία δούλευε αδιάκοπα γιά νά επανεγκαθιδρύσει 
τήν εξουσία της διαμέσου τής εκκολαπτόμενης μοναρ¬ 
χίας, περιβάλλοντας μέ τήν προσοχή, τά εγκώμια καί τό 
χρήμα της τό βασιλικό λίκνο εκείνου που είχε τελικά δια¬ 
λέξει γιά νά επανεγκαθιδρύσει μ’ αυτόν καί διαμέσου αυ¬ 
τού τήν εκκλησιαστική εξουσία της. Τήν βλέπετε στό 
Παρίσι, τή Μόσχα, τή Μαδρίτη καί τήν Πράγα, νά γέρνει 
πάνω απ’ τό βασιλικό λίκνο, μ’ έναν αναμμένο πυρσό στό 
χέρι καί τόν δήμιο στό πλάι της. 

Εργατική καί επίμονη, δυναμωμένη απ' τήν κρατιστι- 
κή της εκπαίδευση, βασισμένη σέ ανθρώπους μέ ισχυρή 
θέληση ή πανουργία που τούς αναζητούσε σέ οποιαδήπο¬ 
τε κοινωνική τάξη, φτιαγμένη γιά ίντριγκα κι ειδικευμένη 
στό Ρωμαϊκό καί Βυζαντινό δίκαιο, μπορείτε νά τή δείτε 
νά βαδίζει αδιάλλακτα πρός τό ιδεώδες της: τόν απόλυτο, 
ιουδαϊκό βασιλιά που μολοντούτο υπακούει στόν αρχιε¬ 
ρέα - τά κοσμικά όπλα στις διαταγές τής εκκλησιαστικής 
εξουσίας. 

Τόν 16ο αιώνα τό αργό αυτό έργο τών δυό συνωμο¬ 
τών έχει ήδη ωριμάσει. Ήδη ένας βασιλιάς κυριαρχεί 
πάνω στούς αντίζηλους βαρώνους συναδέλφους του κι 
αυτή η εξουσία θά στραφεί σύντομα ενάντια στις ελεύθε¬ 
ρες πόλεις γιά νά τις καταστρέφει. 

Εξάλλου, οι πόλεις τού 16ου αιώνα δέν ήταν πιά οι 
ίδιες μ' εκείνες τού 12ου, 13ου καί Μου αιώνα. 

Άν καί γεννημένες από μιά ελευθεριακή επανάστα¬ 
ση δέν είχαν ωστόσο τό κουράγιο ή τή δύναμη νά διαδώ¬ 
σουν τις ιδέες τους περί ισότητας στή γειτονική ύπαιθρο, 

ούτε ακόμα καί σέ εκείνους που ήρθαν αργότερα νά εγκα¬ 
τασταθούν ατά περίχωρα τής πόλης, αυτούς τούς ναούς 
τής ελευθερίας όπου δημιουργήθηκαν οι βιομηχανικές 
τέχνες. 

Σέ κάθε πόλη βρίσκει κανείς ένα διαχωρισμό μεταξύ 
των οικογενειών που έκαναν τήν επανάσταση τού 12ου 
αιώνα (γνωστών απλώς σάν "οι οικογένειες") κι εκείνων 
που ήρθαν αργότερα κι εγκαταστάθηκαν στήν πόλη. Η 
παλιά "εμπορική συντεχνία" δέν δέχεται σέ καμιά περί¬ 
πτωση νιόφερτους. Αρνήθηκε ν’ απορροφήσει τις "νέες 
τέχνες" στό εμπορικό πεδίο. Κι από απλός υπηρέτης τής 
πόλης που ήταν σέ παλιότερες εποχές όταν διεξήγαγε τό 
εξωτερικό εμπόριο όλης τής πόλης, έγινε ο μεσάζοντος 
που πλουτίζει γιά λογαριασμό του, διαμέσου τού εμπο¬ 
ρίου αυτού. Εισήγαγε τήν ανατολίτικη επιδεικτικότητα, 
δάνειζε χρήματα στήν πόλη καί αργότερα συμμάχησε 
μέ τόν άρχοντα τής πόλης καί τόν ιερέα ενάντια στά "κα¬ 
τώτερα στρώματα" ή αντί γΓ αυτό πρόσβλεπε στόν εκκο¬ 
λαπτόμενο βασιλιά γιά τήν υπεράσπιση τού δικαιώματος 
πλουτισμού καί τού εμπορικού της μονοπώλιου. Κι όταν 
τό εμπόριο έγινε προσωπικό ζήτημα ή ελεύθερη πόλη κα¬ 
ταστράφηκε. 

Επιπλέον, οι παλιές επαγγελματικές συντεχνίες, που 
είχαν φτιάξει στήν αρχή τήν πόλη καί τήν κυβέρνησή της, 
δέν ήθελαν ν' αναγνωρίσουν τά ίδια δικαιώματα στις νέες 
συντεχνίες που δημιουργήθηκαν αργότερα απ’ τις νέες 
τέχνες. Οι τελευταίες έπρεπε νά κατακτήσουν τό δικαίω¬ 
μα αυτό μέμιά επανάσταση. Κι αυτό έκαναν παντού. Αλ¬ 
λά ενώ σέ μερικές πόλεις η επανάσταση αυτή ήταν η αφε¬ 
τηρία γιά μιά ανανέωση όλων τών πτυχών τής ζωής κα¬ 
θώς επίσης καί τών τεχνών (όπως φαίνεται τόσο καθαρά 
στή Φλωρεντία) σ’ άλλες τελειώνει μέ νίκη τού ροροίο 
8Γ0850 12 επί τού ροροίο όαϊίο 13 - μέ μιά βίαιη καταστο¬ 
λή μέ μαζικές εκτοπίσεις κι εκτελέσεις, ιδίως όταν επεμ¬ 
βαίνουν οι άρχοντες κι οι παπάδες. 

Κι είναι περιττό νά προσθέσει κανείς ότι ο βασιλιάς 
θά χρησιμοποιήσει σάν πρόφαση τήν υπεράσπιση τών 
"κατώτερων τάξεων" γιά νά καταστρέφει τις "παχιές τά¬ 
ξεις" καί νά υποδουλώσει καί τις δυό μόλις γίνει αφέντης 
τής πόλης I 

Καί ξανά οι πόλεις έπρεπε νά πεθάνουν, αφού ο ι ί¬ 
διες οι ιδέες τών ανθρώπων είχαν αλ¬ 
λάξει. Η διδασκαλία τού κανονικού 14 καί τού Ρωμαϊ¬ 
κού δίκαιου είχε τροποποιήσει τόν τρόπο σκέψης τών αν¬ 
θρώπων. 

Τό 12ο αιώνα ο Ευρωπαίος ήταν βασικά φεντεραλι- 
στής. Σάν άνθρωπος τών ελεύθερων εγχειρημάτων καί 
τής ελεύθερης κατανόησης, τών ενώσεων που είχαν 
συγκροτηθεί καί συμφωνηθεί ελεύθερα, θεωρούσε τόν 
εαυτό του αφετηρία ολόκληρης τής κοινωνίας. Δέν επε- 
δίωκε τήν ασφάλεια διαμέσου τής υπακοής, ούτε αναζη¬ 
τούσε κάποιο σωτήρα τής κοινωνίας. Η ιδέα τής Χριστια¬ 
νικής καί τής Ρωμαϊκής πειθαρχίας τού ήταν άγνωστη. 

Κάτω όμως απ' τήν επίδραση τής Χριστιανικής εκ¬ 
κλησίας — πάντα ερωτευμένης μέ τήν εξουσία, πάντα α¬ 
νυπόμονης νά επιβάλλει τήν κυριαρχία της πάνω στις ψυ¬ 
χές καί πάνω απ’ όλα στήν εργασία τών πιστών" κι απ' 
τήν άλλη μεριά κάτω απ’ τήν επίδραση τού Ρωμαϊκού δί¬ 
καιου που απ' τόν 12ο αιώνα είχε ήδη εμφανιστεί στις αυ¬ 
λές τών ισχυρών αρχόντων, τών βασιλιάδων καί τών Πα¬ 
πών κι έγινε γρήγορα τό αγαπημένο θέμα στά πανεπιστή¬ 
μια — κάτω απ’ τήν επίδραση τών δυό αυτών διδασκα¬ 
λιών, που εναρμονίζονται τόσο πολύ μολονότι ήταν αρχι¬ 
κά άσπονδοι εχθροί, τό μυαλά άρχισαν νά δισφθείρονται 
στό μέτρο που ο παπάς καί ο νομοθέτης αποκτούσαν δύ¬ 
ναμη. 

Ο Άνθρωπος ερωτεύθηκε τήν εξουσία. Άν σέ μιά 
κοινότητα τά κατώτερα επαγγέλματα επαναστατούσαν, 
η κοινότητα θά καλούσε τώρα έναν σωτήρα, φορτώνο¬ 
ντας έτσι στις πλάτες της ένα δικτάτορα, ένα δημοτικό 
Καίσαρα, θά τού παραχωρούσε πλήρη δικαιοδοσία γιά 
νά εξολοθρεύσει τήν αντίπαλη μερίδα. Κι αυτός θά εκ¬ 
μεταλλευόταν βέβαια τήν κατάσταση χρησιμοποιώντας 
τά πιό εκλεπτυσμένα μέσα ωμότητας που τού πρότεινε 
η εκκλησία ή αυτά που είχε δανειστεί απ' τά δεσποτικά 
βασίλεια τής Ανατολής. 

Θά είχε, αναμφίβολα, τήν υποστήριξη τής εκκλησίας. 
Μήπως αυτή δέν ονειρευόταν πάντα τόν βιβλικό βασιλιά 
που θά γονάτιζε μπροστά στόν αρχιερέα καί θά ήταν τό 
πειθήνιο όργανό του; Μήπως δέν μισούσε μ’ όλη της τή 

δύναμη αυτές τις ορθολογιστικές ιδέες που εμπνέανε τις 
ελεύθερες πόλεις τόν καιρό τής πρώτης Αναγέννησης, ε¬ 
κείνης τού 12ου αιώνα; Μήπως δέν καταράστηκε αυτές 
τις "παγανιστικές ιδέες" που έφεραν τόν άνθρωπο πίσω 
στή φύση κάτω απ’ τήν επίδραση τής επανανακάλυψης 
τού Ελληνικού πολιτισμού; Κι αργότερα μήπως δέν ανά¬ 
γκασε τούς πρίγκιπες νά καταπνίξουν αυτές τις ιδέες που, 
στ' όνομα τού πρωτόγονου Χριστιανισμού, ξεσήκωναν 
τούς ανθρώπους ενάντια στόν Πάπα, τόν παπά καί τή θρη¬ 
σκεία γενικότερα; Η φωτιά, ο τροχός κι η αγχόνη - εκεί¬ 
να τά τόσο προσφιλή στήν εκκλησία όπλα σ’ όλες τις ε¬ 
ποχές - χρησιμοποιήθηκαν γιά νά συντρίψουν τούς αιρε¬ 
τικούς. Ήταν αδιάφορο ποιό θά ήταν τό όργανο, ο πά¬ 
πας, ο βασιλιάς ή ο δικτάτορας, στό μέτρο που η φωτιά, 
ο τροχός κι η αγχόνη λειτουργούσαν ενάντια στούς εχ¬ 
θρούς της. 

Στή σκιά αυτής τής διπλής κατήχησης, τού Ρωμαίου 
νομικού καί τού παπά, τό φεντεραλιστικό πνεύμα που εί¬ 
χε δημιουργήσει τήν Ελεύθερη κοινότητα, τό πνεύμα τής 
πρωτοβουλίας καί τής ελεύθερης ένωσης, έσβηνε παρα¬ 
χωρώντας τή θέση του στό πνεύμα τής πειθαρχίας καί 
τήν πυραμιδοειδή εξουσιαστική οργάνωση. Τόσο οι φτω¬ 
χοί όσο κι οι πλούσιοι αναζητούσαν ένα σωτήρα. 

Κι όταν ο σωτήρας εμφανίστηκε” όταν ο βασιλιάς, 
πάμπλουτος, μακριά απ' τό θόρυβο τής αγοράς, σέ κά¬ 
ποια πόλη που ο ίδιος είχε δημιουργήσει, υποστηριζόμε- 
νος απ’ τήν υπερβολικά πλούσια εκκλησία κι ακολουθού¬ 
μενος απ' τούς νικημένους ευγενείς καί τούς χωρικούς 
τους, έκρουσε τις πύλες τής πόλης, υποσχόμενος στις 
"κατώτερες τάξεις" βασιλική προστασία ενάντια στούς 
πλούσιους καί στούς υπάκουους πλούσιους προστασία 
ενάντια στούς εξεγερμένους φτωχούς — οι πόλεις, ήδη 
υπονομευμένες απ' τόν καρκίνο τής εξουσίας, δέν είχαν 
τή δύναμη γιά νά τού αντισταθούν. 

Οι μεγάλες εισβολές στήν Ευρώπη από κύματα λαών 
που έρχονταν γιά μιά ακόμα φορά απ’ τήν Ανατολή, 
βοήθησαν τήν αναπτυσσόμενη αφοσίωση σ' αυτό τό έργο 
τής συγκέντρωσης τών εξουσιών. 

Οι Μογγόλοι κατάκτησαν κι ερήμωσαν τήν Ανατολική 
Ευρώπη τό 13ο αιώνα καί σύντομα, μιά αυτοκρατορία ι- 

δρύθηκε εκεί, στή Μόσχα, κάτω απ’ την προστασία τών 
Χάνων τών Τατάρων καί τής Ρώσικης Χριστιανικής εκ¬ 
κλησίας. Οι Τούρκοι ήρθαν νά κατακτήσουν τήν Ευρώπη 
κι έφθασαν ώς τή Βιέννη, καταστρέφοντας τά πάντα ατό 
πέρασμά τους. Σάν αποτέλεσμα ένας αριθμός ισχυρών 
κρατών δημιουργήθηκε στήν Πολωνία, Βοημία, Ουγγα¬ 
ρία καί τήν Κεντρική Ευρώπη γιά ν' αντισταθούν σ’ αυ¬ 
τές τις εισβολές. Στό μεταξύ στήν άλλη άκρη τής Ευρώ¬ 
πης, στήν Ισπανία, ο εξοντωτικός πόλεμος ενάντια ατούς 
Μαυριτανούς επέτρεψε τή δημιουργία άλλης μιάς ισχυ¬ 
ρής αυτοκρατορίας στήν Καστίλλη καί τήν Αραγωνία, 
υποστηριζόμενης απ’ τή Ρωμαϊκή εκκλησία καί τήν Ιερά 
εξέταση — απ’ τό σπαθί καί τόν πάσσαλο τής πυράς. 

Αυτές οι εισβολές κι οι πόλεμοι οδήγησαν μοιραία 
τήν Ευρώπη σέ μιά νέα φάση: εκείνη τών στρατιωτικών 
κρατών. Απ’ τή στιγμή που οι ίδιες οι κοινότητες μετα¬ 
βλήθηκαν σέ μικρά κράτη, αυτά ήταν αναπόφευκτο ν’ α- 
πορροφηθούν μέ τόν καιρό απ’ τά μεγαλύτερα. 

7. 

Ωστόσο, η νίκη τού Κράτους πάνω στις Μεσαιωνικές Κοι¬ 
νότητες καί τούς φεντεραλιστικούς θεσμούς δέν ήταν 
ξαφνική. Υπήρξε μιά περίοδος όπου διαγραφόταν αρκε¬ 
τά απειλητική ώστε ν’ αμφιβάλλει κανείς γιά τό αποτέ¬ 
λεσμα. 

Ένα τεράστιο λαϊκό κίνημα - θρησκευτικό στή μορ¬ 
φή καί τις εκφράσεις του αλλά κατ’ εξοχήν εξισωτικό καί 
κομμουνιστικό στις βλέψεις του - εμφανίστηκε στις πό¬ 
λεις καί τήν ύπαιθρο τής Κεντρικής Ευρώπης. 

Ήδη τό 14ο αιώνα (τό 1358 στή Γαλλία κα'ιτό 1381 
στήν Αγγλία) είχαν εμφανιστεί δυό παρόμοια κινήματα. 
Οι δυό δυναμικές εξεγέρσεις τών Ζακερί καί Ουάτ Τάι- 
λερ ταρακούνησαν συθέμελα τήν κοινωνία. Παρότι στρέ¬ 
φονταν κι οι δυό κύρια ενάντια στήν αριστοκρατία καί 
παρόλο που ηττήθηκαν, συντρίψανε τή φεουδαρχική ε¬ 
ξουσία. Η εξέγερση τών αγροτών στήν Αγγλία έβαλε τέ¬ 
λος στή δουλοπαροικία καί η Ζακερί στή Γαλλία έλεγξε 
τόσο πολύ τήν ανάπτυξή της, που από κεί καί πέρα ο θε¬ 
σμός απλώς φυτοζωούσε, χωρίς νά φτάσει ποτέ τήν ισχύ 

που θά πετύχαινε αργότερα στή Γερμανία, τή Σουηδία καί 
τις Κάτω Χώρες. Τώρα, στον 16ο αιώνα, ένα παρόμοιο 
κίνημα εμφανίστηκε στήν Κεντρική Ευρώπη. Κάτω απ’ τό 
όνομα τής εξέγερσης τών Ουσσιτών στή Βοημία, τού α¬ 
ναβαπτισμού στή Γερμανία, τήν Ελβετία καί τις Κάτω Χώ¬ 
ρες ήταν - εκτός από εξέγερση ενάντια στούς άρχο¬ 
ντες - μιά ολοκληρωμένη εξέγερση ενάντια στό Κράτος 
καί τήν Εκκλησία, ενάντια στό Ρωμαϊκό καί τό κανονικό 
δίκαιο, στ’ όνομα τού πρωτόγονου χριστιανισμού 15 . 

Αυτό τό κίνημα, διαστρεβλωμένο γιά πολύ καιρό απ' 
τούς κρατιστές καί τούς εκκλησιαστικούς ιστορικούς, 
μόλις σήμερα αρχίζει νά γίνεται κατανοητό. 

Η απόλυτη ελευθερία τού ατόμου, που πρέπει νά υπα¬ 
κούει μόνο στις επιταγές τής συνείδησής του, κι ο κομ¬ 
μουνισμός ήταν τά συνθήματα αυτής τής εξέγερσης. Καί 
μόνο αργότερα, όταν τό κράτος κι η εκκλησία κατάφεραν 
νά εξοντώσουν τούς πιό ένθερμους υποστηρικτές αυτού 
τού κινήματος καί νά τό κατευθύνουν γιά τούς δικούς 
τους σκοπούς, τό τελευταίο χάνοντας τή σημασία του καί 
στερημένο απ' τόν επαναστατικό του χαρακτήρα, έγινε η 
Μεταρρύθμιση τού Λούθηρου. 

Μέ τό Λούθηρο, τό κίνημα που είχε ξεκινήσει σάν α- 
ναρχοκομμουνιστικό, είχε υποστηριχθεί απ’ τό λαό κι εί¬ 
χε εφαρμοστεί σέ ορισμένες περιοχές, έγινε δεκτό μ’ εν¬ 
θουσιασμό απ’ τούς πρίγκιπες. Άν κανείς κοιτάξει πέρα 
απ' τή θρησκευτική φρασεολογία που συνηθιζόταν εκεί¬ 
νη τήν εποχή, θά βρει μέσα στό κίνημα αυτό τήν ίδια α¬ 
κριβώς τήν ουσία τού ρεύματος τών ιδεών που εκπροσω¬ 
πούμε σήμερα: τήν άρνηση τών νόμων που φτιάχνει τό 
κράτος ή που υποστηρίζεται ότι είναι θεόπνευστοι, ο ένας 
καί μοναδικός νόμος είναι η ατομική συνείδηση κι η κοι¬ 
νότητα, απόλυτος κύριος τής τύχης της, παίρνει πίσω τήν 
κοινοτική γή απ' τούς άρχοντες κι αρνιέται νά πληρώσει 
φόρους στό βασιλιά ή χρήματα στό Κράτος* μ' άλλα λό¬ 
για ο κομμουνισμός κι η ισότητα εφαρμόστηκαν στήν 
πράξη. Έτσι, όταν ο Ντένκ, ένας απ’ τούς φιλόσοφους 
τού Αναβαπτιστικού κινήματος, ρωτήθηκε άν αναγνωρί¬ 
ζει τήν αυθεντία τής Βίβλου, απάντησε ότι μόνο ο νόμος 
τής συμπεριφοράς που βρίσκει κάθε άτομο μέσα στή Βί¬ 
βλο γιά τόν εαυτό του, είναι υποχρεωτικός γιά 

κείνο. Καί στό μεταξύ, οι ίδιες ακριβώς αυτές φόρμου¬ 
λες, που είναι τόσο ασαφείς — πηγάζουν απ' τήν εκκλη¬ 
σιαστική ορολογία, εκείνη τήν αυθεντία "τής Βίβλου", 
απ' τήν οποία μπορεί εύκολα κανείς νά αντλήσει επιχει- 
ρήματσ υπέρ ή κατά τού κομμουνισμού, υπέρ ή κατά τής 
εξουσίας καί τόσο αόριστες όταν μπαίνει θέμα ξεκάθα¬ 
ρης επιβεβαίωσης τής ελευθερίας — η ίδια αυτή η θρη¬ 
σκευτική τάση καί μόνο· δέν περιείχε τό σπέρμα τής σί¬ 
γουρης ήττας τής εξέγερσης; 

Γεννημένο στις πόλεις, τό κίνημα σύντομα εξαπλώθη¬ 
κε καί στήν ύπαιθρο. Οι αγρότες αρνήθηκαν νά υπακού¬ 
σουν σέ οποιονδήποτε καί βάζοντας ένα παλιό παπούτσι 
πάνω σ' ένα κοντάρι, σά σημαία, περιφέρονταν, παίρνο¬ 
ντας πίσω τή γή απ' τούς άρχοντες, σπάζοντας τά δεσμά 
τής δουλοπαροικίας, διώχνοντας παπά καί δικαστή καί 
συγκροτώντας ελεύθερες κοινότητες. Καί μόνο μέ τήν 
πυρά, τόν τροχό καί τήν αγχόνη, μέ τή σφαγή εκατοντά¬ 
δων χιλιάδων αγροτών μέσα σέ λίγα χρόνια, αυτή η βασι¬ 
λική ή αυτοκρατορική εξουσία, μέ σύμμαχο τήν Παπική 
ή τή Μεταρρυθμιστική εκκλησία — μέ τό Λούθηρο νά 
ενθαρρύνει τή σφαγή τών αγροτών μέ μεγαλύτερη θέρ¬ 
μη απ’ ότι ο Πάπας - έδωσε τέλος σ' αυτή τήν εξέγερση 
που είχε απειλήσει γιά μιά περίοδο τή σταθεροποίηση 
τών εκκολαπτόμενων κρατών. 

Η Λουθηρανή Μεταρρύθμιση, που είχε ξεπηδήσει απ' 
τό λαϊκό κίνημα τών Αναβαπτιστών, υποστηρίχτηκε απ’ 
τό Κράτος, έσφαξε τό λαό καί σύντριψε τό κίνημα απ’ 
τό οποίο είχε αντλήσει αρχικά τή δύναμή της. Στή συνέ¬ 
χεια, απομεινάρια αυτού τού λαϊκού κύματος κατέφυγαν 
στις κοινότητες τών "Μοραβιανών αδελφών" που κατα¬ 
στράφηκαν μέ τή σειρά τους έναν αιώνα αργότερα απ’ 
τήν εκκλησία καί τό Κράτος. Όσοι απ’ αυτούς δέν εξο¬ 
ντώθηκαν, αναζήτησαν άσυλο, μερικοί στή Νοτιοανατο¬ 
λική Ρωσία (η κοινότητα τών Μεννονιτών μετανάστευσε 
από τότε στόν Καναδά) καί μερικοί στή Γροιλανδία όπου 
κατάφεραν έκτοτε νά ζούν σέ κοινότητες καί αρνιόντου- 
σαν νά προσφέρουν οποιαδήποτε υπηρεσία στό Κράτος. 

Στό εξής τό Κράτος είχε διασφαλίσει τήν ύπαρξή του. 
Ο νομικός, ο παπάς κι ο στρατιωτικός αρχηγός, συμμα¬ 
χώντας γύρω απ' τούς θρόνους, κατάφεραν νά φέρουν 

σέ πέρας τό εξολοθρευτικό τους έργο. 

Πόσα ψέματα δέν συσσωρέυσαν οι Κρατιστές ιστορι¬ 
κοί, που ήταν στήν υπηρεσία τού Κράτους,εκείνη τήν πε¬ 
ρίοδοί 

Πραγματικά, δέν μάθαμε όλοι, στό σχολείο, ότι τό 
Κράτος είχε επιτελέσει, λογουχάρη, τη μεγάλη υπηρεσία 
τής δημιουργίας, μέσα απ’ τά ερείπια τής φεουδαρχικής 
κοινωνίας, εθνικών ενώσεων που ήταν προηγούμενα αδύ¬ 
νατες εξαιτίας τής αντιζηλίας μεταξύ τών πόλεων; Μαθαί¬ 
νοντας το αυτό στό σχολείο, οι περισσότεροι από μάς συ¬ 
νεχίζουν νά τό πιστεύουν καί σάν ενήλικοι. 

Κι όμως μαθαίνουμε τώρα ότι, παρόλες τις αντιζη¬ 
λίες τους, οι Μεσαιωνικές πόλεις είχαν εργαστεί ήδη τέσ¬ 
σερις αιώνες γιά τή δημιουργία εκείνων τών ενώσεων, 
διαμέσου ελεύθερα συγκροτούμενων ομοσπονδιών, κι ότι 
είχαν πετύχει. 

Λογουχάρη, η ένωση τής Λομβαρδίας, που περιλάμ¬ 
βανε τις πόλεις τής Βόρειας Ιταλίας, μέ τό ομοσπονδιακό 
της θησαυροφυλάκιο στό Μιλάνο. Άλλες ομοσπονδίες ό¬ 
πως οι ενώσεις τής Τοσκάνης, τής περιοχής τού Ρήνου 
(που περιλάμβανε έξι πόλεις), οι ομοσπονδίες τής Βε¬ 
στφαλίας, τής Βοημίας, τής Σερβίας, τής Πολωνίας καί 
τών Ρώσικων πόλεων, κάλυπταν τήν Ευρώπη. Τόν ίδιο 
καιρό, συγκροτήθηκε η εμπορική ένωση τής Χάνσα που 
περιλάμβανε Σκανδιναβικές, Γερμανικές, Πολωνικές καί 
Ρώσικες πόλεις σ' όλη τή λεκάνη τής Βαλτικής. Εκεί βρί¬ 
σκονταν ήδη όλα τά στοιχεία, καθώς επίσης καί τό ίδιο 
τό γεγονός μεγάλων ανθρώπινων ομαδοποιήσεων που 
συγκροτήθηκαν ελεύθερα. 

Μήπως ζητάτε τή ζωντανή απόδειξη αυτών τών ομα¬ 
δοποιήσεων; Βρίσκεται στήν Ελβετία. Εκεί η ένωση υλο¬ 
ποιήθηκε αρχικά ανάμεσα στις κοινότητες τών χωριών 
(τά Παλιά Καντόνια), όπως ακριβώς, τήν ίδια εποχή, συ¬ 
γκροτήθηκε στό Λαονέ στή Γαλλία. Καί αφού στήν Ελβε¬ 
τία ο διαχωρισμός μεταξύ πόλεων καί χωριών δέν ήταν 
τόσο βαθύς όσο στις χώρες όπου οι πόλεις ασχολούνταν 
σέ μεγάλη κλίμακα μέ τό εξωτερικό εμπόριο, οι πόλεις 
βοήθησαν τήν αγροτική εξέγερση τού 16ου αιώνα' έτσι η 
ένωση συμπερίλαβε πόλεις καί χωριά, γιά νά σχηματίσει 
μιά ομοσπονδία που συνεχίζει νά υπάρχει μέχρι σήμερα. 


45 



Τό Κράτος όμως, απ’ τήν ίδια του τή φύση, δέν μπο¬ 
ρεί ν' ανεχθεί μιά ελεύθερη ομοσπονδία 1 αυτή αντιπρο¬ 
σωπεύει τόν εφιάλτη κάθε νομικού: ένα "Κράτος εν Κρά- 
τει". Τό Κράτος δέν μπορεί νά αναγνωρίσει μιά ελεύθερα 
δομημένη ένωση που λειτουργεί μέσα στούς κόλπους 
του, δέν αναγνωρίζει παρά υπηκόους. Αυτό κι η α¬ 
δελφή του εκκλησία σφετερίζονται τό αποκλειστικό δι¬ 
καίωμα νά χρησιμεύουν σά σύνδεσμος μεταξύ τών ανθρώ¬ 
πων. 

Συνακόλουθα, τό Κράτος πρέπει νά εξαλείψει μέ τή 
βία τις πόλεις που βασίζονται στήν άμεση ένωση μεταξύ 
πολιτών. Πρέπει νά εξαφανίσει όλες τις ενώσεις που υ¬ 
πάρχουν μέσα στήν πόλη, καθώς επίσης καί τήν ίδια τήν 
πόλη, καί νά εξαλείψει κάθε άμεση ένωση μεταξύ τών 
πόλεων. Γιατί η φεντεραλιστική αρχή πρέπει ν' αντικατα- 
σταθεί μέ τήν αρχή τής υποταγής καί τής πειθαρχίας. Αυ¬ 
τή είναι η ουσία τού Κράτους γιατί χωρίς αυτή τήν αρχή 
παύει νά είναι Κράτος. 

Κι ο 16ος αιώνας — ένας αιώνας σφαγών καί πολέ¬ 
μων — μπορεί νά συνοψιστεί πολύ απλά σ’ αυτό τόν α¬ 
γώνα τού εκκολαπτόμενου Κράτους ενάντια στις ελεύ¬ 
θερες πόλεις καί τις ομοσπονδίες τους. Οι πόλεις πολιορ- 
κήθηκαν, κατακτήθηκαν καί λεηλατήθηκαν κι οι κάτοικοί 
τους αποδεκατίστηκαν ή εκτοπίστηκαν. 

Τό Κράτος κερδίζει τελικά μιά ολοκληρωτική νίκη. 
Κι αυτές είναι οι συνέπειες: 

Τό 16ο αιώνα η Ευρώπη καλυπτόταν από πλούσιες 
πόλεις τών οποίων οι τεχνίτες, οι χτίστες, οι υφάντες κι 
οι χαράκτες έφτιαξαν θαυμάσια έργα τέχνης. Τά πανεπι¬ 
στήμια τούς έβαλαν τά θεμέλια τής σύγχρονης εμπειρικής 
επιστήμης, τά καραβάνια τους κάλυψαν τις ηπείρους καί 
τά σκάφη τους γέμισαν τις θάλασσες καί τά ποτάμια. 

Τι απόμεινε δυό αιώνες αργότερα; Πόλεις μέ πενήντα 
έως εκατό χιλιάδες κατοίκους, που (όπως στήν περίπτω¬ 
ση τής Φλωρεντίας) είχαν ένα μεγαλύτερο ποσοστό σχο¬ 
λείων καί, στά κοινοτικά νοσοκομεία, κρεβατιών σέ σχέ¬ 
ση μέ τόν πληθυσμό, απ’ ότι οι πιό ευνοημένες πόλεις σή¬ 
μερα, κατάντησαν νάναι πόλεις μόνο κατ' όνομα. Ο πλη¬ 
θυσμός τους αποδεκατίστηκε ή εκτοπίστηκε, τό Κράτος 
κι η εκκλησία κατάσχεσαν τά πλούτη τους, η βιομηχανία 

ξεψύχησε κάτω απ' τόν αυστηρό έλεγχο τών κρατικών 
υπαλλήλων, τό εμπόριο πέθανε. Ακόμα κι οι δρόμοι που 
μέχρι τότε συνδέανε αυτές τις πόλεις έγιναν αδιάβατοι 
τό 17ο αιώνα. 

Τό Κράτος είναι συνώνυμο μέ τόν πόλεμο. Οι πόλε¬ 
μοι ερήμωσαν τήν Ευρώπη καί κατάφεραν ν' αποτελειώ¬ 
σουν τις πόλεις που τό Κράτος δέν είχε ακόμα καταστρέ¬ 
ψει άμεσα. 

Μήπως τουλάχιστον τά χωριά, αφού οι πόλεις είχαν 
καταστραφεί, κέρδισαν τίποτα απ' τή συγκέντρωση τής 
κρατικής εξουσίας; Όχι φυσικάΙ Δέν χρειάζεται παρά νά 
διαβάσει κανείς αυτά που μάς λένε οι ιστορικοί γιά τή 
ζωή στήν ύπαιθρο τής Σκωτίας ή στήν Τοσκάνη καί τή 
Γερμανία τό 16ο αιώνα καί νά συγκρίνει αυτές τις ανα¬ 
φορές μέ τις αντίστοιχες γιά τήν τρομαχτική φτώχεια 
στήν Αγγλία γύρω στά 1648, στή Γαλλία υπό τόν Λουδο¬ 
βίκο τόν 14ο — τον "Βασιλιά Ήλιο" — στή Γερμανία, τήν 
Ιταλία, παντού, μετά από ένα αιώνα κρατικής κυριαρχίας. 

Οι ιστορικοί βεβαιώνουν ομόφωνα τήν ύπαρξη αυτής 
τής τρομακτικής φτώχειας παντού. Στά μέρη εκείνα ό¬ 
που η δουλοπαροικία είχε καταργηθεί, αυτή εμφανίζεται 
ξανά κάτω από χίλιες-δυό νέες μεταμφιέσεις. Κι εκεί ό¬ 
που δέν είχε ακόμα καταστραφεί, εμφανίζεται κάτω απ' 
τήν αιγίδα τού Κράτους σάν ένας θηριώδης θεσμός μέ ό¬ 
λα τά χαρακτηριστικά τής αρχαίας δουλείας ή καί χειρό¬ 
τερα. Στή Ρωσία π.χ. τό εκκολαπτόμενο Κράτος τών Ρω- 
μανώφ ήταν που εισήγαγε τή δουλοπαροικία καί που σύ¬ 
ντομα τής έδωσε τά χαρακτηριστικά τής δουλείας. 

Θά μπορούσε όμως νά προκύψει τίποτε άλλο απ' τήν 
αθλιότητα τού Κράτους, όταν τό πρώτο του μέλημα, μετά 
τή συντριβή τών πόλεων, ήταν νά καταστρέψει τήν κοινό¬ 
τητα τού χωριού κι όλους τούς δεσμούς μεταξύ τών α¬ 
γροτών, καί μετά νά παραδώσεΐ τή γή τους στή λεηλασία 
τών πλούσιων καί νά τούς υποτάξει όλους σάν άτομα 
στόν κρατικό αξιωματούχο, τόν Πάπα ή τόν άρχοντα; 

8 . 

Ο ρόλος τού εκκολαπτόμενου Κράτους τόν 16ο καί 17ο 
αιώνα, αναφορικά μέ τά αστικά κέντρα, ήταν νά κατα- 

στρέψει τήν ανεξαρτησία τών πόλεων, νά λεηλατήσει τις 
πλούσιες συντεχνίες τών εμπόρων καί τών τεχνιτών, νά 
συγκεντρώνει στά χέρια του τό εξωτερικό εμπόριο τών 
πόλεων καί νά τό καταστρέψει, νά πάρει τόν έλεγχο τής 
εσωτερικής διοίκησης τών συντεχνιών καί νά υποτάξει 
τό εσωτερικό εμπόριο καθώς επίσης κι όλες τις μανιφα- 
κτούρες, μέχρι τήν τελευταία λεπτομέρεια, σ' ένα πλήθος 
αξιωματούχων — καί μ’ αυτό τόν τρόπο νά σκοτώσει τή 
βιομηχανία καί τις τέχνες' νά υποτάξει τις τοπικές πολι¬ 
τοφυλακές κι όλη τή δημοτική διοίκηση, συντρίβοντας 
τούς αδύναμους μέ τούς φόρους πρός όφελος τών δυνα¬ 
τών κι ερημώνοντας τις χώρες μέ τούς πολέμους. 

Είναι φανερό ότι η ίδια τακτική εφαρμόστηκε καί στά 
χωριά καί τούς αγρότες. Μόλις τό Κράτος ένιωσε αρκετό 
ισχυρό επιτέθηκε ανυπόμονα, καταστρέφοντας τήν κοι¬ 
νότητα τού χωριού, συντρίβοντας τούς αγρότες μέσα 
στήν αρπάγη Γ του καί λεηλατώντας τήν κοινή γή. 

Οι ιστορικοί κι οι οικονομολόγοι, που είναι στήν υπη¬ 
ρεσία τού Κράτους, μάς διδάσκουν, φυσικά, ότι η κοινό¬ 
τητα τού χωριού, έχοντας γίνει μιά ξεπερασμένη μορφή 
κατοχής τής γής - που εμπόδιζε τήν πρόοδο τής γεωρ¬ 
γίας — έπρεπε νά εξαφανιστεί "κάτω απ' τήν επενέργεια 
φυσικών οικονομικών δυνάμεων". Οι πολιτικοί κι οι α¬ 
στοί οικονομολόγοι εξακολουθούν νά λένε τώρα τό ίδιο 
πράγμα κι υπάρχουν ακόμα καί μερικοί επαναστάτες, οι 
οποίοι διατείνονται ότι είναι επιστημονικοί σοσιαλιστές, 
που επαναλαμβάνουν αυτό τό μύθο που έμαθαν στό σχο¬ 
λείο. 

Λοιπόν, ποτέ η επιστήμη δέν ξεστόμισε ένα τόσο αη¬ 
διαστικό ψέμα. Ένα εσκεμμένο ψέμα, αφού η ιστορία 
διαθέτει άφθονα ντοκουμέντα γιά ν' αποδείξει, σ' εκεί¬ 
νους που θέλουν νά ξέρουν — γιά τή Γαλλία αρκεί νά συμ¬ 
βουλευτεί κανείς τόν Νταλλόζ — ότι τό Κράτος απογύ¬ 
μνωσε πρωταρχικά τήν κοινότητα τού χωριού απ’ όλες 
τις εξουσίες της: τήν ανεξαρτησία της, τή δικαστική καί 
νομοθετική της εξουσία κι ότι αμέσως μετά η γή τής τε¬ 
λευταίας είτε κλάπηκε απλά απ’ τούς πλούσιους, είτε κα¬ 
τασχέθηκε άμεσα απ’ τό Κράτος. 

Στ ή Γαλλία η λεηλασία είχε αρχίσει απ’ τόν 16ο αιώ¬ 
να καί συνεχίστηκε μέ ταχύτερο ρυθμό τόν επόμενο αιώ- 

48 




να. Απ’ τά 1659 τό Κράτος άρχισε νά παίρνει "υπό τήν 
προστασία του" τις κοινότητες καί δέν χρειάζεται παρά 
νά ανατρέξει κανείς σ’ ένα διάταγμα τού Λουδοβίκου τού 
14ου γιά νά εκτιμήσει σέ ποιό βαθμό λεηλατούνταν ήδη 
τά κοινοτικά αγαθά στή διάρκεια εκείνης τής περιόδου: 
"ο καθένας έκανε ότι καλύτερο μπορούσε γιά τά συμφέ- 
ροντά του... μοιράστηκαν... γιά νά εξαπατηθούν οι κοινό¬ 
τητες πρέπει νά χρησιμοποιηθούν πλασματικά χρέη" έλε¬ 
γε ο "βασιλιάς ήίλιος" σ’ εκείνο τό διάταγμα καί δυό χρό¬ 
νια αργότερα δήμευσε γιά λογαριασμό του όλα τά έσοδα 
τών κοινοτήτων. Αυτό είναι τό νόημα τού "φυσικού θα¬ 
νάτου" σέ μιά γλώσσα που ισχυρίζεται ότι είναι επιστη¬ 
μονική. 

Τόν επόμενο αιώνα, σύμφωνα μέ χοντρικούς υπολο¬ 
γισμούς, οι ευγενείς κι οι κληρικοί ιδιοποιήθηκαν τή μι- 
σή απ’ τή γή που ανήκε στις κοινότητες, κάτω απ’ τήν αι¬ 
γίδα τού Κράτους. Παρόλα αυτά η κοινότητα συνέχισε 
νά υπάρχει μέχρι τά 1787. Η συνέλευση τού χωριού μα¬ 
ζευόταν κάτω απ' τή φτελιά, μοίραζε τή γή, καταμέριζε 
τούς φόρους — αποδεικτικά στοιχεία μπορούν νά βρε¬ 
θούν στόν Μπαμπώ ("τό χωριό υπό τό Παλιό Καθε¬ 
στώς"). Ο Τυργκό διοικητής μιάς επαρχίας έβρισκε ήδη 
τά συμβούλια τών χωριών "πολύ θορυβώδη". Έτσι, υπό 
τή διοίκησή του αυτά εξαφανίστηκαν κι αντικαταστάθη- 
καν από συμβούλια που εκλέγονταν απ’ τά σπουδαία πρό¬ 
σωπα τού χωριού. Τήν παραμονή τής επανάστασης τού 
1787 τό Κράτος γενίκευσε αυτό τό μέτρο. Τό ηιΐΓ καταρ- 
γήθηκε κι οι υποθέσεις τής κοινότητας πέρασαν στά χέ¬ 
ρια λίγων επίτροπων, που εκλέγονταν απ' τούς πλουσιό¬ 
τερους αστούς καί αγρότες. 

Η Συντακτική Συνέλευση, χωρίς νά χάσει χρόνο, επι¬ 
κύρωσε αυτό τό νόμο τό Δεκέμβρη τού 1789 κι οι αστοί 
αντικατέστησαν τούς άρχοντες απογυμνώνοντας τις κοι¬ 
νότητες απ’ όση γή τούς είχε απομείνει. Χρειάστηκε η 
μιά Ζακερί 16 μετά τήν άλλη, στά 1793, γιά νά εξασφαλι¬ 
στεί αυτό που οι εξεγερμένοι αγρότες είχαν μόλις πετύχει 
στήν Ανατολική Γαλλία. Δηλαδή η Συντακτική Συνέλευ¬ 
ση έδωσε διαταγές νά επιστραφεί η κοινοτική γή ατούς 
αγρότες — που στήν πραγματικότητα έγινε μόνο όταν εί¬ 
χε ήδη επιτευχθεί μέ επαναστατική δράση. Αυτή 

είναι η μοίρα όλων τών επαναστατικών νόμων κι αυτή τήν 
εποχή έγινε κατανοητό αυτό. Εφαρμόζονται μόνο μετά 
τό /αΐΐ αεεοηιρίί 17 . 

Ενώ όμως ο νόμος αναγνώριζε τά δικαιώματα τών 
κοινοτήτων πάνω στή γή που τούς είχαν αφαιρεθεί απ’ 
τά 1669, έμελλε νά προσθέσει καί λίγο απ' τό αστικό του 
δηλητήριο. Η πρόθεσή του ήταν νά μοιραστεί η γή σέ ίσα 
μέρη μόνο ανάμεσα ατούς "πολίτες" — δηλαδή τή μπουρ¬ 
ζουαζία τού χωριού. Μέ μιά μολυβιά ήθελε ν’ απογυμνώ¬ 
σει τούς "κατοίκους" - τόν όγκο τών εξαθλιωμένων α-, 
γροτών — απ’ τή γή που αυτοί χρειάζονταν περισσότερο. 
Ευτυχώς υπήρξαν νέες Ζακερί καί τόν Ιούλη τού 1793 
η Εθνοσυνέλευση αποφάσισε τή διανομή τής γής ανάμε¬ 
σα σέ όλους τούς κατοίκους ανεξαιρέτως καί ξανά αυτό 
εφαρμόστηκε μόνο από δώ κι από κεί καί δέν χρησιμέυ¬ 
σε παρά σάν πρόσχημα γιά μιά νέα λεηλασία τής κοινοτι¬ 
κής γής. 

Δέν ήταν μήπως ήδη αρκετά αυτά τά μέτρα γιά νά 
προκαλέσουν ότι αυτοί οι κύριοι αποκαλούν "φυσικό θά¬ 
νατο" τής Κοινότητας; Ωστόσο, παρόλα αυτά, η κοινότη¬ 
τα συνέχισε νά ζεί. Έτσι στις 24 Αυγούστου 1794, μετά 
τήν κατάληψη τής εξουσίας απ’ τήν αντίδραση, δόθηκε 
τό τελικό χτύπημα. Τό Κράτος δήμευσε όλη τήν κοινοτι¬ 
κή γή καί τή χρησιμοποίησε σάν εγγυητικό κεφάλαιο γιά 
τό Εθνικό Χρέος, βγάζοντάς την σέ δημοπρασία καί πα- 
ραδίδοντάς την στά όργανά του, τούς Θερμιδοριανούς. 

Μετά από τρία χρόνια λεηλασίας, στις 2 Πραιριάλ τού 
5ου έτους, ο νόμος ευτυχώς καταργήθηκε. Μέ τήν ίδια 
όμως μολυβιά οι κοινότητες καταργήθηκαν καί αντικατα- 
στάθηκαν μέ Συμβούλια Καντονιών, ώστε τό Κράτος νά 
μπορεί νά τά επανδρώνει εύκολα μέ τά όργανά του. Αυτό 
κράτησε μέχρι τά 1801 όπου επανεμφανίστηκαν οι κοινό¬ 
τητες τών χωριών. Τότε όμως η ίδια η κυβέρνηση ανέλα¬ 
βε νά διορίζει τούς δημάρχους καί τούς επίτροπους σέ 
καθεμιά απ’ τις 36.000 κοινότητες. Κι αυτός ο παραλογι- 
σμός κράτησε μέχρι τήν επανάσταση τού Ιούλη τού 1830, 
μετά απ' τήν οποία επανήρθε ο νόμος τού 1789. Στο με¬ 
ταξύ, η κοινοτική γή είχε δημευτεί ξανά εξολοκλήρου απ’ 
τό Κράτος στά 1813 καί λεηλατήθηκε τά επόμενα τρία 
χρόνια. Ότι απόμεινε δέν επιστράφηκε στις κοινότητες 

πριν τά 1816. 

Νομίζετε ότι αυτό ήταν τό τέλος; Κάθε άλλο. Κάθε 
νέο καθεστώς έβλεπε τήν κοινοτική γή σά μέσο αποζη¬ 
μίωσης τών μπράβων του. Έτσι απ’ τά 1830, σέ τρεις 
διαφορετικές περιπτώσεις — η πρώτη στά 1837 καί η τε¬ 
λευταία επί Ναπολέοντα τού Γ’ - εκδόθηκαν νόμοι γιά 
νά εξαναγκάσουν τούς αγρότες νά μοιραστούν ότι τούς 
είχε απομείνει απ’ τά κοινοτικά δάση καί λιβάδια καί 
τρεις φορές τό Κράτος υποχρεώθηκε νά καταργήσει αυ¬ 
τούς τούς νόμους εξαιτίας τής αντίστασης τών αγροτών. 
Μολοντούτο, ο Ναπολέοντας ο Γ' επωφελήθηκε απ’ τήν 
κατάσταση κι άρπαξε μερικά μεγάλα κτήματα γιά νά τά 
δωρήσει στά όργανά του. 

Αυτά είναι τά γεγονότα. Κι αυτό είναι ότι οι κύριοι ε¬ 
κείνοι αποκαλούν στήν "επιστημονική" γλώσσα φυσικό 
θάνατο τής κοινοτικής ιδιοκτησίας "κάτω απ’ τήν επενέρ- 
γεια τών οικονομικών νόμων". Θά μπορούσε κανείς νά 
χαρακτηρίσει εξίσου φυσικό θάνατο τή σφαγή εκατό χι¬ 
λιάδων στρατιωτών στό πεδίο τής μάχης I 

Ότι έγινε στή Γαλλία έγινε επίσης στό Βέλγιο, τήν 
Αγγλία, τή Γερμανία, τήν Αυστρία — παντού στήν Ευρώ¬ 
πη, εκτός απ' τις Σλαβικές χώρες 18 . 

Αλλά τότε οι περίοδοι που ξέσπαγαν οι λεηλασίες 
τών κοινοτήτων είναι κοινές σ’ όλη τήν Ευρώπη. Μόνο 
οι μέθοδοι ποικίλλουν. Έτσι στήν Αγγλία οι κάτοχοι τής 
εξουσίας δέν τόλμησαν νά προχωρήσουν σέ γενικευμένα 
μέτρα. Προτίμησαν νά περάσουν, διαμέσου τού κοινοβου¬ 
λίου, μερικές χιλιάδες ξεχωριστούς Νόμους περί Περι¬ 
φράσεων μέ τούς οποίους σέ κάθε ειδική περίπτωση, τό 
κοινοβούλιο επικύρωνε τήν κατάσχεση - τ ό ίδιο γί¬ 
νεται μέχρι σήμερα — κι έδινε στούς γαιοκτή¬ 
μονες τό δικαίωμα νά διατηρήσουν τήν κοινοτική γή που 
είχαν περιφράξει. 

Κι ενώ η φύση έχει μέχρι τώρα σεβαστεί τά ρηχά αυ¬ 
λάκια μέ τά οποία χωρίζονταν προσωρινά τά κοινοτικά 
κτήματα μεταξύ τών οικογενειών ενός Αγγλικού χωριού 
καί παρότι έχουμε στό βιβλίο κάποιου Μάρσαλ ξεκάθα¬ 
ρες περιγραφές αυτού τού είδους κατοχής στις αρχές 
τού 19ου αιώνα καί παρόλο που η κοινοτική οικονομία 
έχει επιζήσει σέ μερικές κοινότητες 19 μέχρι σήμερα, δέν 

είναι λίγοι οι λόγιοι (σάν τόν Σήμπομ, άξιο ανταγωνιστή 
τού Φυστέλ ντε Κουλάνζ) που ισχυρίζονται καί διδά¬ 
σκουν ότι η κοινότητα δέν υπήρξε ποτέ στήν Αγγλία πα¬ 
ρά μόνο μέ τή μορφή τής δουλοπαροικίας! 

Στό Βέλγιο, τή Γερμανία, τήν Ιταλία καί τήν Ισπανία 
βρίσκουμε νά χρησιμοποιούνται οι ίδιες μέθοδοι. Καί μέ 
τόν ένα τρόπο ή τόν άλλο η αρπαγή τής γής που ήταν κά¬ 
ποτε κοινοτική σχεδόν ολοκληρώθηκε στή Δυτική Ευρώ¬ 
πη στή δεκαετία τού 1850. Απ’ τήν κοινοτική τους γή, οι 
αγρότες, δέν κράτησαν παρά μερικά ψίχουλα. 

Μ' αυτό τόν τρόπο ενέργησε η αμοιβαία συμμαχία με¬ 
ταξύ τού άρχοντα, τού παπά, τού στρατιώτη, καί τού δι¬ 
καστή που ονομάζουμε "Κράτος" ενάντια ατούς χωρι¬ 
κούς, γιά νά τούς αφαιρέσει καί τήν τελευταία εγγύηση 
ενάντια στήν υπερβολική φτώχεια καί τήν οικονομική υ¬ 
ποδούλωση. 

Ενώ όμως τό Κράτος παράβλεπε κι οργάνωνε αυτή 
τή λεηλασία, ήταν δυνατό νά σεβαστεί τό θεσμό τής κοι¬ 
νότητας ως οργάνου τών τοπικών υποθέσεων; Προφα¬ 
νώς όχι. Γιατί τό νά παραδεχτεί ότι κάποιοι πολίτες μπο¬ 
ρούσαν νά συγκροτήσουν μιά ομοσπονδία που θά αναλάμ¬ 
βανε μερικές απ’ τις λειτουργίες τού Κράτους θά ήταν 
μιά αντίφαση πρός τις αρχές του. Τό Κράτος απαιτεί απ’ 
τούς υπηκόους του μιά άμεση, προσωπική υποταγή χω¬ 
ρίς ενδιάμεσους. Απαιτεί ισότητα στή σκλαβιά. Δέν μπο¬ 
ρεί νά δεχτεί ένα "Κράτος εν Κράτει". 

Έτσι, μόλις τό Κράτος άρχισε νά οργανώνεται, τόν. 
16ο αιώνα, προσπάθησε νά καταστρέψει κάθε σύνδεσμο 
που υπήρχε μεταξύ τών πολιτών τόσο στις πόλεις όσο 
καί στά χωριά. Όπου ανέχθηκε, κάτω απ’ τ’ όνομα τών 
δημοτικών θεσμών, μερικά υπολείμματα αυτονομίας 
— ποτέ ανεξαρτησίας — δέν ήταν παρά γιά δημοσιονομι¬ 
κούς λόγους, γιά νά μειώσει ανάλογα τόν προϋπολογισμό 
ή επίσης γιά νά δώσει μιά ευκαιρία στά σπουδαία πρόσω¬ 
πα τής περιοχής νά πλουτίσουν σέ βάρος τού λαού — ό¬ 
πως στήν περίπτωση τής Αγγλίας — εντελώς νόμιμα μέ¬ 
χρι πρόσφατα καί μέχρι σήμερα μέσω τών θεσμών καί 
τών εθίμων. 

Αυτό είναι κατανοητό. Οι τοπικές υποθέσεις είναι ζή¬ 
τημα τού εθιμικού δίκαιου κι η συγκέντρωση τής εξου- 

σίας είναι ζήτημα τού Ρωμαϊκού δίκαιου. Αυτά τά δυό δέν 
μπορούν νά συνυπάρξουν. Τό τελευταίο έπρεπε νά κατα¬ 
στρέφει τό πρώτο. 

Γι’ αυτό τό λόγο στην Αλγερία, κάτω απ’ τό Γαλλικό 
καθεστώς, όταν ένα Καμπύλ Τζεμά - η κοινότητα ενός 
χωριού — θέλει νά υπερασπίσει τή γή του, κάθε κάτοικος 
τής κοινότητας πρέπει νά καταθέσει μιά προσωπική αγω¬ 
γή στά δικαστήρια που θ’ ασχοληθούν μάλλον μέ πενή¬ 
ντα ή διακόσιες ξεχωριστές υποθέσεις παρά θά δεχτούν 
τή συλλογική αγωγή τής κοινότητας. Ο Γιακωβίνικος 
κώδικας που εξελίχτηκε σέ Ναπολεόντειο κώδικα, μόλις 
που αναγνωρίζει τό εθιμικό δίκαιο, προτιμώντας τό Ρω¬ 
μαϊκό ή μάλλον τό Βυζαντινό δίκαιο. 

Γι’ αυτό τό λόγο, ξανά στή Γαλλία, όταν ο αέρας ρί¬ 
ξει κάποιο δένδρο σέ μιά εθνική λεωφόρο ή κάποιος χω¬ 
ρικός που είναι η σειρά του νά επισκευάσει τό κοινοτικό 
δρομάκι, προτιμάει νά πληρώσει δυό-τρία φράγκα σ' έναν 
λιθοθραύστη γιά νά τό κάνει, πρέπει ν’ αναμιχθούν από 
δώδεκα έως δεκαπέντε υπάλληλοι τών Υπουργείων Ε¬ 
σωτερικών κι Οικονομικών καί περισσότερα από 
πενήντα έντυπα ν' ανταλλαγούν μεταξύ αυτών 
τών αυστηρών λειτουργών, προτού μπορέσει τό δένδρο 
νά πουληθεί ή προτού ο αγρότης πάρει άδεια γιά νά πα- 
ραδώσει τά δυό-τρία φράγκα του στό Κοινοτικό ταμείο. 

Όσοι έχουν αμφιβολίες γιά τήν ακρίβεια αυτής τής 
δήλωσης θά βρούν τά πενήντα αυτά έγγραφα καταχωρη- 
μένα κι αριθμημένα δεόντως απ’ τόν Μ. Τρικός στήν 
Εφημερίδα τών Οικονομολόγων (Απρίλης 
1893). 

Τά παραπάνω ισχύουν φυσικά γιά τήν τρίτη δημοκρα¬ 
τία, γιατί δέν μιλάω γιά τή βάρβαρη διαδικασία τού "πα¬ 
λιού καθεστώτος", που έμενε ικανοποιημένο μέ πέντε ή 
τό πολύ έξι έγγραφα. Οι λόγιοι όμως θά σάς πούν ότι 
στις πιό βάρβαρες εποχές ο Κρατικός έλεγχος ήταν πλα¬ 
σματικός. 

Καί νά ήταν μόνο θέμα γραφικής εργασίαςI Δέν θά 
σήμαινε - αφού άλλωστε 20.000 αξιωματούχοι είναι πά¬ 
ρα πολλοί - παρά ένα ακόμα δισεκατομμύριο στόν προϋ¬ 
πολογισμό. Ένα μικροποσό γιά τούς εραστές τής "τάξης" 
καί τής συμμόρφωσης. 

Στό βάθος όμως όλων αυτών κρύβεται κάτι πολύ χει¬ 
ρότερο. Είναι η α ρ χ ή που καταστρέφει τά πάντα. 

Οι αγρότες σ' ένα χωριό έχουν ένα μεγάλο αριθμό 
κοινών συμφερόντων: νοικοκυριό, γειτονιά, σταθερές 
σχέσεις. Οδηγούνται αναπόφευκτα στήν ένωση γιά χί- 
λιους δυό διαφορετικούς λόγους. Τό Κράτος όμως δέν 
θέλει, ούτε μπορεί νά επιτρέψει κάτι τέτοιο! Στό κάτω- 
κάτω τούς δίνει τό σχολείο, τόν παπά, τόν χωροφύλακα 
καί τόν δικαστή — αυτά θά έπρεπε νά είναι αρκετά. Κι άν 
εμφανιστούν κι άλλα συμφέροντα μπορούν κι αυτά νά α¬ 
ντιμετωπιστούν μέσα απ’ τά συνηθισμένα κανάλια τής 
Κρατικής εκκλησίας! 

Έτσι μέχρι τά 1883 στή Γαλλία απαγορευόταν αυ¬ 
στηρά ατούς χωρικούς νά συμπράξουν, μ' εξαίρεση τις 
μαζικές αγορές χημικών λιπασμάτων ή τήν άρδευση τών 
λιβαδιών τους. Δέν ήταν νωρίτερα απ' τά 1883-1886 που 
η Δημοκρατία αποφάσισε νά παραχωρήσει στούς αγρότες 
αυτό τό δικαίωμα, ψηφίζοντας τό νόμο τών συνδικάτων 
που παρόλα αυτά περιοριζόταν από επιφυλάξεις καί ό¬ 
ρους. 

Κι επειδή έχουμε αποβλακωθεί απ’ τήν Κρατική εκ¬ 
παίδευση χαιρόμαστε γιά τις ξαφνικές προόδους που γί¬ 
νονται απ’ τις αγροτικές ενώσεις, χωρίς νά ντρεπόμαστε 
στή σκέψη ότι αυτό τό δικαίωμα που ως τώρα τό έχουν 
αρνηθεί στούς αγρότες, τό απολάμβανε αναμφισβήτητα 
ο καθένας - ελεύθερος ή δουλοπάροικος - στό Μεσαίω¬ 
να. Έχουμε καταντήσει τόσο δούλοι που τό θεωρούμε ή¬ 
δη "νίκη τής δημοκρατίας". Σ’ αυτό τό στάδιο πλύσης ε¬ 
γκεφάλου έχουμε φτάσει χάρη στήν παραμορφωμένη καί 
διαστρεβλωμένη απ’ τό Κράτος εκπαίδευσή μας καί τις 
προκαταλήψεις μας σ’ ότι αφορά τό τελευταίο. 


"Άν σέ μιά πόλη ή ένα χωριό έχετε κοινά συμφέροντα, 
τότε ζητήστε απ’ τό κράτος ή τήν εκκλησία ν’ ασχοληθεί 
μαζί τους. Γιά σάς όμως τό νά ενωθείτε καί νά ασχοληθεί¬ 
τε μ’ αυτά τά συμφέροντα είναι απαγορευμένο". Αυτή εί¬ 
ναι η φόρμουλα που εφαρμόζεται σ’ όλη τήν Ευρώπη απ’ 
τόν 16ο αιώνα καί μετά. 

’ Ηδη στά τέλη τού 14ου αιώνα, ένα διάταγμα τού Ε- 
δουάρδου Γ’, βασιλιά τής Αγγλίας, ανάφερε ότι: "κάθε 
συμμαχία, συνεννόηση, συγκεντρώσεις, συναντήσεις, θε¬ 
σπίσματα καί τελετουργικοί όρκοι, που έχουν γίνει ή πρό¬ 
κειται νά γίνουν μεταξύ ξυλουργών καί χτιστών, είναι ά¬ 
κυροι κι* ανυπόστατοι". Δέν ήταν όμυκ; παρά μόνο μετά 
τήν ήττα τών χωριών καί τών λαϊκών ξεσηκωμών, στά ο¬ 
ποία έχουμε ήδη αναφερθεί, που τό Κράτος τόλμησε νά 
συγκρουστεί μ' αυτούς τούς θεσμούς που ένωναν τούς 
τεχνίτες - συντεχνίες, αδελφότητες κλπ. - γιά νά τούς 
διαλύσει καί νά τούς καταστρέφει. Νά τι βλέπει κανείς ξε¬ 
κάθαρα στήν Αγγλία, μιά που η τεράστια ποσότητα ντο¬ 
κουμέντων που διαθέτουμε τού επιτρέπει ν' ακολουθήσει 
αυτό τό κίνημα βήμα πρός βήμα. Σιγά-σιγά, τό Κράτος 
καταλαμβάνει τις συντεχνίες καί τις αδελφότητες. Τις 
πιέζει, καταργεί τις αρμοδιότητες τους, τούς επιτρόπους 
τους που τούς αντικαθιστά μέ τά γραφεία του, τούς δι¬ 
καστές του καί τά συμπόσια του. Καί στις αρχές τού 16ου 
αιώνα, επί Ερρίκου Η', δημεύει όλη τήν περιουσία τών 
συντεχνιών, αγνοώντας τήν τήρηση τών τύπων ή τή δια¬ 
δικασία. Ο διάδοχος του μεγάλου προτεστόντη βασιλιά 
ολοκληρώνει τό έργο. 

Είναι μιά ξεκάθαρη ληστεία, χωρίς δικαιολογίες, ό¬ 
πως τόσο σωστά τό διατύπωσε ο Θόρολντ Ρότζερς. Καί 
ξανά είναι αυτή η κλοπή, που οι λεγόμενοι "επιστήμονες" 
οικονομολόγοι περιγράφουν σάν "φυσικό θάνατο τών συ¬ 
ντεχνιών κάτω απ’ τήν επίδραση οικονομικών νόμων"! 

Πραγματικά μπορούσε τό Κράτος ν’ ανεχθεί τή συ¬ 
ντεχνία, τό επαγγελματικό σωματείο, μέ τό δικαστήριό 
του, τήν πολιτοφυλακή του, τή βασισμένη στόν όρκο ορ¬ 
γάνωσή του; Ήταν ένα "Κράτος εν Κράτει"! Τό αληθινό 
Κράτος έπρεπε νά τό καταστρέφει κι αυτό έκανε πα¬ 
ντού: Στήν Αγγλία, τή Γαλλία, τή Γερμανία, τή Βοημία 
καί τή Ρωσία, διατηρώντας τα μόνο σάν πρόσχημα γιά χά¬ 
ρη τού φοροεισπράκτορα καί σάν μέρος τού τεράστιου 
διοικητικού μηχανισμού του. Καί σίγουρα δέν υπάρχει 
λόγος νά εκπλήσσεται κανείς που οι συντεχνίες κι η ανε¬ 
ξαρτησία τών συντεχνιών απογυμνώθηκαν κάποτε απ’ ό¬ 
λα όσα ήταν μέχρι τότε η ζωή τους, που υποτάχτηκαν 
στις διαταγές τών βασιλικών αξιωματούχων κι έγιναν 

γρανάζια τού διοικητικού μηχανισμού, που τόν 18ο αιώ¬ 
να ήταν μιά τροχοπέδη, ένα εμπόδιο στή βιομηχανική α¬ 
νάπτυξη, παρά τό γεγονός ότι τούς τέσσερις προηγούμε¬ 
νους αιώνες αντιπροσώπευαν τήν ίδια τή ζωή. Τό Κράτος 
τις είχε καταστρέφει. 

Τό Κράτος όμως δέν ικανοποιήθηκε ανατρέποντας τά 
σχέδια τών ορκισμένων επαγγελματικών αδελφοτήτων 
που τό ενοχλούσαν, μπαίνοντας ανάμεσα σ' αυτό καί τούς 
υπηκόους του. Δέν ικανοποιήθηκε δημεύοντας τήν κινη¬ 
τή κι ακίνητη περιουσία τους. Έπρεπε νά πάρει στά χέρια 
του καί τις λειτουργίες καί τά περιουσιακά τους στοιχεία. 

Σέ μιά Μεσαιωνική πόλη, όταν υπήρχε μιά σύγκρου¬ 
ση συμφερόντων μέσα σ' ένα σωματείο ή όταν δυό δια¬ 
φορετικές συντεχνίες διαφωνούσαν, η μόνη διέξοδος ή¬ 
ταν η πόλη. Ήταν υποχρεωμένες νά έρθουν σέ συμφω¬ 
νία, σ' οποιοδήποτε είδος συμβιβαστικής διευθέτησης, 
αφού ήταν όλοι αμοιβαία συνδεδεμένοι μέ τήν πόλη. Κι η 
τελευταία, ποτέ δέν απότυχε νά επιβληθεί, είτε μέ δική 
της διαιτησία, είτε στήν ανάγκη αναθέτοντας τήν επίλυ¬ 
ση τής διαφωνίας σέ μιά άλλη πόλη. 

Από κεί καί πέρα τό Κράτος ήταν ο μόνος δικαστής. 
Όλες οι τοπικές αντιθέσεις συμπεριλαμβανομένων καί 
τών ασήμαντων διαφορών σέ μικρές πόλεις μέ λίγες μό¬ 
νο εκατοντάδες κατοίκους, έπρεπε νά συσσωρευτούν μέ 
τή μορφή εγγράφων στά γραφεία τού βασιλιά ή τού κοι- 
νοβούλιου. Τό Αγγλικό κοινοβούλιο ήταν κυριολεκτικά 
κατακλυσμένο από χιλιάδες ασήμαντες τοπικές μικροδια- 
φωνίες. Σάν αποτέλεσμα χρειάζονταν χιλιάδες αξιωμα- 
τούχοι στήν πρωτεύουσα — που οι περισσότεροι δωροδο¬ 
κούνταν — γιά νά διαβάσουν, νά ταξινομήσουν καί νά μορ¬ 
φώσουν γνώμη γιά όλες αυτές τις προσφυγές καί ν’ απο- 
φανθούν γιά τις πιό μικρές λεπτομέρειες: λογουχάρη, 
πώς πρέπει νά πεταλώνεται ένα άλογο, νά λευκαίνονται 
τά λινά, νά παστώνονται οι ρέγγες, νά φτιάχνεται ένα βα¬ 
ρέλι καί πάει λέγοντας αά ΐηβηΐίιιτη καί τό κύμα τών υπο¬ 
θέσεων συνέχισε νά αυξάνει σέ όγκο. 

Κι όμακ δέν ήταν μόνο αυτό. Μέ τόν καιρό τό Κράτος 
ανέλαβε τό εξαγωγικό εμπόριο βλέποντας το σάν πηγή 
κέρδους. Προηγούμενα, όταν πρόκυπτε μιά διαφορά με¬ 
ταξύ δυό πόλεων γιά τήν τιμή ενός εξαγώμενου υφάσμα- 

τος, ή γιά τήν ποιότητα τού μαλλιού, ή γιά τή χωρητικό¬ 
τητα τών βαρελιών τής ρέγγας, οι ίδιες οι πόλεις τά έβρι¬ 
σκαν μεταξύ τους. Άν η διαφωνία συνεχιζόταν, καλού- 
σαν συνήθως μιά άλλη πόλη γιά νά διαιτητεύσει. Διαφο¬ 
ρετικά γινόταν ένα συνέδριο συντεχνιών τών υφαντών 
ή βαρελοποιών, γιά ν' αποφασίσει σέ παγκόσμιο επίπεδο 
τήν ποιότητα καί τήν τιμή τού υφάσματος ή τή χωρητικό¬ 
τητα τών βαρελιών. 

Από κεί καί πέρα όμως τό Κράτος στό Λονδίνο ή τό 
Παρίσι ήταν που ανέλαβε νά επιλύνει αυτές τις διαφω¬ 
νίες. Διαμέσου τών αξιωματούχων του έλεγχε τή χωρη¬ 
τικότητα τών βαρελιών, καθόριζε τήν ποιότητα τού υφά¬ 
σματος, επιτρέποντας παραλλαγές καθώς επίσης καί κα¬ 
θορίζοντας τόν αριθμό καί τό πάχος τών ινών στό στημό¬ 
νι καί τό υφάδι καί μέ τις ορντινάτσες του ανακατευόταν 
στις πιό μικρές λεπτομέρειες κάθε βιομηχανίας. Μπορεί¬ 
τε νά μαντέψετε τό αποτέλεσμα. Κάτω απ’ αυτό τόν έλεγ¬ 
χο, η βιομηχανία τόν 18ο αιώνα έσβηνε. 

ΤΙ απόγινε, στ’ αλήθεια, η τέχνη τού Μπενβενούτο 
Τσελλίνι, κάτω απ’ τήν κρατική κηδεμονία; Εξαφανίστη¬ 
κε! Και η αρχιτεκτονική εκείνων τών συντεχνιών τών χτι¬ 
στών καί τών ξυλουργών, που τά έργα τέχνης τους θαυ¬ 
μάζουμε μέχρι σήμερα; Παρατηρείστε απλώς τά ειδεχθή 
μνημεία τής Κρατιστικής περιόδου καί μέ μιά ματιά θά 
καταλήξετε στό συμπέρασμα ότι η αρχιτεκτονική είχε εκ¬ 
φυλιστεί σέ τέτοιο βαθμό, που ακόμα δέν έχει συνέλθει 
απ’ τά χτυπήματα που δέχθηκε απ’ τά χέρια τού Κρά¬ 
τους. 

Τι συνέβηκε στά υφαντά τής Μπρύζ, στά ολλανδικά· 
υφάσματα; Πού ήταν οι σιδεράδες, οι τόσο ικανοί στήν 
κατεργασία τού σίδερου καί ποιός σέ κάθε σημαντικό ευ¬ 
ρωπαϊκό χωριό, ήξερε νά κάνει αυτό τό αχάριστο μέταλ¬ 
λο κατάλληλο νά μεταμορφωθεί σέ υπέροχα στολίδια; 
Πού ήταν αυτοί οι τορνευτές, οι ρολογάδες, οι ράφτες, 
που είχαν κάνει τή Νυρεμβέργη μιά απ' τις δόξες τού Με¬ 
σαίωνα γιά τά όργανα ακρίβειας της; Μιλείστε γι’ αυτό 
στόν Τζέημς Βάττ, που δυό αιώνες αργότερα ξόδεψε 
τριάντα χρόνια αναζητώντας μάταια έναν εργάτη, που θά 
μπορούσε νά τού φτιάξει έναν λίγο-πολύ στρογγυλό κύ¬ 
λινδρο γιά τήν ατμομηχανή του. Συνακόλουθα, η ατμομη- 

χανή του παρέμεινε στά σχέδια τριάντα ολόκληρα χρόνια, 
γιατί δέν υπήρχε τεχνίτης ικανός νά τήν κατασκευάσει. 

Αυτός ήταν ο ρόλος τού κράτους στό βιομηχανικό πε¬ 
δίο. Τό μόνο που ήταν ικανό νά κάνει ήταν νά σφίξει τά 
λουριά στούς εργάτες, νά ερημώσει τήν ύπαιθρο, νά σπεί¬ 
ρει τή'μιζέρια στις πόλεις, νά υποβιβάσει εκατομμύρια αν¬ 
θρώπινα όντα σέ μιό κατάσταση λιμοκτονίας καί νά επι¬ 
βάλλει τή βιομηχανική δουλοπαροικία. 

Κι αυτά είναι τά αξιοθρήνητα υπολείμματα τών πα¬ 
λιών συντεχνιών, αυτοί οι τσακισμένοι κι υπερφορολογη- 
μένοι οργανισμοί, αυτά τά άχρηστα γρανάζια τού διοικη¬ 
τικού μηχανισμού, που οι πάντα "επιστήμονες" οικονομο¬ 
λόγοι, είναι τόσο αδαείς, ώστε νά συγχέουν μέ τις με¬ 
σαιωνικές συντεχνίες. Εκείνο που η Μεγάλη Γαλλική Ε¬ 
πανάσταση σάρωσε σά βλαβερό γιά τή βιομηχανία δέν ή¬ 
ταν η συντεχνία, ούτε ακόμα τό σωματείο, αλλά τό άχρη¬ 
στο καί βλαβερό γρανάζι τού κρατικού μηχανισμού. 

Εκείνο όμως που η Επανάσταση φρόντισε νά μήν σα¬ 
ρώσει ήταν η Κρατική εξουσία πάνω στή βιομηχανία, πά¬ 
νω στούς δουλοπάροικους τού εργοστάσιου. 

Θυμάστε τή συζήτηση που έγινε στήν Εθνοσυνέλευση 
- στή φοβερή Εθνοσυνέλευση - εξα ιτιάς μιάς απεργίας; 
Στά παράπονα τών απεργών η Εθνοσυνέλευση απάντησε: 
"Μόνο τό Κράτος έχει τήν αρμοδιότητα νά φροντίζει τά 
συμφέροντα όλων τών πολιτών. Απεργώντας, φτιάχνετε 
έναν συνασπισμό, δημιουργείτε ένα Κράτος εν Κράτει. Γι’ 
αυτό - Θάνατος." 

Αυτή η απάντηση δέν έδειξε παρά τήν αστική φύση 
τής ΕΠΑΝΑΣΤΑΣΗΣ. Δέν έχει όμως, στήν πραγματικό¬ 
τητα, μιά πολύ βαθύτερη σημασία; Δέν συνοψίζει τή συ¬ 
μπεριφορά τού Κράτους που βρήκε τήν ολοκληρωμένη 
καί λογική του έκφραση σέ σχέση μέ τήν κοινωνία συνο¬ 
λικά στό Γ ιακωβινισμό τού 1793; "Έχετε κάποιο παράπο¬ 
νο; Τότε απευθυνθείτε στό ΚράτοςI Αυτό καί μόνο έχει 
τήν αποστολή νά επανορθώνει τις αδικίες ενάντια στούς 
υπηκόους του. Όσο γιά ένα συνασπισμό γιά νά υπερασπί¬ 
σετε τούς εαυτούς σας — ποτέΙ" Μ’ αυτή τήν έννοια ήταν 
που η Δημοκρατία αυτοαποκαλούνταν μία καί α δ ι α ί- 
ρετη. 

Μήπως ο σύγχρονος σοσιαλιστής γιακωβίνος δέν σκέ- 

φτεται μέ τόν Ιδιο τρόπο; Μήπως η Εθνοσυνέλευση δέν 
έκφραζε τήν ουσία τού γιακωβινισμού μέ τήν ψυχρή λο¬ 
γική που τή διακρίνει; Σ’ αυτή τήν απάντηση τής Εθνο¬ 
συνέλευσης συνοψιζόταν η στάση όλων των κρατών σέ 
σχέση μ' όλους τούς συνασπισμούς κι όλες τις ιδιωτικές 
ενώσεις,ανεξόρτητα απ’ τό σκοπό τους. 

Στήν περίπτωση τής απεργίας είναι γεγονός ότι στή 
Ρωσία αυτή θεωρείται ακόμα έγκλημα έσχατης προδο¬ 
σίας. Τό ίδιο καί στό μεγαλύτερο μέρος τής Γερμανίας 
όπου ο Γουλιέλμος θά έλεγε ατούς ανθρακωρύχους: 
"Προσφεύγετε σέ μένα. Άν όμως ποτέ δοκιμάσετε νά 
ενεργήσετε γιά τούς εαυτούς σας θά γευτείτε τό σπαθιά 
των στρατιωτών μου". 

Τό ίδιο εξακολουθεί νά ισχύει, σχεδόν πάντα, στή 
Γαλλία. Ακόμα καί στήν Αγγλία, μόνο αφού αγωνίστη¬ 
καν έναν ολόκληρο αιώνα διαμέσου μυστικών εταιριών, 
μέ τό μαχαίρι γιά τούς προδότες καί τούς αφέντες, μέ 
εκρηκτικά κάτω απ' τά μηχανήματα (μέχρι τά 1860), μέ 
σμυριδόσκονη μέσα στά λιπαντικά κλπ. άρχισαν νά απο¬ 
κτούν οι Βρετανοί εργάτες τό δικαίωμα νά απεργούν. 
Καί σύντομα θά τό αποκτήσουν στό ακέραιο — άν δέν πέ¬ 
σουν στις παγίδες που τούς έχει ήδη στήσει τό κράτος, 
προσπαθώντας νά επιβάλλει υποχρεωτική διαιτησία σέ 
αντάλλαγμα γιά τό νόμο τής θωρης εργασίας. 

Περισσότερο από ένας αιώνας σκληρών αγώνωνΙ Καί 
τί μιζέρια. Πόσοι εργάτες πέθαναν στή φυλακή, μετα¬ 
φέρθηκαν στήν Αυστραλία, τουφεκίστηκαν ή κρεμάστη¬ 
καν, γιά νά ξανακερδίσουν τό δικαίωμα νά συνασπίζονται, 
που - άς τό ξαναθυμίσω γιά μιά ακόμη φορά - απολάμ- 
βονε ο καθένας ελεύθερος ή δουλοπάροικος, όσο τό Κρά¬ 
τος δέν άπλωνε τό βαρύ χέρι του πάνω στις κοινωνίες. 

Μόνο όμως ο εργάτης αντιμετωπίστηκε μ’ αυτό τόν 
τρόπο; 

Άς θυμηθούμε μόνο τούς αγώνες που η αστική τάξη 
έπρεπε νά διεξάγει ενάντια στό Κράτος γιά νά κερδίσει 
τό δικαίωμα νά οργανώνει εμπορικές εταιρίες — ένα δι¬ 
καίωμα που τό Κράτος άρχισε νά αναγνωρίζει μόνο όταν 
ανακάλυψε έναν βολικό τρόπο γιά νά δημιουργεί μονο¬ 
πώλια πρός όφελος τών οργάνων του καί γιά νά γεμίζει 
τά θησαυροφυλάκιά του. Σκεφτείτε τούς αγώνες γιά τό 



δικαίωμα νά μιλά, νά σκέφτεται ή νά γράφει κανείς δια¬ 
φορετικά απ’ ότι ορίζει τό Κράτος, διαμέσου τής Ακα¬ 
δημίας, τού Πανεπιστήμιου καί τής ΕκκλησίαςΙ Σκεφτεί- 
τε τούς αγώνες που έπρεπε νά γίνουν μέχρι σήμερα γιά 
νά μπορεί κανείς νά διδάσκει τά παιδιά του ανάγνωση 

- ένα δικαίωμα που τό Κράτος κατέχει αλλά δέν χρησι¬ 
μοποιεί. Ακόμα καί τούς αγώνες γιά νά διασφαλιστεί τό 
δικαίωμα τής διασκέδασης σέ δημόσιο χώροΙ Γιά νά μήν 
αναφέρουμε εκείνους που έπρεπε νά διεξαχθούν γιά νά 
μπορεί κανείς νά εκλέγει τό δικαστή ή τούς νόμους του 

— κάτι που ήταν σέ καθημερινή χρήση άλλες εποχές - 
ούτε τούς αγώνες που θά χρειαστούν πριν μπορέσει κα¬ 
νείς νά βάλει φωτιά στό αισχρό βιβλίο τών τιμωριών, που 
επινόησε τό πνεύμα τής Ιεράς εξέτασης καί τών δεσποτι- 
κών αυτοκρατοριών τής Ανατολής κι είναι γνωστό μέ 
τ' όνομα Ποινικός ΚώδικαςI 

Παρατηρήστε μετά τή φορολογία — ένα θεσμό που 
προέρχεται καθαρά απ' τό Κράτος — αυτό τό φοβερό ό¬ 
πλο που χρησιμοποίησε τό Κράτος στήν Ευρώπη, καθώς 
καί στις νέες κοινωνίες — τις δυό Αμερικές — γιά νά κρα¬ 
τήσει τις μάζες κάτω απ’ τό πέλμα του, γιά νά ευνοήσει 
τά μίσθαρνα όργανά του, γιά νά καταστρέφει τήν πλειο¬ 
νότητα πρός όφελος τών κυρίαρχων καί γιά νά διατηρή¬ 
σει τούς παλιούς διαχωρισμούς καί κόστες. 

Πάρτε ύστερα τούς πολέμους, χωρίς τούς οποίους 
τά Κράτη δέν θά μπορούσαν ούτε νά δημιουργηθούν, ού¬ 
τε νά διατηρηθούν, πολέμους που γίνονται καταστροφι¬ 
κοί κι αναπόφευκτοι απ’ τή στιγμή που παραδέχεται κα¬ 
νείς ότι μιά συγκεκριμένη περιοχή, απλώς καί μόνο επει¬ 
δή είναι μέρος ενός κράτους, έχει αντίθετα συμφέροντα 
απ' τούς γείτονές της επειδή είναι μέρος ενός άλλου κρά¬ 
τους. Σκεφτείτε τούς πολέμους τού παρελθόντος κι αυ¬ 
τούς που πρέπει νά κάνουν οι υποταγμένοι άνθρωποι γιά 
νά κατακτήσουν τό δικαίωμα ν' αναπνέουν ελεύθερα* 
τούς πολέμους γιά τήν κατάκτηση νέων αγορών, τούς πο¬ 
λέμους γιά τή δημιουργία αποικιακών αυτοκρατοριών. 
Καί στή Γαλλία ξέρουμε δυστυχώς πολύ καλά ότι κάθε 
πόλεμο, νικηφόρο ή όχι, τόν ακολουθεί η σκλαβιά. 

Καί τέλος αυτό που είναι ακόμα χειρότερο απ' όσα 
μόλις απαριθμήθηκαν, είναι τό γεγονός ότι η εκπαίδευση 



που παίρνουμε όλοι απ’ τό Κράτος, ατό σχολείο ή αργό¬ 
τερα, έχει τόσο διαστρεβλώσει τό μυαλό μας που ακόμα 
κι η Ιδια η έννοια τής ελευθερίας χάνεται καί μεταμφιέζε¬ 
ται σέ δουλεία. 

Είναι λυπηρό νά βλέπει κανείς αυτούς που νομίζουν 
ότι είναι επαναστάτες νά εξαπολύουν τό μίσος τους ενά¬ 
ντια στόν αναρχικό, απλά καί μόνο επειδή οι ιδέες του γιά 
τήν ελευθερία ξεπερνούν τις ασήμαντες καί στενόμυαλες 
αντιλήψεις τής ελευθερίας που διδάσκονται στό Κρατικό 
σχολείο. Καί στό μεταξύ αυτό τό θέαμα είναι μιά πραγμα¬ 
τικότητα. Τό γεγονός είναι ότι τό πνεύμα τής εθελοδου- 
λείας ανέκαθεν καλλιεργούνταν έξυπνα στό μυαλό τών 
νέων κι αυτό εξακολουθεί νά συμβαίνει γιά νά διαιωνίσει 
τήν υποταγή τού ατόμου στό Κράτος. 

Η ελευθεριακή φιλοσοφία έχει πνιγεί απ’ τή Ρωμαϊκή 
καί τήν Καθολική ψευτοφιλοσοφία τού Κράτους. Η Ιστο¬ 
ρία έχει διαστρεβλωθεί απ’ τήν πρώτη κιόλας σελίδα, ό¬ 
που ψεύδεται μιλώντας γιά τή Μεροβίγκεια καί τήν Καρ- 
λοβίγκεια μοναρχία, μέχρι τήν τελευταία, όπου εξυμνεί 
τό γιακωβινισμό κι αρνείται ν’ αναγνωρίσει τό ρόλο που 
έπαιξε ο λαός στή δημιουργία τών δικών του θεσμών. Οι 
φυσικές επιστήμες έχουν διαστρεβλωθεί γιά νά μπούν 
στήν υπηρεσία τού διπλού ειδώλου Εκκλησία-Κράτος. 
Η ατομική ψυχολογία κι ακόμη περισσότερο η κοινωνι¬ 
κή, ψεύδονται σέ κάθε τους ισχυρισμό γιά νά δικαιολο¬ 
γήσουν τήν τριπλή συμμαχία τού στρατιώτη, τού παπά 
καί τού δικαστή. Τελικά η ηθική, αφού κήρυξε αιώνες ο¬ 
λόκληρους τήν υποταγή στήν εκκλησία ή τή Βίβλο, χει¬ 
ραφετείται σήμερα μόνο καί μόνο γιά νά κηρύξει τήν υπο¬ 
δούλωση στό Κράτος: "Καμιά άμεση ηθική υποχρέωση 
πρός τό γείτονά σας, κανένα αίσθημα αλληλεγγύης* όλες 
οι υποχρεώσεις σας είναι πρός τό Κράτος", μάς λένε, μάς 
διδάσκουν σ' αυτή τή νέα λατρεία τής παλιάς Ρωμαϊκής 
καί Καισαρικής θεότητας. "Τό γείτονα, τό σύντροφο, τό 
φίλο — ξεχάστε τους. Από δώ καί πέρα δέν θά τούς ξέρε¬ 
τε παρά διαμέσου τού ενός ή τού άλλου Κρατικού οργά¬ 
νου. Καί ο καθένας από σάς θ’ αντλεί αρετή απ’ τό ότι 
είναι εξίσου υποταγμένος σ’ αυτό". 

Κι η εξύμνηση τού Κράτους καί τής πειθαρχίας του, 
γιά τήν οποία εργάζεται τό Πανεπιστήμιο κι η εκκλησία. 

ο τύπος καί τά πολιτικά κόμματα, διαδίδεται μέ τόση επι¬ 
τυχία που ακόμα κι επαναστάτες δέν τολμούν νά κοιτά¬ 
ξουν αυτό τό φετίχ κατάματα. 

Ο μοντέρνος ριζοσπάστης είναι ένας συγκεντρωτι- 
στής, Κρατιστής καί φανατικός Γιακωβίνος. Κι ο σοσια¬ 
λιστής ακολουθεί τά βήματά του. ’Οπως οι Φλωρεντινοί, 
στά τέλη τού 15ου αιώνα, που δέν ήξεραν τίποτα καλύτε¬ 
ρο απ’ τό νά ζητήσουν τή δικτατορία τού Κράτους γιά 
νά τούς σώσει απ’ τούς Πατρικίους, έτσι κι οι σοσιαλι¬ 
στές δέν μπορούν παρά νά επικαλεστούν τούς ίδιους θε¬ 
σμούς, τή δικτατορία τού Κράτους, γιά νά σωθούν απ’ 
τή φρίκη τού οικονομικού καθεστώτος που αυτό ακριβώς 
τό ίδιο τό Κράτος δημιούργησε. 

10 . 

Άν εμβαθύνει κανείς λίγο περισσότερο σ’ αυτές τις δια¬ 
φορετικές κατηγορίες φαινομένων που μόλις καί μετά 
βίας έθιξα σ’ αυτή τή σύντομη περίληψη, θά καταλάβει 
γιατί - βλέποντας τό Κράτος όπως υπήρξε στήν ιστορία 
κι όπως είναι ουσιαστικά σήμερα — καί πεισμένος ότι ένας 
κοινωνικός θεσμός δέν μπορεί νά χρησιμοποιηθεί γιά 
οποιονδήποτε επιθυμητό σκοπό αφού, όπως κάθε όργα¬ 
νο, αναπτύσσεται σύμφωνα μέ τή λειτουργία που εκτελεί, 
πρός μιά συγκεκριμένη κατεύθυνση καί όχι πρός όλες 
τις πιθανές κατευθύνσεις — θά καταλάβει, λέω, γιατί κα¬ 
ταλήγουμε στό συμπέρασμα ότι τό Κράτος πρέπει νά κα- 
ταργηθεί. 

Τό βλέπουμε σά θεσμό που αναπτύχθηκε στήν ιστο¬ 
ρία τής ανθρώπινης κοινωνίας — γιά νά εμποδίσει τήν ά¬ 
μεση ανθρώπινη ένωση, ν’ αναστείλει τήν ανάπτυξη τής 
τοπικής κι ατομικής πρωτοβουλίας, νά συντρίψει τις υ- 
πάρχουσες ελευθερίες, νά εμποδίσει τή νέα τους άνθη¬ 
ση - όλα αυτά γιά νά υποτάξει τις μάζες στή θέληση 
μειονοτήτων. 

Καί ξέρουμε ότι ένας θεσμός μέ παρελθόν μερικών 
χιλιάδων χρόνων δέν προσφέρεται γιά μιά λειτουργία 
που αντιτίθεται σέ κείνον γιά τόν οποίο καί διαμέσου 
τού οποίου αναπτύχθηκε στήν πορεία τής ιστορίας. 

Σ’ αυτό τό αδιάσειστο, γιά όποιον έχει συλλογιστεί 

πάνω στήν ιστορία, επιχείρημα, η απάντηση που παίρνου¬ 
με είναι σχεδόν νηπιακή: "Τό Κράτος υπάρχει καί αντι¬ 
προσωπεύει ένα ισχυρό, έτοιμο οργανισμό. Γιατί νά μήν 
τό χρησιμοποιήσουμε αντί νά θέλουμε νά τό καταστρέ¬ 
ψουμε; Λειτουργεί γιά κακούς σκοπούς — σύμφωνοι. Ο 
λόγος όμως είναι ότι βρίσκεται στά χέρια τών εκμεταλ¬ 
λευτών. Άμα τό έπαιρνε στά χέρια του ο λαός, γιατί δέν 
θά μπορούσε νά χρησιμοποιηθεί γιά καλύτερους σκο¬ 
πούς, γιά τό καλό τών ανθρώπων,·" 

Πάντα τό ίδιο όνειρο — εκείνο τού Μαρκήσιου ντε 
Πόζα στό δράμα τού Σίλερ, που προσπαθεί νά κάνει τήν 
απολυταρχία όργανο χειραφέτησης ή τό όραμα τού ευγε¬ 
νικού Αββά Πιέρ στή "Ρώμη" τού Ζολά, που προσπαθεί 
νά κάνει τήν εκκλησία μοχλό τού σοσιαλισμού. 

Πάρτε ένα συγκεκριμένο παράδειγμα στή Γαλλία. 

Κάθε σκεφτόμενος άνθρωπος θά έχει παρατηρήσει 
τό εκπληκτικό γεγονός ότι η Τρίτη Δημοκρατία, παρά 
τή δημοκρατική της μορφή κυβέρνησης, έχει παραμείνει 
ουσιαστικά μοναρχική. Τήν έχουμε κατακρίνει όλοι γιατί 
δέν δημοκρατικοποίησε τή Γαλλία — λέω ότι όχι μόνο δέν 
έκανε τίποτα γιά τήν κοινωνική επανάσταση, αλλά 
ούτε κάν καθιέρωσε τήν ηθική ή απλά τή νοοτροπία τής 
δημοκρατίας. Τά λιγοστά που έχουν γίνει τά τελευταία 
25 χρόνια γιά νά δημοκρατικοποιηθούν οι κοινωνικές 
στάσεις ή γιά νά δοθεί λίγη εκπαίδευση, έχουν γίνει πα¬ 
ντού σ’ όλες τις Ευρωπαϊκές μοναρχίες κάτω απ’ τήν 
πίεση τών καιρών που περνάμε. Από πού προέρχεται τότε 
αυτή η παράξενη ανωμαλία μιάς δημοκρατίας που έχει 
παραμείνει μοναρχία; 

Προέρχεται απ’ τό γεγονός ότι η Γαλλία έχει παρα- 
με'ινει Κράτος καί στήν κατάσταση ακριβώς που ήταν 30 
χρόνια νωρίτερα. Οι κάτοχοι τής εξουσίας έχουν αλλάξει 
όνομα, όλη όμως εκείνη η τεράστια διοικητική εξέδρα, ό¬ 
λη εκείνη η συγκεντρωτική οργάνωση τών χαρτογιακά¬ 
δων, όλοι αυτοί οι πιθηκισμοί τής Ρώμης καί τών Καίσα- 
ρων, που αναπτύχθηκαν στή Γαλλία, όλη εκείνη η τερά¬ 
στια οργάνωση που εξασφαλίζει κι επεκτείνει τήν εκμε¬ 
τάλλευση τών μαζών πρός όφελος λίγων προνομιούχων 
ομάδων, που είναι η ουσία τού θεσμού τού Κράτους — ό¬ 
λα αυτά διατηρούνται. Αυτά τά γρανάζια συνεχίζουν ό- 

πως στό παρελθόν ν' ανταλλάσσουν τά πενήντα έγγραφά 
τους όταν ο αέρας ρίξει ένα δένδρο σέ μιά λεωφόρο καί 
νά μεταφέρουν τά εκατομμύρια που έχουν αφαιρέσει απ’ 
τό έθνος ατά θησαυροφυλάκια τών προνομιούχων. Η ε¬ 
πίσημη σφραγίδα ατά έγγραφα έχει αλλάξει, όμως τό 
Κράτος, τό πνεύμα του, τά όργανά του, ο εδαφικός συ¬ 
γκεντρωτισμός του, ο συγκεντρωτισμός τών λειτουρ¬ 
γιών, η ευνοιοκρατία, ο ρόλος του σά δημιουργού μονο¬ 
πωλίων, διατηρούνται. Σά χταπόδι συνεχίζει νά απλώνει 
τά πλοκάμια του σ’ όλη τή χώρα. 

Οι δημοκρατικοί, καί μιλάω γιά τούς ειλικρινείς, έτρε¬ 
φαν ενδόμυχα τήν ψευδαίσθηση ότι θά μπορούσε κανείς 
"ν’ αξιοποιήσει τήν οργάνωση τού Κράτους" γιά νά πε- 
τύχει μιά αλλαγή πρός τή δημοκρατική κατεύθυνση καί 
νά τ’ αποτελέσματα. Εκεί όπου ήταν απαραίτητο νά δια- 
λύσουν τήν παλιά οργάνωση, νά συντρίψουν τό 
Κράτος καί νά οικοδομήσουν μιά νέα οργάνωση, ξε¬ 
κινώντας απ’ τά ίδια τά θεμέλια τής κοινωνίας - τήν α¬ 
πελευθερωμένη κοινότητα τού χωριού, τό φεντεραλι¬ 
σμό, τις ομαδοποιήσεις απ’ τό απλό στό σύνθετο, τήν ε¬ 
λεύθερη ένωση τών εργαζόμενων — σκέφτηκαν νά χρη¬ 
σιμοποιήσουν τήν "οργάνωση που ήδη υπήρχε". Καί, μήν 
έχοντας καταλάβει ότι είναι αδύνατο νά υποχρεώσει κα¬ 
νείς έναν ιστορικό θεσμό νά ακολουθήσει τήν κατεύθυν¬ 
ση που εκείνος θέλει - αντίθετη μ' εκείνη που ακολου¬ 
θούσε επί αιώνες - απορροφήθηκαν απ’ τό θεσμό αυτό. 

Κι αυτό συνέβηκε, παρότι σ' αυτή τήν περίπτωση δέν 
έμπαινε ακόμα καν θέμα αλλαγής όλων τών οικονομικών 
σχέσεων μέσα στήν κοινωνίαΙ Ο στόχος δέν ήταν παρά η 
μεταρρύθμιση μερικών πτυχών τών πολιτικών σχέσεων 
μεταξύ τών ανθρώπων. 

Μετά όμως από μιά τέτοια πλήρη αποτυχία καί στό 
φώς ενός τόσο λυπηρού πειράματος, υπάρχουν αυτοί που 
επιμένουν ακόμα νά μάς λένε ότι η κατάκτηση τής Κρατι¬ 
κής εξουσίας απ’ τό λαό θά ήταν αρκετή γιά νά ολοκλη¬ 
ρώσει τήν κοινωνική επανάσταση I Ότι η παλιά μηχανή, ο 
παλιός οργανισμός, που αναπτύχθηκε σιγά-σιγά στήν πο¬ 
ρεία τής ιστορίας γιά νά συντρίψει τήν ελευθερία, νά συν¬ 
τρίψει τό άτομο, νά εδραιώσει τήν καταπίεση σέ νομική 
βάση, νά δημιουργήσει μονοπώλια, νά παραπλανήσει τό 


64 



νού συνηθίζοντάς τον στήν υποτέλεια, ήταν απόλυτα κα¬ 
τάλληλα γιά τις νέες λειτουργίες της: ότι θά γίνει τό όρ¬ 
γανο, τό πλαίσιο γιά τήν εκκόλαψη μιάς νέας ζωής, γιά 
νά θεμελιωθεί η ελευθερία καί η ισότητα σέ οικονομική 
βάση, γιά τήν καταστροφή τών μονοπωλίων, γιά τήν αφύ¬ 
πνιση τής κοινωνίας καί γιά τήν επίτευξη ενός μέλλοντος 
ελευθερίας κι ισότηταςI 

Τι λυπηρό καί τραγικό λάθος. 

Τό νά δώσουμε στό σοσιαλισμό ουσιαστική προοπτι¬ 
κή, συνεπάγεται τήν επανοικοδόμηση, από πάνω ώς κά¬ 
τω, μιάς κοινωνίας που κυριαρχείται απ' τό στενόμυαλο 
ατομισμό τού μαγαζάτορα. Δέν είναι, όπως μάς έχουν πει 
μερικές φορές εκείνοι που παραδίνονται στή μεταφυσική 
θολούρα, απλώς ζήτημα απόδωσης στόν εργάτη "τού συ¬ 
νολικού προϊόντος τής εργασίας του". Είναι ζήτημα συ¬ 
νολικής αναμόρφωσης όλων τών σχέσεων, από κείνες 
που υπάρχουν σήμερα μεταξύ κάθε ατόμου καί τού εκ¬ 
κλησιαστικού επίτροπού του ή τού επιστάτη του μέχρι ε¬ 
κείνες μεταξύ συντεχνιών, χωριών, πόλεων καί περιοχών. 
Τό δημιουργικό, εποικοδομητικό κι οργανωτικό πνεύμα 
πρέπει νά αφυπνιστεί σέ κάθε δρόμο, σέ κάθε χωριό, σέ 
κάθε ομάδα ανθρώπων που μαζεύονται γύρω από ένα 
εργοστάσιο ή μιά σιδηροδρομική γραμμή έτσι ώστε νά 
οικοδομηθεί ξανά η ζωή - στό εργοστάσιο, τό χωριό, τό 
μαγαζί, στήν παραγωγή καί τή διανομή τών προμηθειών. 
Όλες οι σχέσεις μεταξύ τών ατόμων καί τών μεγάλων 
πληθυσμιακών κέντρων, πρέπει ν’ αναδομηθούν απ’ τήν 
αρχή, απ’ τήν ίδια ακριβώς μέρα, απ’ τό ίδιο ακριβώς 
λεπτό που αλλάζει κανείς τήν υπάρχουσα εμπορική ή 
διοικητική οργάνωση. 

Καί περιμένουν αυτό τό τεράστιο καθήκον, που απαι¬ 
τεί τήν ελεύθερη έκφραση τής λαϊκής ευφυΐας, νά εκπλη¬ 
ρωθεί μέσα στά πλαίσια τού Κράτους καί τής πυραμιδοει¬ 
δούς οργάνωσης που είναι η ουσία του. Περιμένουν απ’ 
τό Κράτος, τού οποίου η ίδια ακριβώς η Γαίίοη ά' βίτβ 10 , 
είναι η συντριβή τού ατόμου, τό μίσος γιά τήν πρωτοβου¬ 
λία, ο θρίαμβος μιάς ιδέας που πρέπει αναπόφευκτα 
νά είναι εκείνη τής μετριότητας, νά γίνει ο μοχλός γιά τήν 
επίτευξη αυτού τού τεράστιου μετασχηματισμού... Θέ¬ 
λουν νά καθοδηγήσουν τήν αναβίωση μιάς κοινωνίας μέ 

διατάγματα κι εκλογικές πλειοψηφίες... ΤΙ γελοίοΙ 

Σ’ όλη την ιστορία τού πολιτισμού μας, δυό παραδό¬ 
σεις, δυό αντίθετες τάσεις βρίσκονται αντιμέτωπες: η ρω¬ 
μαϊκή κι η λαϊκή παράδοση, η αυτοκρατορική κι η φεντε- 
ραλιστική, η εξουσιαστική κι η ελευθεριακή’ κι αυτό συμ¬ 
βαίνει γιά μιά ακόμη φορά, τήν παραμονή τής κοινωνικής 
επανάστασης. 

Ανάμεσα σ’ αυτά τά δυό ρεύματα, που πάντα εκδηλώ¬ 
νονται καί πάντα συγκρούονται μεταξύ τους - τή λαϊκή 
τάση κι εκείνη που διψάει γιά πολιτική καί θρησκευτική 
κυριαρχία - κάναμε τήν εκλογή μας. 

Προσπαθούμε νά συλλάβουμε ξανά τό πνεύμα που ο¬ 
δήγησε τούς ανθρώπους τόν 12ο αιώνα νά οργανωθούν 
μέ βάση τήν ελεύθερη συμφωνία καί τήν ατομική πρωτο¬ 
βουλία, καθώς επίσης καί τήν ελεύθερη ομοσπονδία τών 
ενδιαφερομένων ομάδων. Κι είμαστε έτοιμοι ν' αφήσου- 
με τούς άλλους προσκόλλημένους στήν αυτοκρατορική, 
τή Ρωμαϊκή καί τή θρησκευτική παράδοση. 

Η Ιστορία δέν είναι μιά συνεχής φυσική εξέλιξη. Ξα¬ 
νά καί ξανά η εξέλιξη έχει σταματήσει σέ μιά συγκεκρι¬ 
μένη περιοχή μόνο καί μόνο γιά νά εμφανιστεί κάπου 
αλλού. Η Αίγυπτος, η Εγγύς Ανατολή, οι Μεσογειακές 
ακτές, η Κεντρική Ευρώπη υπήρξαν όλες μέ τή σειρά 
τους κέντρα ιστορικής ανάπτυξης. Κάθε φορά όμως τό 
μοντέλο ήταν τό ίδιο: ξεκινούσε απ’ τή φάση τής πρωτό¬ 
γονης φυλής, ακολουθούμενη απ’ τήν κοινότητα τού χω¬ 
ριού κι ύστερα τήν ελεύθερη πόλη γιά νά πεθάνει τελικά 
μέ τόν ερχομό τού Κράτους. 

Στήν Αίγυπτο ο πολιτισμός αρχίζει μέ τήν πρωτόγο¬ 
νη φυλή. Προχωράει στήν κοινότητα τού χωριού καί αρ¬ 
γότερα στήν περίοδο τών ελεύθερων πόλεων κι ακόμη 
αργότερα στό Κράτος, τό οποίο μετά από μιά περίοδο 
άνθησης, τόν οδηγεί στό θάνατο. 

Η ανάπτυξη αρχίζει ξανά στή Συρία, τήν Περσία καί 
τήν Παλαιστίνη. Ακολουθεί τό ίδιο μοντέλο: φυλή, κοι¬ 
νότητα τού χωριού, ελεύθερη πόλη, παντοδύναμο Κρά¬ 
τος καί... ο θάνατος. 

Ένας νέος πολιτισμός γεννιέται τότε στήν Ελλάδα, 
διαμέσου πάντα τής φυλής. Φτάνει σιγά-σιγά στό επίπε¬ 
δο τής κοινότητας τού χωριού καί μετά στις δημοκρατι- 



κές πόλεις. Σ’ αυτές τΙς πόλεις ο πολιτισμός φτάνει στό 
απόγειό του. Η Ανατολή όμως μεταδίδει τό μικρόβιό της, 
τις δεσποτικές της παραδόσεις. Πόλεμοι καί κατακτήσεις 
χτίζουν τό βασίλειο τού Αλέξανδρου τού Μακεδόνα. Τό 
Κράτος .επιβεβαιώνεται, αυξάνεται, καταστρέφει όλο τόν 
πολιτισμό καί ξανά... ο θάνατος. 

Μέ τή σειρά της η Ρώμη ξαναρχίζει τόν πολιτισμό απ' 
τήν αρχή. Γιά μιά ακόμα φορά βρίσκει κανείς στήν αρχή 
τήν πρωτόγονη φυλή κι ύστερα τήν κοινότητα τού χω¬ 
ριού, τήν οποία ακολουθεί η πόλη. Σ’ αυτή τή φάση η 
Ρώμη βρισκόταν στό απόγειο τού πολιτισμού της. Τότε 
όμως έρχεται τό Κράτος κι η Αυτοκρατορία καί μετά... ο 
θάνατος. 

Πάνω στά ερείπια τής Ρωμαϊκής αυτοκρατορίας, Κέλ¬ 
τικες, Γερμανικές, Σλάβικες καί Σκανδιναβικές φυλές 
παίρνουν γιά μιά ακόμα φορά στά χέρια τους τά νήματα 
τού πολιτισμού. Σιγά-σιγά η πρωτόγονη φυλή αναπτύσ¬ 
σει τούς θεσμούς της καί καταφέρνει νά δημιουργήσει 
τήν κοινότητα τού χωριού. Παραμένει σ’ αυτό τό στάδιο 
μέχρι τόν 12ο αιώνα όπου εμφανίζεται η δημοκρατική 
πόλη κι αυτή φέρνει μαζί της τήν άνθηση τού ανθρώπι¬ 
νου πνεύματος, αποδείξεις τού οποίου είναι τά αριστουρ¬ 
γήματα τής αρχιτεκτονικής, η μεγαλειώδης ανάπτυξη 
τών τεχνών, οι ανακαλύψεις που έβαλαν τά θεμέλια τών 
φυσικών επιστημών... Τότε όμως εμφανίζεται τό Κράτος 
καί μετά... ο θάνατος. 

Ναι: Θάνατος ή ΑνανέωσηI Είτε τό Κράτος θά υ¬ 
πάρχει πάντα, συντρίβοντας τήν ατομική καί τοπική ζωή, 
καταλαμβάνοντας όλα τά πεδία τής ανθρώπινης δραστη¬ 
ριότητας, φέρνοντας μαζί του πολέμους κι εσωτερικές 
διαμάχες γιά τήν εξουσία, πραξικοπήματα που δέν αντικα¬ 
θιστούν παρά έναν τύραννο μ' έναν άλλο κι αναπόφευκτα 
στό τέλος αυτής τής εξέλιξης υπάρχει... ο θάνατος’ είτε 
θά καταστραφούν τά Κράτη καί μιά νέα ζωή θά ξαναρχί¬ 
σει σέ χιλιάδες κέντρα μέ βάση τή ζωντανή πρωτοβουλία 
καί τήν ελεύθερη συμφωνία ατόμων καί ομάδων. 

Η εκλογή ανήκει σέ σάςΙ 

ΣΗΜΕΙΩΣΕΙΣ 


1. Οι λόγοι που μέ οδήγησαν σ' αυτή τήν υπόθεση αναπτύσσονται οέ μιό 
μελέτη, "Η Αποξήρανση τής ΕυρααΙας" που έγινε γιό τό Τμήμα Ερευνών τής 
Γεωγραφικής Εταιρίας τού Λονδίνου καί δημοσιεύτηκε στή Γεωγραφική Ε¬ 
πιθεώρηση (Λονδίνο, Ιούνης 1904). 

2. Ο αναγνώστης που ενδιαφέρεται γι' αυτό τό θέμα καθώς επίσης καί γιό 
τΙς κοινοτικές φάσεις καί τΙς ελεύθερες πόλεις, θά βρεί πιό εκτενείς πλη¬ 
ροφορίες καί βιβλιογραφικές πηγές ατό βιβλίο μου "Αλληλοβοήθεια”. 

3. Ε,τ.Μ.- Φυλές τής Αλγερίας καί Τυνησίας. 

4. Ε,τ.Μ.- Ισλανδικά καί νορβηγικά παραδοσιακά έργα, συνήθως μέ τή 
μορφή πρόζας, που περιγράφουν τή ζωή μιάς οικογένειας ή ενός φημισμέ¬ 
νου πολεμιστή. 

6. Ε,τ.Μ.- Φιλία · 'Ενωση αλληλοβοήθειας. 

6. Ε,τ.Μ.- Τετελεσμένο γεγονός. 

7. Σ.Τ.Μ.- Εμπορική 'Ενωση. 

8. Σ,τ.Μ.- "Χτίστης ήταν ο λαός”, 
θ. Ε,τ.Μ.- Επ' άπειρον. 

10. Ε,τ.Μ.- Ευνάδελφοι. 

11. Ε,τ.Μ.· Βράχος τού Κατπτώλιου στή Ρώμη, όπου κρέμαγαν τούς εγκλη¬ 
ματίες. 

1Ζ Ε,τ.Μ.- Ανώτερη τάξη. 

13. Ε,τ.Μ.- Κατώτερη τάξη. 

14. Ε,τ.Μ.· Που πήγαζε απ’ τούς ιερούς κανόνες. 

18. Οι "ταραχώδεις καιροί" στή Ρωσία στίς αρχές τού 17ου αιώνα αντιπρο¬ 
σωπεύουν ένα παρόμοιο κίνημα, ενάντια στή δουλοπαροικία καί τό Κράτος 
χωρίς όμως θρησκευτική βάση. 

1θ. Ε,τ.Μ.· Αγροτικός ξεσηκωμός (απ' τόν αγρότη Τζέημς Ζάκ που πρωτο¬ 
στάτησε σ' ένα τέτοιο κίνημα στά 1367). 

17. Ε,τ.Μ.-Τετελεσμένο γεγονός. 

18. Έχει ήδη αρχίσει νά γίνεται καί στή Ρωσία, όπου η κυβέρνηση έχει νο¬ 
μιμοποιήσει τή λεηλασία τής κοινοτικής γής μέ τό νόμο τού 1906 κι έχει ευ¬ 
νοήσει τά όργανά της σ' ότι αφορά τή λεηλασία αυτή. 

19. Βλέπε τό άρθρο τού Δρ. ΤζΙλμπερτ Ελέιτερ "Η ΠερΙφραξη τής κοινο¬ 
τικής γής" στή Γεωγραφική Επιθεώρηση τής Γεωγραφικής Εταιρίας τού 
Λονδίνου, μέ σχέδια καί χάρτες, Γενάρης 1907. Αργότερα δημοσιεύτηκε 
μέ μορφή βιβλίου. 

20. Ε,τ.Μ.- Λόγος ύπαρξης. 

ΛΑΦΑΡΓΚ · ΤΟ ΔΙΚΑΙΩΜΑ ΣΤΗΝ ΤΕΜΠΕΛΙΑ 

ΟΡΓΟΥΕΛ · ΜΕΡΕΣ ΤΗΣ ΜΠΟΥΡΜΑ 
ΟΡΓΟΥΕΛ * Η ΚΟΡΗ ΤΟΥ ΠΑΠΑ 
ΛΑΖΟΠΟΥΛΟΣ * ΟΙ ΑΡΗΑΝΟΙ 
ΜΑΡΑΓΚΟΠΟΥΛΟΣ * ΟΛΤΣΜΟΜΠΙΛ 
ΜΑΡΑΓΚΟΠΟΥΛΟΣ * ΨΥΧΟΜΠΟΥΡΔΕΛΟ 

ΒΑΣΙΛΑΚΟΣ * ΟΙ ΛΙΜΝΕΣ ΤΟΥ ΗΛΙΟΥ 
ΔΑΓΛΑΣ * Η ΜΕΡΑ ΤΟΝ ΦΩΤΑΓΩΓΩΝ 
Μ. ΜΠΟΥΚΤΣΙΝ * Η ΡΙΖΟΣΠΑΣΤΙΚΟΠΟΙΗΣΗ 
ΤΗΣ ΦΥΣΗΣ 
Π. ΚΡΟΠΟΤΚΙΝ * ΤΟ ΚΡΑΤΟΣ 

Ζ. ΜΕΣΡΙΝ * ΤΟ ΕΝΣΤΙΚΤΟ ΤΟΥ ΘΑΝΑΤΟΥ 
Ρ. ΛΑΙΝΓΚ · Η ΦΩΝΗ ΤΗΣ ΕΜΠΕΙΡΙΑΣ 
ΜΕΛΤΣΕΡ * ΤΟ ΑΝΑΡΧΙΚΟ ΚΙΝΗΜΑ ΣΤΗΝ ΚΙΝΑ 

• ΠΟΡΤΟΓΑΛΙΑ '76 

ΜΕΛΤΣΕΡ · ΑΝΤΙΣΤΑΣΗ ΔΙΧΩΣ ΣΥΝΟΡΑ 
ΝΕΤΣΑΓΙΕΦ · Η ΚΑΤΗΧΗΣΗ ΤΟΥ ΕΠΑΝΑΣΤΑΤΗ 
ΠΑΖ * ΝΤΟΥΡΡΟΥΤΙ 
ΓΚΕΡΕΝ * Ο ΑΝΑΡΧΙΣΜΟΣ 

• ΟΙ ΊΖΒΕΣΤΙΕΣ' ΤΗΣ ΚΡΟΣΤΑΝΔΗΣ 
ΜΠΟΝ · ΧΙΠΠΙΣΜΟΣ 

ΟΛΙΒΙΕ · ΛΑΝΤΑΟΥ * Η ΟΡΟ ΣΤΗΝ ΙΣΠΑΝΙΑ 

ΑΝΤΕΡΣΟΝ * Η ΟΥΓΓΡΙΚΗ ΕΠΑΝΑΣΤΑΣΗ ΤΟΥ 1966 
ΚΟΝ-ΜΠΕΝΤΙΤ · ΤΟ ΜΗΝΥΜΑ ΤΩΝ ΟΔΟΦΡΑΓΜΑΤΩΝ 

• ΕΠΙΣΤΗΜΗ & ΙΔΕΟΛΟΓΊΑ 

ΑΡΣΙΝΩΦ * ΙΣΤΟΡΙΑ ΤΟΥ ΜΑΧΝΟΒΙΤΙΚΟΥ ΚΙΝΗΜΑΤΟΣ 
ΙΩΟ * Η ΠΑΛΗ ΤΩΝ ΤΑΞΕΩΝ ΣΤΗΝ ΠΟΛΩΝΙΑ 
1970-1980 

15 · ΤΟ ΑΛΗΘΙΝΟ ΣΧΙΣΜΑ ΣΤΗ ΔΙΕΘΝΗ 
ΧΑΝΤΚΕ * ΒΡΙΖΟΝΤΑΣ ΤΟ ΚΟΙΝΟ 

ΡΑΙΧ · ΟΙ ΡΙΖΕΣ ΤΗΣ ΣΕΞΟΥΑΛΙΚΗΣ ΚΑΤΑΠΙΕΣΗΣ 
ΡΑΙΧ * Η ΠΑΛΗ ΤΩΝ ΤΑΞΕΩΝ & Η ΨΥΧΑΝΑΛΥΣΗ 
ΡΑΙΧ * ΞΕΠΕΡΑΣΜΑ ΟΙΔΙΠΟΔΕΙΟΥ ΣΥΜΠΛΕΓΜΑΤΟΣ 
ΡΑΙΧ · ΕΡΩΤΙΣΜΟΣ & ΑΥΤΟΕΡΩΤΙΣΜΟΣ 
ΡΑΙΧ * ΧΕΙΡΟΓΡΑΦΑ ΒΙΟΦΥΣΙΚΗΣ 
ΡΑΙΧ · Ο ΜΑΖΟΧΙΣΤΙΚΟΣ ΧΑΡΑΚΤΗΡΑΣ 
ΛΑΙΝΓΚ-ΣΑΑΖ * ΔΥΟ ΔΟΚΙΜΙΑ ΓΙΑ ΤΗΝ ΨΥΧΙΑΤΡΙΚΗ 
ΚΑΤΑΠΙΕΣΗ 

ΚΟΥΠΕΡ * Η ΓΛΩΣΣΑ ΤΗΣ ΤΡΕΛΑΣ 
ΜΠΡΕΝΤΕΛ * Η ΕΡΓΑΤΙΚΗ ΕΞΕΓΕΡΣΗ ΣΤΗΝ ΑΝ. ΓΕΡΜΑΝΙΑ 
ΧΟΡΚΧΑΙΜΕΡ · ΤΟ ΑΥΤΑΡΧΙΚΟ ΚΡΑΤΟΣ 
ΑΝΩΝΥΜΟΥ * ΔΙΑΜΑΡΤΥΡΙΑ ΕΝΩΠΙΟΝ ΕΛΕΥΘΕΡΙΑΚΩΝ... 
ΝΑΜΠ · ΔΙΠΛΟΣ ΣΥΛΛΟΓΙΣΜΟΣ 

• ΑΝΘΟΛΟΓΙΑ ΜΠΗΤ ΛΟΓΟΤΕΧΝΙΑΣ Α' 

• ΑΝΘΟΛΟΓΙΑ ΜΠΗΤ ΛΟΓΟΤΕΧΝΙΑΣ Β· 
ΒΑΝΕΓΚΕΜ * ΤΡΟΜΟΚΡΑΤΙΑ Ή ΕΠΑΝΑΣΤΑΣΗ; 

• Η ΕΞΕΓΕΡΣΗ ΤΗΣ ΒΟΡΚΟΥΤΑ 










